കാർ ഓടിച്ചത് അർജുനെന്ന് ബാലഭാസ്‌കർ പറഞ്ഞതായി അച്ഛൻ | Thiruvananthapuram | Kerala | Deshabhimani | Sunday Aug 2, 2020\nതിരുവനന്തപുരം > അപകടത്തിൽ പെട്ട കാർ ഓടിച്ചത് അർജുനായിരുന്നുവെന്ന് ബാലഭാസ്‌കർ പറഞ്ഞതായി അച്ഛൻ കെ സി ഉണ്ണി. ആശുപത്രിയിൽ കഴിയുന്നതിനിടെയാണ് ബാലഭാസ്‌കർ ഇക്കാര്യം പറഞ്ഞത്. ആശുപത്രിയിൽ താൻ എത്തുമ്പോൾ ബാലുവിന് ബോധമുണ്ടായിരുന്നു. മോനേ എന്ന് വിളിച്ചപ്പോൾ അവൻ പ്രതികരിച്ചു. ഇപ്പോൾ എവിടെയാണെന്നും ചോദിച്ചു.\nആശുപത്രിയിലാണെന്ന് പറഞ്ഞു. പിന്നീടുള്ള ദിവസങ്ങളിൽ ശരിയായി സംസാരിക്കാൻ കഴിഞ്ഞിരുന്നില്ല. എന്നാൽ, ചുണ്ടനക്കം നന്നായി ശ്രദ്ധിച്ചാൽ പറയുന്നത് മനസ്സിലാക്കാൻ കഴിയുമായിരുന്നു. ബാലുവിന്റെ മൊബൈൽ ഫോൺ ഫോർമാറ്റ് ചെയ്‌ത് തെളിവ് നശിപ്പിക്കാൻ ശ്രമം നടന്നു. ബാലുവിന്റെ മരണശേഷം സഹായി പ്രകാശ് തമ്പി ഫോൺ കൈവശപ്പെടുത്തി. സ്വർണക്കടത്ത് കേസിൽ ഇയാൾ പിടിയിലായതിനെത്തുടർന്ന് ഡിആർഐ നടത്തിയ റെയ്‌ഡിലാണ് ഫോൺ കണ്ടെടുത്തത്. കോൾ വിശദാംശങ്ങൾ ഉൾപ്പെടെ വീണ്ടെടുക്കാൻ ശ്രമം തുടരുകയാണ്.\nബാലുവിന്റെ എടിഎം കാർഡുകളടക്കംപ്രകാശ് തമ്പിയാണ് കൈവശം വച്ചിരുന്നതെന്നും ഉണ്ണി വെളിപ്പെടുത്തി. മൊബൈൽ ഫോൺ ബാലഭാസ്‌കറിന്റെ അച്ഛനെ ഏൽപ്പിക്കണമെന്ന് അപകടം നടന്ന ദിവസം പ്രകാശ് തമ്പിയോട് മംഗലപുരം എസ്‌ഐ നിർദേശിച്ചിരുന്നു. എന്നാൽ, തമ്പി ഇതിന് തയ്യാറായില്ലെന്നും ബാലഭാസ്‌കറിന്റെ കുടുംബം പറഞ്ഞു. തിരുവനന്തപുരം മെഡിക്കൽ കോളേജിൽ ബാലഭാസ്‌കറിനെ നോക്കിയ വൈദ്യസംഘത്തിലെ ഡോക്ടറും വാഹനം അർജുൻ ഓടിച്ചതാണെന്ന് സൂചിപ്പിച്ചിരുന്നു. കേസിൽ സിബിഐ അന്വേഷണം ആരംഭിച്ചു.\nകെ സി ഉണ്ണി\nതമ്പിയെയും വിഷ്‌ണുവിനെയും സംശയമെന്ന് ബാലഭാസ്‌കറിന്റെ മാതാപിതാക്കൾ


Pathanamthitta gotanew Warrier, PC George!! | News in Malayalam: പത്തനംതിട്ടയ്ക്ക് പുതിയ പോരാളിയെത്തുന്നു... പി സി ജോര്‍ജ്!!\nLive• AFG IRE 173/4 (34.3)\nപത്തനംതിട്ടയ്ക്ക് പുതിയ പോരാളിയെത്തുന്നു... പി സി ജോര്‍ജ്!!\nഈ തിരഞ്ഞെടുപ്പിലൂടെ ജനപക്ഷ൦ പാര്‍ട്ടി ജനമധ്യത്തിലേയ്ക്ക് എത്തുകയാണ്. സംസ്ഥാനത്തെ 20 മണ്ഡലങ്ങളിലും മത്സരിക്കാന് ഒരുങ്ങി പി സി ജോര്‍ജ്ജിന്‍റെ ജനപക്ഷം പാര്‍ട്ടി.\nLast Updated : Mar 6, 2019, 06:13 PM IST\nകോട്ടയം: ഈ തിരഞ്ഞെടുപ്പിലൂടെ ജനപക്ഷ൦ പാര്‍ട്ടി ജനമധ്യത്തിലേയ്ക്ക് എത്തുകയാണ്. സംസ്ഥാനത്തെ 20 മണ്ഡലങ്ങളിലും മത്സരിക്കാന് ഒരുങ്ങി പി സി ജോര്‍ജ്ജിന്‍റെ ജനപക്ഷം പാര്‍ട്ടി.\nജനപക്ഷം പാര്‍ട്ടി ചെയര്‍മാന് പിസി ജോര്‍ജ് എംഎല്‍എ പത്തനംതിട്ടയില് മത്സരിക്കും. കോട്ടയത്ത് ചേര്‍ന്ന ജനപക്ഷം എക്‌സിക്യൂട്ടീവ് കമ്മിറ്റിയാണ് എല്ലാ മണ്ഡലത്തിലും മത്സരത്തിനിറങ്ങാന് തീരുമാനിച്ചത്.\nഅതേസമയം കോട്ടയത്ത് പിജെ ജോസഫ് മത്സരിക്കുന്ന പക്ഷം ജനപക്ഷം അദ്ദേഹത്തിന് പിന്തുണ നല്‍കുമെന്നും പിസി ജോര്‍ജ് പറഞ്ഞു.\nകോണ്‍ഗ്രസുമായി സഹകരിക്കുന്നതിന് പി.സി. ജോര്‍ജ് നല്‍കിയ കത്തിന് ഒരു മറുപടിപോലും ലഭിക്കാത്ത സാഹചര്യത്തിലാണ് ലോക്‌സഭാ തിരഞ്ഞെടുപ്പില് ഒറ്റയ്ക്ക് മത്സരിക്കാന് തീരുമാനിച്ചതെന്ന് പിസി ജോര്‍ജ് വാര്‍ത്താസമ്മേളനത്തില് അറിയിച്ചു.\nഅതേസമയം, പിസി ജോര്‍ജിന്‍റെ മകന് ഷോണ് ജോര്‍ജിനെ മത്സരിപ്പിക്കണം എന്ന ആവശ്യം ജനപക്ഷം എക്‌സിക്യൂട്ടീവില് ഉയര്‍ന്നിട്ടുണ്ട്. സ്ഥാനാര്‍ത്ഥി നിര്‍ണയത്തിന് ഒമ്പതംഗ സമിതിയേയും എക്‌സിക്യൂട്ടീവ് കമ്മിറ്റി ചുമതലപ്പെടുത്തിയിട്ടുണ്ട്.\nയുഡിഎഫിന്‍റെ ശക്തമായ അടിത്തറയുള്ള ജില്ലയാണ് പത്തനംതിട്ട. അതേസമയം, ശബരിമല വിഷയം ഏറ്റവും ശക്തമായ രീതിയില് ബാധിച്ചതും, ഒപ്പം ഹൈന്ദവ വോട്ടുകള് എകീകരിക്കാനുള്ള ശ്രമത്തില് ബിജെപി ഏതാണ്ട് വിജയിച്ച ജില്ലയുമാണ് പത്തനംതിട്ട. എന്നാല് പത്തനംതിട്ടയിലൂടെ തന്‍റെ ലോക്സഭയിലേയ്ക്കുള്ള അരങ്ങേറ്റത്തിന് ചരട് വലിക്കുന്ന പി സി ജോര്‍ജ്ജിന്‍റെ നീക്ക൦ വിജയം സമ്മാനിക്കുമോ? കാത്തിരുന്ന് കാണാം.... എന്തായാലും\nഎന്തായാലും പത്തനംതിട്ടയിലൂടെ ലോക്സഭാ തിരഞ്ഞെടുപ്പില് കരുത്തുകാട്ടാനൊരുങ്ങുകയാണ് പി സി ജോര്‍ജ്!!


യോഗി ആദിത്യനാഥിനെതിരെ നിതീഷ് കുമാര്; ആരും ആരെയും ഈ രാജ്യത്ത് നിന്ന് പുറത്താക്കില്ലെന്ന് നിതീഷ് – Chandrika Daily\nBy web desk Thursday November 5, 2020 15:27 pm\nയോഗി ആദിത്യനാഥിനെതിരെ നിതീഷ് കുമാര്; ആരും ആരെയും ഈ രാജ്യത്ത് നിന്ന് പുറത്താക്കില്ലെന്ന് നിതീഷ്\nഅതേസമയം വര്‍ഗീയതയും മതേതരത്വവും ഒരുപോലെ വിളമ്പി നേട്ടമുണ്ടാക്കാനാണ് എന്‍ഡിഎ ശ്രമിക്കുന്നതെന്നും വിലയിരുത്തലുണ്ട്.\nപട്‌ന: ബിഹാറില് മൂന്നാംഘട്ട വോട്ടെടുപ്പിന് ദിവസങ്ങള് മാത്രം ശേഷിക്കവെ ബിജെപിയുടെ താരപ്രചാരകനും യുപി മുഖ്യമന്ത്രിയുമായ യോഗി ആദിത്യനാഥിനെതിരെ പരസ്യവിമര്‍ശനവുമായി മുഖ്യമന്ത്രി നിതീഷ് കുമാര്. പൗരത്വനിയമത്തിന്റെ പേരില് ആദിത്യനാഥ് നടത്തിയ വര്‍ഗീയ പരാമര്‍ശങ്ങളാണ് നിതീഷിനെ ചൊടിപ്പിച്ചത്. ഈ രാജ്യത്ത് കടന്നുകൂടിയവരെ തുരത്തുമെന്നായിരുന്നു യോഗി പറഞ്ഞത്. എന്നാല് അസംബന്ധം പറയാനാണ് യോഗി ബീഹാറില് എത്തിയതെന്നായിരുന്നു നിതീഷിന്റെ മറുപടി. ആരാണ് ഇത് പോലെയൊക്കെ സംസാരിക്കാന് തയ്യാറാവുക. ഇത് അസംബന്ധം തന്നെയാണെന്നും നിതീഷ് പറഞ്ഞു.\nചിലയാളുകള് അവരുടെ സിദ്ധാന്തം പ്രചരിപ്പിക്കാനാണ് ഇങ്ങോട്ട് വരുന്നത്. ആര് ആരെയാണ് ഈ രാജ്യത്ത് നിന്ന് പുറത്താക്കാന് പോകുന്നത്. ആരെയും ഈ രാജ്യത്ത് നിന്ന് പുറത്താക്കാന് ആര്‍ക്കും അധികാരമില്ല. ഇന്ത്യന് എല്ലാവരുടേതുമാണ്. ഈ രാജ്യത്തുള്ള എല്ലാവരുടേതുമാണ് ഇന്ത്യയെന്നും നിതീഷ് പറഞ്ഞു. മതസൗഹാര്‍ദത്തിന്റെ അന്തരീക്ഷമാണ് ഞങ്ങള് എപ്പോഴും ഉണ്ടാക്കുന്നത്. എല്ലാവരെയും ഒന്നിപ്പിക്കുക എന്നതാണ് ഞങ്ങളുടെ ലക്ഷ്യമെന്നും കിഷന്‍ഗഞ്ചിലെ റാലിയില് നിതീഷ് കുമാര് പറഞ്ഞു. അതേസമയം മതസൗഹാര്‍ദവും സാഹോദര്യവും കൊണ്ടുവരാനുള്ള തന്റെ ശ്രമങ്ങള് വിജയിക്കുന്നുണ്ട്. എന്നാല് ഇത്തരം ആളുകള് മറ്റുള്ളവരെ തമ്മില് വിഭജിക്കാനാണ് ശ്രമിക്കുന്നത്. അവര്‍ക്ക് വേറെ പണിയൊന്നുമില്ലെന്നും നിതീഷ് പറഞ്ഞു.\nഅതേസമയം വര്‍ഗീയതയും മതേതരത്വവും ഒരുപോലെ വിളമ്പി നേട്ടമുണ്ടാക്കാനാണ് എന്‍ഡിഎ ശ്രമിക്കുന്നതെന്നും വിലയിരുത്തലുണ്ട്. മുസ് ലിം ഭൂരിപക്ഷ പ്രദേശമാണ് കിഷന്‍ഗഞ്ച് അവിടെ യോഗിയെ തള്ളിപ്പറയുന്നത് നിതീഷിന്റെ തന്ത്രമാണെന്ന് പ്രതിപക്ഷം പറയുന്നു. ഹൈന്ദവ ഭൂരിപക്ഷ മേഖലയില് രാമക്ഷേത്രവും കശ്മീരും പൗരത്വവും പറഞ്ഞ് തീവ്രഹിന്ദുത്വം കളിക്കുകയും അതേസമയം ദളിത്-മുസ് ലിം മേഖലകളില് നിതീഷിനെ ഇറക്കി മതേതരമുഖവും സൃഷ്ടിക്കുക എന്നതാണ് ബിജെപി പയറ്റുന്നതെന്നും രാഷ്ട്രീയ നിരീക്ഷകര് വിലയിരുത്തുന്നു.\nCategories: india, News Tags: bihar election, bjp-nda, nitheesh kumar


കുട്ടികളുടെ എണ്ണം തികയാത്ത സ്കൂളുകൾ 3848; പഠിപ്പിക്കാൻ ഗസ്റ്റ് അധ്യാപകർ പോലുമില്ല | 07Sep2021\nകുട്ടികളുടെ എണ്ണം തികയാത്ത സ്കൂളുകൾ 3848; പഠിപ്പിക്കാൻ ഗസ്റ്റ് അധ്യാപകർ പോലുമില്ല\nകൊല്ലം : സംസ്ഥാനത്ത് മതിയായ എണ്ണം കുട്ടികളില്ലാത്ത 3848 സ്കൂളുകൾ. സ്ഥിരാധ്യാപക നിയമനം തടഞ്ഞിരിക്കുന്ന ഈ സ്കൂളുകളിൽ ഗസ്റ്റ് അധ്യാപകർ പോലുമില്ലാത്ത സ്ഥിതിയാണ്. ഒരു സ്ഥിരാധ്യാപകൻ പോലുമില്ലാത്ത ആയിരത്തിലേറെ സ്കൂളുകൾ സംസ്ഥാനത്തുണ്ട്. ഇവിടങ്ങളിലൊന്നും വിക്ടേഴ്സ് ചാനൽ വഴിയുള്ള ക്ലാസുകൾക്ക് പിന്തുണനൽകാനും ഓൺലൈൻ ക്ലാസുകളെടുക്കാനും അധ്യാപകരില്ല.\nഒരു ക്ലാസിൽ ശരാശരി 15 കുട്ടികൾ ഇല്ലാത്ത സ്കൂളുകളെയാണ് മതിയായ എണ്ണം തികയാത്ത (അനാദായകരമായ) സ്കൂളുകളായി കണക്കാക്കുന്നത്. എൽ.പി., യു.പി., ഹൈസ്കൂൾ വിഭാഗങ്ങളിലായി 1841 സർക്കാർ സ്കൂളുകളിൽ മതിയായ എണ്ണം കുട്ടികളില്ല. 2007 എയ്ഡഡ് സ്കൂളുകളിലും ഇതേ സ്ഥിതിയാണ്. എൽ.പി.വിഭാഗത്തിലാണ് അനാദായകരമായ സ്കൂളുകൾ കൂടുതലുള്ളത്. സർക്കാർ, എയ്ഡഡ് മേഖലകളിലായി ഈ വിഭാഗത്തിൽ 2921 സ്കൂളുകളുണ്ട്. ഹൈസ്കൂൾ വിഭാഗത്തിൽ 636-ഉം യു.പി.യിൽ 291-ഉം സ്കൂളുകളിലും മതിയായ എണ്ണം കുട്ടികളില്ല.\n2011-നുശേഷം അനാദായകരമായ സ്കൂളുകളിലെ നിയമനങ്ങളെല്ലാം സർക്കാർ ദിവസവേതനാടിസ്ഥാനത്തിലാക്കിയിരുന്നു. എന്നാൽ എയ്ഡഡ് സ്കൂളുകളിൽ ഹെഡ്മാസ്റ്റർമാരെ നിയമിക്കാം. ഒരു ക്ലാസിൽ ശരാശരി 25 കുട്ടികൾ വേണമെന്നായിരുന്നു വ്യവസ്ഥ. 2018-ൽ കുറഞ്ഞ കുട്ടികളുടെ എണ്ണം 15 ആക്കിമാറ്റി. അന്നുമുതൽ സ്ഥിരാധ്യാപകർ വിരമിക്കുന്ന ഒഴിവുകളിൽ ദിവസവേതനാടിസ്ഥാനത്തിലായിരുന്നു നിയമനം. ഇവരുടെ ശമ്പളം സർക്കാരാണ് നൽകിയിരുന്നത്.\nകോവിഡ് മൂലം സ്കൂളുകൾ അടച്ചതോടെ ദിവസവേതനക്കാർക്ക് ശമ്പളം കിട്ടാതായി. എങ്കിലും ഭൂരിപക്ഷം സ്കൂളുകളിലും ഈ അധ്യാപകർ പഠനപിന്തുണ നൽകിവന്നു. ശമ്പളം നൽകണമെന്ന ആവശ്യം ഉയർന്നതിനെത്തുടർന്ന് ഇക്കൊല്ലം ജനുവരിമുതൽ ശമ്പളം നൽകാൻ സർക്കാർ ഉത്തരവായി. ജനുവരി, ഫെബ്രുവരി, മാർച്ച് മാസങ്ങളിൽ മാത്രമേ ശമ്പളം കിട്ടിയുള്ളൂ. പുതിയ അധ്യയനവർഷത്തിൽ ദിവസവേതനക്കാരുടെ ശമ്പളം സംബന്ധിച്ച് വ്യക്തതയില്ലെന്നാണ് ജില്ലാ വിദ്യാഭ്യാസ ഓഫീസർമാരുടെ നിലപാട്. ഇതോടെയാണ് സ്കൂളുകളിൽ പഠനപിന്തുണ നൽകാൻ അധ്യാപകരില്ലാതായത്. ദിവസവേതനം നൽകിയില്ലെങ്കിലും മാസം നിശ്ചിതതുക കൊടുത്ത് ഗസ്റ്റ് അധ്യാപകരെ നിയമിച്ചില്ലെങ്കിൽ കുട്ടികളുടെ എണ്ണം തികയാത്ത 3848 സ്കൂളുകളിലെ അധ്യയനം താറുമാറാകും.


ഈ അമ്മക്കൊരു പകരമില്ല - Assissi Magazine\nസെപ്റ്റംബര് നാലിന് സെന്‍റ് പീറ്റേഴ്സ് ബസിലിക്കായുടെ അങ്കണത്തില്‍വച്ച് ഫ്രാന്‍സിസ് മാര്‍പാപ്പ വിശുദ്ധയായി പ്രഖ്യാപിച്ച മദര് തെരേസ എന്ന പാവങ്ങളുടെ അമ്മയെ രണ്ടു തവണ നേരിട്ടുകാണാന് ഭാഗ്യം സിദ്ധിച്ച കണ്ണുകളുടെ ഉടമസ്ഥനാണ് ഞാന്. ക്രിസ്ത്വാനുകരണം എന്തെന്ന് നിഷ്കാമവും നിരന്തരവുമായ ആതുരശുശ്രൂഷയിലൂടെ ലോകത്തെ പഠിപ്പിച്ച ആ കന്യാസ്ത്രീയെ കൃതജ്ഞതാഭരിതമായ പൊതുസമൂഹം കൊല്ലങ്ങള്‍ക്കു മുന്‍പേ തന്നെ വിശുദ്ധയായി അടയാളപ്പെടുത്തിയിരുന്നു. തന്‍റെ പതിനെട്ടാമത്തെ വയസ്സില് കുരിശിന്‍റെ വഴി തെരഞ്ഞെടുത്ത് ലൊറേറ്റോ കോണ്‍വെന്‍റില് എത്തിയ അല്‍ബേനിയാക്കാരി അപാരമായ കാരുണ്യത്തിന്‍റെ സുവിശേഷമാണ് തന്‍റെ നിര്‍മ്മലമായ ഐഹികജീവിതത്തിലും വിളംബരം ചെയ്തത്. ഈ അമ്മ നടന്നത് കനല്‍പ്പാടുകളിലൂടെയാണ്. ചൂടും നീറ്റലും ദാഹവും പരിഹാസവും അവഗണനയും അവരെ പിന്നോട്ടു വലിച്ചില്ല.\nഉള്‍വിളിക്കുമാത്രം കാതോര്‍ത്തുകൊണ്ട് വാടാത്ത പുഞ്ചിരിയുമായി ആ അമ്മ കല്‍ക്കത്തായിലെ ഇരുണ്ട തെരുവുകളില് സ്നേഹാമൃതവുമായി അലഞ്ഞു. ആ ക്രിസ്തുദാസിയുടെ മുന്നില് ഹിന്ദുവും മുസല്‍മാനും ക്രിസ്ത്യാനികളുമുണ്ടായിരുന്നില്ല. ആര്‍ത്തരും ആലംബഹീനരും ആര്‍ക്കുംവേണ്ടാത്തവരുമായ പച്ച മനുഷ്യരേ ഉണ്ടായിരുന്നുള്ളൂ. തെരുവുമൂലകളില്, നാറ്റമുള്ള ഓടകള്‍ക്കരികില് വലിച്ചെറിയപ്പെട്ട അനാഥജീവിതങ്ങളെയാണ് മദര് തെരേസ കര്‍ത്താവിന്‍റെ ദൂതികയായി ഏറ്റെടുത്തത്. തല ചായ്ക്കാനൊരിടം, കിടക്കാനൊരു കട്ടില്, കഴിക്കാനപ്പം, ഉടുക്കാന് തുണി, നോവിനു തലോടല്, രോഗത്തിനു മരുന്ന്, മനുഷ്യനായി മരിക്കാനൊരു ചുറ്റുപാട് ഇതൊക്കെയാണ് മേല്‍വിലാസം നഷ്ടപ്പെട്ട വൃദ്ധജനങ്ങള്‍ക്ക് അമ്മ അലിവോടെ ചെയ്തത്. അവരുടെ സേവനങ്ങള്‍ക്കു സമാനതകളുണ്ടായിരുന്നില്ല. ജാതിയോ, മതമോ, ഭാഷയോ ചോദിച്ചില്ല. All Children of God are one എന്ന അതിമഹത്തായ ക്രൈസ്തവബോധമാണ് മദര് അവസാനം വരെ ഉയര്‍ത്തിപ്പിടിച്ചത്.\nലൊറേറ്റോ സന്ന്യാസിനി മഠത്തിന്‍റെ സുരക്ഷിതത്വവും സൗകര്യങ്ങളും വലിച്ചെറിഞ്ഞുകൊണ്ടാണ് മദര് കല്‍ക്കത്തയിലെ വൃത്തികെട്ട തെരുവുകളിലേക്ക് ഇറങ്ങിയത്. ഇന്ത്യയുമായി സമ്പൂര്‍ണ സാത്മീകരണം സാധിക്കുന്നതിന് അവര് തന്‍റെ അമ്മമഠത്തിന്‍റെ വസ്ത്രവിധാനം ഉപേക്ഷിച്ചു. നീലക്കരയുള്ള വെളുത്ത പരുക്കന് കോട്ടണ് സാരിയായി മിഷണറീസ് ഓഫ് ചാരിറ്റീസ് സഹോദരിമാരുടെ ഉടുപുടവ. അല്‍ബേനിയന് വംശജയായ മദര് തെരേസ പൂര്‍ണമനസ്സോടെ ഇന്ത്യന് പൗരത്വം സ്വീകരിച്ചതും ആ താദാത്മ്യപ്രക്രിയയുടെ ഭാഗമായിട്ടായിരുന്നു. നിസ്വാര്‍ത്ഥരും നിരാലംബരും പ്രാന്തവത്കരിക്കപ്പെട്ടവരും വലിച്ചെറിയപ്പെട്ടവരുമായ എല്ലാവരുടെയും സേവനിയും ശുശ്രൂഷകയുമായ അമ്മക്ക് വാസ്തവത്തില് ഒരു രാഷ്ട്രപൗരത്വത്തിന്‍റെ ആവശ്യമില്ലായിരുന്നു. പക്ഷേ തന്‍റെ കര്‍മ്മഭൂമിയായ ഇന്ത്യയുമായി അലിഞ്ഞുചേരണമെന്ന് അവര് ആഗ്രഹിച്ചിരുന്നു. തന്‍റെ പുതിയ കോണ്‍ഗ്രിഗേഷന്‍റെ ഉദ്ദേശലക്ഷ്യങ്ങള് അവര് തുടക്കത്തിലെ അക്കമിട്ടു പറഞ്ഞു.To care for the hunger, the naked, the homeless, the crippled, the blind, the leper, all those who feel unwanted, unloved uncared, people who have becomeaburden to society and shunted by every one. വിശക്കുന്നവനെ, ഉടുവസ്ത്രമില്ലാത്തവനെ, വീടില്ലാത്തവനെ, മുടന്തനെ, അന്ധനെ, കുഷ്ഠരോഗിയെ ആര്‍ക്കും വേണ്ടാത്തവനെ, സ്നേഹം നിഷേധിക്കപ്പെട്ടവനെ, എല്ലാവരും ഒഴിവാക്കുന്നവനെ: അവനെ ഏറ്റെടുക്കുക, ശുശ്രൂഷിക്കുക. വി. ഫ്രാന്‍സിസ് അസ്സീസിയും ഫാ. ഡാമിയനും വെട്ടിത്തെളിച്ച കാരുണ്യശുശ്രൂഷയുടെ ധാരകളില്‍ക്കൂടി തന്നെയാണ് ഈ ദുര്‍ബലശരീരിയായ അമ്മയും വിണ്ടുകീറിയ കാലുകളുമായി നടന്നത്.\nമിഷനറീസ് ഓഫ് ചാരിറ്റീസിന്‍റെ ഘടന വ്യത്യസ്തമാണെങ്കിലും അവരുടെ ആത്മീയദര്‍ശനത്തിനും പ്രാര്‍ത്ഥനയ്ക്കുമൊക്കെ ഫ്രാന്‍സിസ്കന് സന്ന്യാസസംസ്കാരത്തോടു വലിയ ഇഴയടുപ്പമുണ്ട്. ഇല്ലാത്തവന്‍റെ, ദുഃഖിതന്‍റെ, ഉപദ്രവിക്കപ്പെടുന്നവന്‍റെ അടുക്കലേക്കാണ് കാരുണികനായ ക്രിസ്തു സഞ്ചരിക്കുന്നതെന്ന വി. ഫ്രാന്‍സിസിന്‍റെ വെളിപാടാണ് മദര് തെരേസയും അവരുടെ സേവാസംഘവും പരമപ്രധാനമായി കണ്ടത്. സത്യസന്ധത, ചാരിത്ര്യം, മാനവസേവനം, ദൈവേച്ഛയ്ക്കു കീഴ്പ്പെടല് എന്നീ ഗുണഗണങ്ങളാണ് ഒരു ക്രിസ്തുദാസന് അത്യാവശ്യം വേണ്ടത് എന്നാണല്ലോ വി. ഫ്രാന്‍സിസ് പറഞ്ഞത്. ഈ വിശിഷ്ടഗുണങ്ങളെ തന്‍റെ സന്ന്യാസിനി സമൂഹത്തിന്‍റെ വെളിച്ചമാക്കുകയാണ് മദര് ചെയ്തത്.\n1952ലാണ് മദര് തെരേസ കല്‍ക്കത്തയില് തന്‍റെ ആദ്യത്തെ അശരണഭവനം തുടങ്ങിയത്. മനോഹരമായ മരണം - മൃഗതുല്യമായി ജീവിച്ചവര്‍ക്ക് മാലാഖമാരുടെ മരണം ഇതാണ് കാളിഘട്ടിലെ തന്‍റെ നിര്‍മ്മലഹൃദയം എന്ന അഭയകേന്ദ്രം ഒരുക്കുന്നതെന്ന് മദര് തെരേസ പറഞ്ഞു. മരുന്നും ശുശ്രൂഷയും സ്നേഹവും സാന്ത്വനവും ആവോളം നല്കുക, ദൈവസന്നിധിയിലേക്കുള്ള യാത്രയ്ക്ക് അവരെ സജ്ജരാക്കുക. മരണത്തിന്‍റെ വരവിനെ മനുഷ്യന് തടുക്കാന് കഴിയില്ലല്ലോ എന്നാല് അന്തസ്സോടെയുള്ള അന്ത്യം, അത് ഉറപ്പുവരുത്താന് കഴിയും; കഴിയണം.\nശാന്തിനഗര് എന്ന സ്ഥാപനം മദര് വൈകാതെ ആരംഭിച്ചു. അത് കുഷ്ഠരോഗത്തിന്‍റെ പേരില് സമൂഹം പരിത്യജിച്ച നിര്‍ഭാഗ്യജനങ്ങളുടെ ശുശ്രൂഷകേന്ദ്രമായി. മൊളോക്കോയ് ദ്വീപില് ഫാ. ഡാമിയന് അനുഷ്ഠിച്ച ധീരവും മനോഹരവുമായ ആതുരസേവനത്തിന്‍റെ മാതൃകയാണ് മദറിന്‍റെ മുന്‍പില് ദീപ്തമായി നിലനില്‍ക്കുന്നത്. ഈ മഹാവ്യാധികൊണ്ട് കഷ്ടപ്പെടുന്നവരെ സമൂഹവും അടുത്തബന്ധുക്കള്‍പ്പോലും അവജ്ഞയോടെ അകറ്റിനിര്‍ത്തുന്ന അവസ്ഥയുണ്ടായിരുന്നു. മുരടിച്ച വിരലുകളും പൊട്ടിയൊലിക്കുന്ന വ്രണങ്ങളുമായി ഈ രോഗികള് തെരുവുകളിലെ മൂലകളില് അടിഞ്ഞിരുന്നു. അവരുടെ വ്രണങ്ങള് കഴുകി മരുന്നു വച്ചുകെട്ടാന് ആരും മുന്നോട്ടു വന്നിരുന്നില്ല. ഈ ഹതഭാഗ്യരുടെ ശാസ്ത്രീയമായ പരിചരണവും കൃത്യമായ ചികിത്സയുമാണ് അമ്മ ഏറ്റെടുത്തത്. You may hate leprosy, but you must love leper. എന്ന തിരുവചനം അവര്‍ക്ക് വഴികാട്ടിയായി. (നീ കുഷ്ഠരോഗത്തെ വെറുത്തോളൂ, പക്ഷേ കുഷ്ഠരോഗിയെ സ്നേഹിക്കുക തന്നെ വേണം.) സാന്ത്വനത്തിന്‍റെ മൃദുസ്പര്‍ശവുമായി അമ്മയും സംഘവും ഈ വെറുക്കപ്പെട്ടവരുടെ അരികിലെത്തി.\nഉപേക്ഷിക്കപ്പെട്ട പിഞ്ചുപൈതങ്ങളാണ് കല്‍ക്കത്തയില് മദര് തെരേസ കണ്ട മറ്റൊരു കരള് പിളര്‍ക്കുന്ന കാഴ്ച. അമ്മ അവരെ വാരിയെടുത്തു. അവര്‍ക്കൊരു സ്നേഹഭവനമുയര്‍ന്നു. അതാണ് നിര്‍മ്മല ശിശുഭവന് - ഹോം ഫോര് ദ ഇമ്മാക്കുലേററ് ഹാര്‍ട്ട് ഫോര് ചില്‍ഡ്രന്.\n1960 ആകുമ്പോഴേയ്ക്കും മിഷനറീസ് ഓഫ് ചാരിറ്റി നേരിട്ടു നടത്തുന്ന സ്ഥാപനങ്ങള്, ആതുരാലയങ്ങള്, അഭയകേന്ദ്രങ്ങള്, ഇന്ത്യയിലുടനീളം പൊങ്ങിവന്നു. അവരുടെ സേവനദൗത്യങ്ങള് മറ്റ് നാടുകളിലേക്കും പടര്‍ന്നു. ആഫ്രിക്കയില്, ഏഷ്യന് നാടുകളില്, ലാറ്റിന് അമേരിക്കയില്, യുറോപ്പില് മദര് തെരേസയുടെ കാരുണ്യപ്രസ്ഥാനം തണല് വിരിച്ചുനിന്നു. 120 രാജ്യങ്ങളിലാണ് മിഷനറീസ് ഓഫ് ചാരിറ്റി സജീവസാന്നിദ്ധ്യമായി മാറിയത്.\nമദര് മാനവരാശിയുടേതാണ്. അവരുടെ സവിശേഷമായ ഒരു പ്രസ്താവമുണ്ട്. "രക്തം കൊണ്ട് ഞാന് അല്‍ബേനിയന്, പൗരത്വം കൊണ്ട് ഇന്ത്യന്, വിശ്വാസം കൊണ്ട് കത്തോലിക്കാ കന്യാസ്ത്രീ, ദൈവവിളി കൊണ്ട് ഞാനീ വിശ്വത്തിന്‍റേത്. എന്‍റെ ഹൃദയമോ? അത് സമ്പൂര്‍ണമായും യേശുവിന്‍റെ തിരുഹൃദയത്തിന് സമര്‍പ്പിക്കപ്പെട്ടിരിക്കുന്നു. എണ്‍പത്തേഴുകൊല്ലത്തെ ചൈതന്യധന്യമായ പരിവ്രാജകജീവിതത്തിന്‍റെ അര്‍ത്ഥസാരമാണ് ഈ വാക്യങ്ങളെന്ന് ഞാന് കരുതുന്നു.\nഒരുപാട് ആദരങ്ങളും ബഹുമതികളും അംഗീകാരങ്ങളും അമ്മയെ തേടിയെത്തി. എണ്ണിയാലൊടുങ്ങാത്തത്ര പല യൂണിവേഴ്സിറ്റികളും മദര് തെരേസായെ ഓണററി ഡോക്ടറേറ്റ് നല്‍കി ആദരിച്ചു. സമാധാനത്തിനുള്ള നോബല് പുരസ്കാരവും ഭാരതരത്നയും കല്‍ക്കത്തയിലെ നിര്‍മ്മലഹൃദയയുടെ പടിക്കലെത്തി. ഇതിനെല്ലാമുപരി ലോകത്തെമ്പാടുമുള്ള മനുഷ്യരുടെ നാനാവേഷാചാരങ്ങളില്‍പ്പെട്ട ആളുകളുടെ മനസ്സുകളില് അമ്മ ഒരു കനകവിഗ്രഹമായി വിളങ്ങുന്നു.\n1997-ല് സെപ്റ്റംബര് 5ന് കര്‍ത്താവില് നിത്യനിദ്ര പ്രാപിക്കുംവരെ ആരുമില്ലാത്തവരുടെ അമ്മ കുരിശിന്‍റെ വഴിയില് സജീവമായി തുടര്‍ന്നു. തന്നെ ബാധിച്ച ഹൃദ്രോഗത്തെ ഒട്ടും വകവയ്ക്കാതെയായിരുന്നു അവര് കുറേ വര്‍ഷങ്ങള് ഓടി നടന്നത്. വാഴ്ത്തപ്പെട്ട മദര് തെരേസയുടെ വിശുദ്ധ പദവിയിലേക്കുള്ള സ്ഥാനകയറ്റം തന്നെ ഒട്ടും അത്ഭുതപ്പെടുത്തുന്നില്ല. മാലാഖമാര് ഭൂമിയിലേക്കെത്തുമെന്നും വിശുദ്ധരായവരെ അംഗീകരിക്കുമെന്നും നമുക്ക് ഉറപ്പുണ്ടായിരുന്നു.\nദര് തെരേസ വിശുദ്ധ തെരേസ ആയതിന്‍റെ ആഘോഷം ഇന്ത്യയിലെങ്ങുമുണ്ടായി. അതു കത്തോലിക്കാ വിശ്വാസികളുടെ ഉത്സവമായിരുന്നില്ല; സകലജാതിമതസ്ഥരുടേതുമായിരുന്നു.\nഉള്‍വിളിക്കുള്ളിലെ തീവ്രമായ വിളിയെക്കുറിച്ച് മദര് എഴുതിയിട്ടുണ്ട്. ആ വിളിയാണ് ഒരു അല്‍ബേനിയന് കന്യാസ്ത്രീയെ കല്‍ക്കത്തായിലെ വിശുദ്ധ തെരേസ ആയി ഉയര്‍ത്തിയത്. കുരിശില് കിടക്കുന്ന യേശുവിന്‍റെ രോദനമാണ് എന്‍റെ ഊര്‍ജ്ജമെന്ന് മദര് പറഞ്ഞത് ഞാന് ഓര്‍ക്കുന്നു. ആ രോദനത്തിന്‍റെ കാവ്യസുന്ദരമായ ഭാഷ്യമാണ് ഈ അമ്മയുടെ ഐഹികജീവിതം.\n#ഈ അമ്മക്കൊരു പകരമില്ല


हिंदी मंत्रणसभा,कोट्टारक्करा: ട്രാം ട്രയിന്\nറെയിൽ പാളത്തിലൂടെ സഞ്ചരിക്കുന്ന ചെറു തീവണ്ടിയാണ് ട്രാം. ട്രാംകാർ, സ്ട്രീറ്റ് കാർ തുടങ്ങിയ പേരുകളിലും ഇവ അറിയപ്പെടുന്നു. ഒരു നഗരത്തിനുള്ളിലെ വിവിധ കേന്ദ്രങ്ങളെ പരസ്പരം ബന്ധിപ്പിക്കുന്നതിനാണ് ഇവ ഉപയോഗിക്കുന്നത്. തിരക്കേറിയ നഗരങ്ങളിലെ ഗതാഗതത്തിരക്ക് കുറക്കുന്നതിൽ ഇവ മുഖ്യപങ്ക് വഹിക്കുന്നു. സാധാരണയായി രണ്ടോ മൂന്നോ ബോഗികളാണ് ട്രാമുകൾക്ക് ഉണ്ടാകാറുള്ളത്. സാധാരണ തീവണ്ടികളെ അപേക്ഷിച്ച് ഇവക്ക് വേഗം കുറവായിരിക്കും.പത്തൊൻപതാം നൂറ്റാണ്ടിന്റെ അവസാന കാലത്താണ് ബ്രിട്ടനിലാണ് ട്രാമുകൾ ഉപയോഗത്തിൽ വന്നു തുടങ്ങിയത്. ആദ്യകാലത്ത് കുതിരകൾ വലിച്ചിരുന്ന ട്രാമുകളാണ് ഉണ്ടായിരുന്നത്. പിന്നീട് യന്ത്രങ്ങൾ ഉപയോഗിച്ച് പ്രവർത്തിക്കുന്ന ട്രാമുകൾ നിലവിൽ വന്നു. ലോകത്തിലെ പ്രധാന നഗരങ്ങളിലെല്ലാം ട്രാം ഗതാഗതം നിലവിലുണ്ടായിരുന്നു. നിർമ്മാണത്തിനും അറ്റകുറ്റപണികൾക്കുമായി വരുന്ന തുക വൻ തോതിൽ വർദ്ധിച്ചതും മെട്രോ റെയിൽ, മോണോ റെയിൽ മുതലായ വേഗം കൂടിയ പുതിയ നഗര ഗതാഗത സംവിധാനങ്ങളുടെ ആവിർഭാവവും മൂലം പലയിടത്തും ട്രാം ഗതാഗതം എന്നെന്നേക്കുമായി അവസാനിച്ചു.ഇന്ന് ഏറ്റവും വലിയ ട്രാം സംവിധാനം ഉള്ളത് ഓസ്ട്രേലിയ, ബെൽജിയം, ജർമ്മനി, ഓസ്ട്രിയ തുടങ്ങിയ രാജ്യങ്ങളിലാണ്. ഇന്ന് ഇന്ത്യയിൽ ട്രാം ഗതാഗതം നിലവിലുള്ള ഏക നഗരം കൊൽക്കത്തയാണ്. ഏഷ്യയിലെ ഏറ്റവും പഴക്കമുള്ള ട്രാം സംവിധാനമാണ് കൊൽക്കത്തയിലുള്ളത്. ഡെൽഹി, മുംബൈ, ചെന്നൈ, കാൺപൂർ, പാറ്റ്ന എന്നീ നഗരങ്ങളിൽ ട്രാം ഗതാഗതം നിലവിലുണ്ടായിരുന്നു.\nPosted by हिंदी मंत्रणसभा,कोट्टारक्करा at Monday, June 24, 2013\ngeetha July 8, 2013 at 8:23 PM\nnalla visadeekaranam..thank you...\nहिंदी मंत्रणसभा,कोट्टारक्करा July 9, 2013 at 7:03 AM\nഹിന്ദി അദ്ധ്യാപക ശാക്തീകരണവും കൂടുതല് അക്കാദമിക ഇടപെടലുകളും ലക്ഷ്യം വച്ച ആരംഭിച്ച പുതിയബ്ലോഗ് താങ്കള്‍ക്ക് കൂടുതല് സന്തോഷം നല്കും എന്ന് കരുതുന്നു.അനുഭവത്തിലൂന്നിയ പ്രതികരണങ്ങള് ഉണ്ടായാലേ ഇത്തരം സംരഭങ്ങള് വിജയത്തിലെത്തൂ.ഞങ്ങള് കാത്തിരിക്കുന്നു താങ്കളെയും,താങ്കളുടെ പ്രതികരണങ്ങളെയും...\nബ്ലോഗിന്റെ വിലാസം - www.hindiblog.tk or http://rashtrabhashablog.blogspot.in/\ndevambari May 4, 2014 at 8:30 PM\nआप का काम सराहनीय है़.


കാരുണ്യ : 255 പേര്‍ക്ക് 2.13 കോടിയുടെ സഹായം\nറെഡ് റിബണ് എക്‌സ്പ്രസ് 23-ന് കേരളത്തിലെത്തും; ഇക്കുറി ലക്ഷ്യം യുവാക്കളും സ്ത്രീകളും\nFriday 13th April 2012 9:47pm\nFriday 13th April 2012 9:39pm\nതിരുവനന്തപുരം: കാരുണ്യ ലോട്ടറിയില് നിന്നും ലഭിച്ച വരുമാനത്തില് നിന്നും 255 അപേക്ഷകര്‍ക്ക് 2.13 കോടി രൂപ വിതരണം ചെയ്തതായി ധനമന്ത്രി കെ.എം.മാണി അറിയിച്ചു. കാന്‍സര്, ഹൃദ്രോഗം, കരള്‍രോഗം, വൃക്കരോഗം, ഹീമോഫീലിയ എന്നിവ ബാധിച്ചവര്‍ക്കും പാലിയേറ്റീവ് കെയറിനുമാണ് ധനസഹായം.\nസര്‍ക്കാര് ആശുത്രികളില് നിന്നും ചികിത്സതേടുന്നവര്‍ക്കാണ് കാരുണ്യ ധനസഹായം അനുവദിക്കാന് നേരത്തെ തീരുമാനിച്ചിരുന്നത്. എന്നാല് എല്ലാ സ്വാശ്രയ, സഹകരണ, സ്വകാര്യ മെഡിക്കല് കോളേജുകളെയും കാരുണ്യ സഹായത്തിന്റെ പരിധിയില് കൊണ്ടുവരാന് ഉന്നതതലസമിതി തീരുമാനിച്ചു. ധനസഹായത്തിന്റെ പരിധിയില് കൊണ്ടുവരേണ്ട സ്വകാര്യ ആശുപത്രികളുടെ മേലധികാരികളുമായി സര്‍ക്കാര് ഉടന് ചര്‍ച്ച നടത്തും. തുടര്‍ന്ന് അക്രഡിറ്റഡ് ആശുപത്രികളുടെ പട്ടിക സര്‍ക്കാര് പ്രസിദ്ധീകരിക്കും.\nറേഷന്‍കാര്‍ഡില് ഉള്‍പ്പെട്ടവര്‍ക്കാണ് ഇതുവരെ ധനസഹായം നല്‍കിയിരുന്നത്. എന്നാല് വിവാഹിതയായി വീട്ടിലേക്ക് വരുന്ന പെണ്‍കുട്ടിക്ക് സഹായം ആവശ്യമായിവന്നാല് വിവാഹ സര്‍ട്ടിഫിക്കറ്റ് ഹാജരാക്കി സഹായം സ്വീകരിക്കാം. ജനിക്കുന്ന കുട്ടിക്ക് സഹായം വേണ്ടിവന്നാല് ജനനസര്‍ട്ടിഫിക്കറ്റ് ഹാജരാക്കണം.\nഒരു കുടുംബത്തിലെ ഒരംഗത്തിന് ഒരുതവണ മാത്രമാണ് സഹായം നല്‍കാന് നേരത്തെ തീരുമാനിച്ചിരുന്നത്. എന്നാല് ഒരുകുടുംബത്തിലെ ഒന്നിലധികം അംഗങ്ങള്‍ക്ക് ഒന്നിലധികം തവണ രണ്ട് ലക്ഷം രൂപക്കുള്ളില് നിന്നുകൊണ്ട് ധനസഹായം നല്‍കാനും തീരുമാനിച്ചതായി ധനമന്ത്രി കെ.എം.മാണി അറിയിച്ചു.\nകണ്ണൂരില് ദുരിതാശ്വാസക്യാംപിനുനേരെ എസ്.ഡി.പി.ഐ ആക്രമണം; രണ്ട് ഡി.വൈ.എഫ്.ഐ പ്രവര്‍ത്തകര്‍ക്ക് പരിക്ക്\nസൈന്യത്തിനെ പൂര്‍ണ ചുമതലയേല്‍പ്പിക്കേണ്ട സാഹചര്യമില്ല; സംസ്ഥാനസര്‍ക്കാര് കാര്യക്ഷമമായി ഇടപെടുന്നുണ്ടെന്നും ദുരന്തനിവാരണ സേന തലവന്\nവെള്ളമിറങ്ങുന്നു; റോഡ്-റെയില് ഗതാഗതം പുന:സ്ഥാപിക്കാന് ഊര്‍ജിത ശ്രമം\nവ്യാജപ്രചരണങ്ങള് നിര്‍ത്താതെ വീണ്ടും സൈബര് രോഗികള്; തൃശ്ശൂര് എനാമാവ് ബണ്ട് പൊട്ടിയെന്നത് വ്യാജവാര്‍ത്ത\nകേരളത്തെ സഹായിക്കണം, ഇതെന്റെ രണ്ടാമത്തെ വീടാണ്; കേരളത്തിനുള്ള സഹായഭ്യര്‍ത്ഥനയുമായി മലയാളികളുടെ സുഡുമോനും\nദുരിതാശ്വാസ പ്രവര്‍ത്തനങ്ങള്‍ക്ക് ഫണ്ട് ഉപയോഗിക്കാന് എല്ലാ എം.പിമാരെയും അനുവദിക്കണം; ബിനോയ് വിശ്വം\nപെരുമ്പാവൂരില് നിന്ന് ഇതരസംസ്ഥാന തെഴിലാളികള് എറണാകുളത്തേക്ക് എത്തുന്നു; ആവശ്യമായ സൗകര്യങ്ങള് ഒരുക്കാന് തയ്യാറാകണമെന്ന് രക്ഷാപ്രവര്‍ത്തകര്\n'ഒരു ദുരന്തത്തെ ഇത്രയും ധീരതയോടെ നേരിട്ട നിങ്ങള് എല്ലാവര്‍ക്കും മാതൃകയാണ്'; കേരളത്തിലെ രക്ഷാപ്രവര്‍ത്തകരെ അഭിനന്ദിച്ച് സച്ചിന്\nഇടുക്കിയില് പുറത്തേക്കൊഴുക്കുന്ന വെള്ളത്തിന്റെ അളവ് കൂട്ടി\nകക്കി അണക്കെട്ടിലെ മൂന്ന് ഷട്ടറുകള് ഉയര്‍ത്തി; പത്തനംതിട്ടയില് അതീവ ജാഗ്രതാ നിര്‍ദ്ദേശം\nSunday 15th July 2018 7:40pm


നിങ്ങളുടെ ഡൊമെയ്ൻ പേരുകൾ എങ്ങനെ വിൽക്കാം | Martech Zone\nഡിസംബർ 24, 2016 ശനിയാഴ്ച ബുധൻ, ഡിസംബർ 29, ചൊവ്വാഴ്ച Douglas Karr\nനിങ്ങൾ എന്നെപ്പോലെയാണെങ്കിൽ, നിങ്ങൾ എല്ലാ മാസവും ആ ഡൊമെയ്ൻ നാമ രജിസ്ട്രേഷൻ ഫീസ് നൽകുന്നത് തുടരുന്നു, എന്നാൽ നിങ്ങൾ എപ്പോഴെങ്കിലും ഇത് ഉപയോഗിക്കാൻ പോകുകയാണോ അല്ലെങ്കിൽ ആരെങ്കിലും അത് വാങ്ങാൻ നിങ്ങളെ ബന്ധപ്പെടാൻ പോകുകയാണോ എന്ന് ചിന്തിക്കുക. തീർച്ചയായും അതിൽ രണ്ട് പ്രശ്‌നങ്ങളുണ്ട്. ആദ്യം, ഇല്ല… നിങ്ങൾ ഇത് ഉപയോഗിക്കാൻ പോകുന്നില്ല. സ്വയം കളിയാക്കുന്നത് നിർത്തുക, ഇത് നിക്ഷേപത്തിൽ നിന്ന് യാതൊരു വരുമാനവുമില്ലാതെ ഓരോ വർഷവും നിങ്ങൾക്ക് ഒരു കൂട്ടം പണം ചിലവാക്കുന്നു. രണ്ടാമതായി, നിങ്ങൾ ഇത് യഥാർത്ഥത്തിൽ വിൽക്കുന്നുവെന്ന് ആർക്കും അറിയില്ല - അതിനാൽ നിങ്ങൾ എങ്ങനെ ഓഫറുകൾ നേടാൻ പോകുന്നു?\nഒരു പതിറ്റാണ്ട് മുമ്പ്, ഡൊമെയ്‌നിന്റെ ഹുയിസ് ലുക്ക്അപ്പ് നടത്തുക, അത് ആരുടേതാണെന്ന് തിരിച്ചറിയുക, തുടർന്ന് ഓഫറുകളുടെയും ക counter ണ്ടർ ഓഫറുകളുടെയും നൃത്തം ആരംഭിക്കുക എന്നതായിരുന്നു പ്രക്രിയ. വില അംഗീകരിച്ചുകഴിഞ്ഞാൽ, നിങ്ങൾ ഒരു എസ്ക്രോ അക്കൗണ്ട് ആരംഭിക്കേണ്ടതുണ്ട്. ഡൊമെയ്ൻ ശരിയായി കൈമാറ്റം ചെയ്യപ്പെടുന്നുവെന്ന് ഉറപ്പാക്കുന്നതിന് പണം മുറുകെ പിടിക്കുന്ന ഒരു മൂന്നാം കക്ഷിയാണിത്. ഏത് സമയത്താണ്, എസ്ക്രോ അക്കൗണ്ട് വിൽപ്പനക്കാരന് പണം വിടുന്നത്.\nഇത് ഇപ്പോൾ വളരെ എളുപ്പമാണ്. പോലുള്ള ഒരു സേവനം ഉപയോഗിക്കുന്നു ഡൊമെയ്ൻ ഏജന്റുകൾ, നിങ്ങളുടെ എല്ലാ ഡൊമെയ്‌നുകളും അവരുടെ സേവനത്തിൽ പട്ടികപ്പെടുത്താൻ നിങ്ങൾക്ക് കഴിയും. അവർ വിൽ‌പനയുടെ ആരോഗ്യകരമായ ഒരു ഭാഗം എടുക്കുന്നു, പക്ഷേ അവ തിരയാൻ കഴിയുന്ന ഒരു മാർ‌ക്കറ്റ്‌പ്ലെയ്സ്, ഒരു ഇച്ഛാനുസൃത ലാൻ‌ഡിംഗ് പേജ്, എസ്‌ക്രോ അക്ക all ണ്ട് എന്നിവയെല്ലാം ഒരു പ്ലാറ്റ്ഫോമിൽ സമന്വയിപ്പിക്കുന്നു. ഇത് നിങ്ങളുടെ ഡൊമെയ്ൻ കണ്ടെത്താനും വിൽക്കാനും എളുപ്പമാക്കുന്നു.\nനിങ്ങൾ എന്തിനാണു കാത്തുനിൽക്കുന്നത്? ഉപയോഗിക്കാത്തവയെല്ലാം (കൂടാതെ ഉപയോഗിച്ചവ പോലും) ഇപ്പോൾ ചേർക്കുക:\nനിങ്ങളുടെ ഡൊമെയ്ൻ നാമം കണ്ടെത്തുക അല്ലെങ്കിൽ വിൽക്കുക\nനിങ്ങളുടെ ഡൊമെയ്‌നിന്റെ ചോദിക്കുന്ന വില എങ്ങനെ സജ്ജീകരിക്കും?\nകുറച്ചുകാലമായി ഞാൻ ഇത് ചെയ്യുന്നു, അതൊരു വിഷമകരമായ ചോദ്യമാണ്. ഇത് ഒരു കമ്പനിയോ സമ്പന്നനായ വാങ്ങലുകാരനോ ആണെന്ന് ഒരു വിൽപ്പനക്കാരൻ കണ്ടേക്കാം, അത് ഒരു വലിയ വാങ്ങൽ വില വാങ്ങുകയും ചർച്ച ചെയ്യുകയും ചെയ്യുന്നു. അല്ലെങ്കിൽ ഒരു വിൽപ്പനക്കാരൻ നിഷ്കളങ്കനായിരിക്കാം കൂടാതെ ഒരു മികച്ച ഡൊമെയ്ൻ നാമം എന്തിനുവേണ്ടിയും പോകട്ടെ. ഞങ്ങൾ ഒരു ടൺ ഡൊമെയ്ൻ നാമങ്ങൾ വാങ്ങി വിറ്റു, ഇത് എല്ലായ്പ്പോഴും സമ്മർദ്ദകരമായ സാഹചര്യമാണ്. ഡാഷുകളോ അക്കങ്ങളോ ഇല്ലാത്ത ഹ്രസ്വ ഡൊമെയ്‌നുകൾ പോലുള്ള ചില ലളിതമായ നിയമങ്ങളുണ്ട്. അക്ഷരത്തെറ്റുള്ള ദൈർഘ്യമേറിയ ഡൊമെയ്ൻ നാമങ്ങളും അങ്ങനെ ചെയ്യുന്നില്ല.\nദി TLD .com ഒരു സൈറ്റ് കണ്ടെത്താനുള്ള ഒരു തിരയൽ അല്ലെങ്കിൽ ബ്ര browser സറിനുള്ളിലെ ആദ്യ ശ്രമമായതിനാൽ ഇത് ഇപ്പോഴും വിലമതിക്കുന്നു. ഡൊമെയ്‌നിന് യഥാർത്ഥത്തിൽ ഉള്ളടക്കമുണ്ടെങ്കിൽ തിരയൽ ഫലങ്ങൾ (ക്ഷുദ്രവെയറിന്റെയോ അശ്ലീലസാഹിത്യത്തിന്റെയോ ലക്ഷ്യസ്ഥാനമാകാതെ) നയിക്കുകയാണെങ്കിൽ, ഒരു കമ്പനിയ്ക്ക് അവരുടെ ഓർഗാനിക് ട്രാഫിക്കും അതോറിറ്റിയും അവരുടെ ബ്രാൻഡിലേക്ക് നയിക്കാൻ ശ്രമിക്കുന്നത് വിലമതിക്കുന്നതായിരിക്കാം.\nഞങ്ങളുടെ ചർച്ചകളിലെ സത്യസന്ധതയാണ് ഞങ്ങളുടെ പെരുമാറ്റം. ഇടപാട് പ്രയോജനകരമാണോ എന്നതിനെക്കുറിച്ച് വിൽപ്പനക്കാരന് ഉടനടി പ്രതികരണം നൽകുന്നതിന് വാങ്ങുന്നയാൾ ആദ്യ ശ്രമം നടത്തണമെന്ന് ഞാൻ എപ്പോഴും ശുപാർശ ചെയ്യുന്നു. ഒരു വാങ്ങുന്നയാൾ എന്ന നിലയിൽ, ഒരു മൂന്നാം കക്ഷിയുടെ പേരിൽ ഞങ്ങൾ വാങ്ങുന്നുവെന്ന് ഞങ്ങൾ വെളിപ്പെടുത്തിയേക്കാം, കാരണം അവർ കൂടുതൽ പണം നൽകാതെ ന്യായമായ വില നൽകാൻ ആഗ്രഹിക്കുന്നു. വിൽപ്പനക്കാരനെ പിഴുതെറിയാതെ ഡൊമെയ്‌നിന്റെ മൂല്യവത്തായ തുക നൽകാൻ ഞങ്ങൾ ആഗ്രഹിക്കുന്നുവെന്നും ഞങ്ങൾ വിൽപ്പനക്കാരനെ അറിയിക്കുന്നു. ചർച്ചയുടെ അവസാനം, ഇരു പാർട്ടികളും പലപ്പോഴും സന്തുഷ്ടരാണ്.\nടു ബക്ക് ഡൊമെയ്ൻ ഏജന്റുകൾ. എന്റെ ഡൊമെയ്ൻ നാമത്തിനായി എന്റെ ഡി‌എൻ‌എസ് അപ്‌ഡേറ്റ് ചെയ്യുന്നതിലൂടെ, ഡൊമെയ്ൻ വാങ്ങുന്നത് എളുപ്പമാക്കുന്നതിന് ഡൊമെയ്ൻ ഏജന്റുകൾ ഒരു മികച്ച ലാൻഡിംഗ് പേജ് ഇടുന്നു. ഇതാ ഒരു മികച്ച ഉദാഹരണം, എന്റെ ഡൊമെയ്‌നുകളിൽ ഒന്ന് പരിശോധിക്കുക - addressfix.com.\nഞങ്ങൾ വിൽപ്പനയ്‌ക്ക് വച്ചിരിക്കുന്ന മറ്റ് ഡൊമെയ്‌നുകൾ ഇതാ, ചിലത് മനോഹരവും ഹ്രസ്വവുമാണ്, ചിലത് വളരെ ജനപ്രിയമാണ് (കൂടാതെ ഏറ്റവും കുറഞ്ഞ ബിഡ്ഡുകൾ പ്രാധാന്യമർഹിക്കുന്നു).\nവെളിപ്പെടുത്തൽ: ഇതിനായി ഞങ്ങൾ ഞങ്ങളുടെ അനുബന്ധ ലിങ്കുകൾ ഉപയോഗിക്കുന്നു ഡൊമെയ്ൻ ഏജന്റുകൾ ഈ പോസ്റ്റിലുടനീളം.\nടാഗുകൾ: ഡൊമെയ്ൻ വിൽപ്പനഡൊമെയ്‌നന്റുകൾനിങ്ങളുടെ ഡൊമെയ്ൻ നാമം എത്രമാത്രം വിലമതിക്കുന്നുഒരു ഡൊമെയ്ൻ നാമത്തിന്റെ വില എങ്ങനെഒരു ഡൊമെയ്ൻ നാമം എങ്ങനെ വിൽക്കാംഡൊമെയ്ൻ വിൽക്കുകഡൊമെയ്‌നുകൾ വിൽക്കുകtld\nഫേസ്ബുക്കിൽ ഒരു ബിസിനസ് പേജ് ഒപ്റ്റിമൈസ് ചെയ്യുന്നതെങ്ങനെ\nകമ്പ്യൂടെക് ടെക് സേവനങ്ങൾ\nഡിസംബർ 29, 2016 ന് 8:56 PM\nമികച്ച ഉപദേശങ്ങളുള്ള മികച്ച പോസ്റ്റ്. വാർഷിക റെഗ് ഫീസ് വീണ്ടും വീണ്ടും നൽകുന്നത് തുടരുന്നതിനേക്കാൾ ഉപയോഗിക്കാത്ത ഡൊമെയ്‌നുകൾ ഉപേക്ഷിക്കുന്നത് കൂടുതൽ ചെലവേറിയതാണ്.


AWES കപ്പ്; ഗോകുലത്തിന് തോൽവിയോടെ തുടക്കം | Fanport | Football News Malayalam\nHome Football AWES കപ്പ്; ഗോകുലത്തിന് തോൽവിയോടെ തുടക്കം\nAWES കപ്പ്; ഗോകുലത്തിന് തോൽവിയോടെ തുടക്കം\nSeptember 1, 2018 - 6:33 PM\nഗോകുലത്തിന്റെ പുതിയ സീസണ് പരാജയത്തോടെ തുടക്കം. ഗോവയിൽ നടക്കുന്ന AWES കപ്പിലെ ഗ്രൂപ്പ് ഘട്ടത്തിലാണ് ഗോകുലത്തിന് മോശം തുടക്കം നേരിടേണ്ടി വന്നത്. ഇന്ന് ഒ എൻ ജി സിയെ നേരിട്ട ഗോകുലം എഫ് സി ഒന്നിനെതിരെ നാലു ഗോളുകൾക്ക് പരാജയപ്പെടുകയായിരുന്നു. ആദ്യ പകുതിയിൽ തന്നെ മൂന്ന് ഗോളുകൾ വഴങ്ങേണ്ടി വന്നതാണ് ഗോകുലത്തിന് തിരിച്ചടിയായത്.\nപുതിയ പരിശീലകനും പുതിയ താരങ്ങളും ആയതു കൊണ്ട് തന്നെ ആദ്യ താളം കണ്ടെത്താൻ ഗോകുലം വിഷമിക്കുകയായിരുന്നു. ഫെർണാണ്ടോ വരേലയുടെ കീഴിലെ ഗോകുലത്തിന്റെ ആദ്യ പ്രധാന മത്സരമായിരുന്നു ഇത്. ഗോകുലത്തിനായി ഇന്ന് നിരവധി താരങ്ങൾ അരങ്ങേറ്റം നടത്തി. മലയാളി യുവതാരം ഗനി നിഗം അഹമ്മദും ഇന്ന് ഗോകുലത്തിന്റെ ആദ്യ ഇലവനിൽ ഉണ്ടായിരുന്നു.\nസെപ്റ്റംബർ അഞ്ചിന് സ്പോർടിംഗ് ഗോവയുമായാണ് ഗോകുലത്തിന്റെ ഗ്രൂപ്പിലെ അടുത്ത മത്സരം.\nPrevious articleലീഡ് തിരിച്ചുപിടിച്ച് ഇംഗ്ലണ്ട്, മൂന്ന് വിക്കറ്റ് നഷ്ടം\nNext articleനാലിൽ നാല്!!! ലിവർപൂൾ പ്രീമിയർ ലീഗിൽ കുതിക്കുന്നു


രണ്ടല്ല, നാലുപേർക്കു സുഖമായി സഞ്ചരിക്കാം; ലോകത്തെ ഞെട്ടിച്ച്, പുതിയ സ്‌കൂട്ടറുമായി അതുൽദാസ് | Reporter Kerala\nരണ്ടല്ല, നാലുപേർക്കു സുഖമായി സഞ്ചരിക്കാം; ലോകത്തെ ഞെട്ടിച്ച്, പുതിയ സ്‌കൂട്ടറുമായി അതുൽദാസ്\nPosted by reporala | Nov 23, 2021 | India | 0\nഡിസ്പൂർ: പരമാവധി രണ്ട് യാത്രക്കാർക്ക് സഞ്ചരിക്കാനായി നിർമ്മിച്ച വാഹനമാണ് സ്‌കൂട്ടറുകളും ബൈക്കുകളും. എന്നാൽ ചില പ്രത്യേക സാഹചര്യങ്ങളിൽ മൂന്നും നാലും ആളുകളെ കയറ്റി നിരത്തിൽ ചീറിപ്പാഞ്ഞ് പണി വാങ്ങുന്ന യുവത്വങ്ങളെ നാം കണ്ടിട്ടുണ്ട്. പക്ഷേ ഇനി അങ്ങനെ പണിവാങ്ങേണ്ട കാര്യമില്ല. കാരണം നാല് പേർക്ക് സുഖമായി ഇരുന്ന് യാത്ര ചെയ്യാൻ സാധിക്കുന്ന സ്‌കൂട്ടർ കണ്ട് പിടിച്ചിരിക്കുകയാണ് അസമിലെ യുവാവ്. സ്‌കൂട്ടർ നിരത്തുകളിൽ അവതരിപ്പിച്ച് വിപ്ലവം സൃഷ്ടിക്കാനാണ് യുവാവിന്റെ പദ്ധതി.\nഅതുൽദാസ് എന്ന യുവാവാണ് നാല് പേർക്ക് യാത്ര ചെയ്യാൻ സാധിക്കുന്ന സ്‌കൂട്ടറിന്റെ ഉപജ്ഞാതാവ്. അദ്ദേഹം സ്വന്തമായി നിർമ്മിച്ച വാഹനം എഡി എന്ന ഓട്ടോമൊബൈൽ നിർമ്മാതാക്കളുടെ പേരിലാണ് പുറത്തിറക്കിയത്. അതുൽദാസ് എന്നതിന്റെ ചുരുക്കപേരാണ് എഡി. അസമിലെ നാഗാവ് സ്വദേശിയാണ് അതുൽ. ഇതോടെ തന്റെ ചിരകാല സ്വപ്‌നം യാഥാർത്ഥ്യമായെന്നാണ് അതുൽ പറയുന്നത്.\nതന്റെ സ്വപ്‌നസാക്ഷാത്കാരത്തിനായി കുറച്ച് ദിവസങ്ങൾക്ക് മുൻപാണ് അതുൽ രണ്ട് പഴയ സ്‌കൂട്ടർ വാങ്ങിയത്. ഇവ രണ്ടും കൂട്ടിച്ചേർത്താണ് നാല് പേർക്ക് യാത്ര ചെയ്യാൻ സാധിക്കുന്ന വാഹനം യുവാവ് നിർമ്മിച്ചത്. ഇതിന്റെ നിർമ്മാണം പുർത്തിയായപ്പോൾ ഇത് എല്ലാവർക്കും സാധിക്കുമെന്ന് ചിലർ പറഞ്ഞു. എന്നാൽ എന്തുകൊണ്ട് ഇത് ആരും നേരത്തെ നിർമ്മിച്ചില്ല എന്നാണ് അതുൽ മറുപടി നൽകിയത്.\nഎന്തെങ്കിലും വ്യത്യസ്തമായി ചെയ്യണമെന്നത് പണ്ട് മുതലേ അതുലിന്റെ മനസിലെ ആഗ്രഹമായിരുന്നു. അങ്ങനെയാണ് നാല് പേർക്ക് സഞ്ചരിക്കാൻ സാധിക്കുന്ന സ്‌കൂട്ടർ എന്ന ആശയം മനസിലുദിച്ചത്. മൂന്ന് വർഷം മുൻപ് തന്നെ ഇതിനായി പരിശ്രമം ആരംഭിച്ചുവെന്ന് അതുൽ പറയുന്നു. രണ്ട് സ്‌കൂട്ടറുകൾ ഒന്നിച്ചു ചേർത്തതിനും മറ്റുമായി 30,000 രൂപ ചിലവായതായി അതുൽ കൂട്ടിച്ചേർത്തു.\nസ്‌കൂട്ടർ നിർമ്മിച്ച ശേഷം അതുൽ തന്റെ ഭാര്യയെയും മക്കളെയും കൂട്ടി ചില സ്ഥലങ്ങളിൽ യാത്ര ചെയ്തു. ഈ സൃഷ്ടി കണ്ട് യുവാവിന് അഭിനന്ദന പ്രവാഹമാണ് ലഭിച്ചത്.\nPreviousഞങ്ങളെപ്പോലുള്ള പാവം വ്‌ളോഗർമാർ എന്ത് ചെയ്താലും കുറ്റം; പ്രമോഷന് വേണ്ടി സ്റ്റിക്കർ ഒട്ടിച്ചാൽ കുഴപ്പമില്ല; ഇന്ന്9മണിക്ക് ശക്തമായി പ്രതിഷേധിക്കുമെന്ന് ഇ ബുൾജെറ്റ്\nNextകുഞ്ഞിനെ കണ്ടു, അവൻ ഉറങ്ങുകയാണ്, ശിശുഭവനിൽ ഉപേക്ഷിച്ചുപോരാൻ തോന്നിയില്ല: വികാരനിർഭരയായി അനുപമ\nരാജ്യത്ത് പ്രതിദിന കൊവിഡ് രോഗികളുടെ എണ്ണത്തില് നേരിയ കുറവ്; മരണ സംഖ്യ ഉയര്‍ന്നുതന്നെ\nഹരിദ്വാർ മഹാകുംഭമേളയ്ക്ക് ഇന്ന് തുടക്കം; ഒരു മാസം 13 അഖാഡകളുടെ നേതൃത്വത്തിൽ പുണ്യസ്‌നാനം\nവയനാട് മണ്ഡലത്തിലെ ലോക്‌സഭാ തിരഞ്ഞെടുപ്പു ഫലം റദ്ദാക്കണം; സരിതയുടെ ഹരജി ഇന്ന് സുപ്രീം കോടതി പരിഗണിക്കും


ഒമാനില് പ്രവാസികളുടെ എണ്ണം കുറയുന്നുവെന്ന് കണക്കുകള് | Steady decline in expatriate population in Oman\nMuscat, First Published 23, Jul 2020, 1:37 PM\nകഴിഞ്ഞ വര്‍ഷം ഡിസംബര് മുതലുള്ള കണക്കുകള് പരിശോധിക്കുമ്പോള് പ്രവാസികളുടെ എണ്ണത്തില് 1,22,915 പേരുടെ കുറവുണ്ടായി. ഏപ്രില്, മേയ്, ജൂണ് മാസങ്ങളില് 55,158 പ്രവാസികളാണ് കുറഞ്ഞത്.\nമസ്‍കത്ത്: ഒമാനിലെ പ്രവാസി ജനസംഖ്യ ക്രമാനുഗതമായി കുറയുന്നുവെന്ന് നാഷണല് സെന്റര് ഫോര് സ്റ്റാറ്റിസ്റ്റിക്സ് ആന്റ് ഇന്‍ഫര്‍മേഷന് (എന്.സി.എസ്.ഐ) പുറത്തുവിട്ട കണക്കുകള് വ്യക്തമാക്കുന്നു. ഈ വര്‍ഷം മാര്‍ച്ചില് 16,62,113 പ്രവാസികളാണ് രാജ്യത്തുണ്ടായിരുന്നത്. ഏപ്രിലില് ഇത് 16,45,041 ആയി കുറഞ്ഞു. മേയില് 16,22,241 ആയും ജൂണില് 15,89,883 ആയും പ്രവാസികളുടെ എണ്ണം കുറഞ്ഞുവെന്നാണ് കണക്കുകള്.\nകഴിഞ്ഞ വര്‍ഷം ഡിസംബര് മുതലുള്ള കണക്കുകള് പരിശോധിക്കുമ്പോള് പ്രവാസികളുടെ എണ്ണത്തില് 1,22,915 പേരുടെ കുറവുണ്ടായി. ഏപ്രില്, മേയ്, ജൂണ് മാസങ്ങളില് 55,158 പ്രവാസികളാണ് കുറഞ്ഞത്. ബംഗ്ലാദേശ് സ്വദേശികളുടെ എണ്ണം 2019 ഡിസംബറില് 6,30,681 ആയിരുന്നത് ഈ വര്‍ഷം ജൂണില് 5,90,748 ആയി കുറഞ്ഞു. ഇതേ കാലയളവില് ഇന്ത്യക്കാരുടെ എണ്ണം 6,17,730ല് നിന്ന് 5,67,314 ആയാണ് കുറഞ്ഞത്. 2,07,288 പാകിസ്ഥാന് സ്വദേശികളുണ്ടായിരുന്നത് ഇപ്പോള് 1,92,676 പേരായി കുറഞ്ഞിട്ടുമുണ്ട്.\nLast Updated 23, Jul 2020, 1:54 PM


Saritha S Nair Threatened to shut down Marunadan malayali | മറുനാടൻ മലയാളി പൂട്ടിക്കുമെന്ന ഭീഷണിയുമായി സരിതയുടെ കൊലവിളി; അഴിയെണ്ണുന്ന ദിവസം എണ്ണിക്കോളാനും എഡിറ്റർക്ക് സോളാർ നായികയുടെ വെല്ലുവിളി - MarunadanMalayali.com\nOctober 31, 2014 | 01:46 PM IST | Permalink\nതിരുവനന്തപുരം: സോളാർ തട്ടിപ്പിലെ പ്രധാന പ്രതിയായ സരിതാ നായർ മറുനാടൻ മലയാളിക്കെതിരെ ഭീഷണിയുമായി രംഗത്ത്. മാദ്ധ്യമ പ്രവർത്തകരെ ഫോൺ വിളിച്ച് അവരുമായി നല്ല ബന്ധം പുലർത്തി ഇമേജ് വർദ്ധിപ്പിക്കുന്ന ശ്രമം ശക്തമായി നടപ്പിലാക്കുന്നതിനിടയിൽ സരിതയുടെ തനിനിറം വ്യക്തമാക്കുന്ന ഒന്നിലധികം വാർത്തകൾ പ്രസിദ്ധീകരിച്ചതാണ് പ്രകോപിപ്പിച്ചത്. ഡെവിൾഡ് അഡ്വക്കേറ്റ് എന്ന കോളത്തിൽ മാധവദാസ് എഴുതിയ ലേഖനമായിരുന്നു സരിതയെ ആദ്യം ക്ഷോഭിപ്പിച്ചത്. അന്നും ഫോണിൽ വിളിച്ച് ഭീഷണി മുഴക്കിയിരുന്നു. ഒരു കൂട്ടം മാദ്ധ്യമപ്രവർത്തകർ കെട്ടിച്ചമച്ച സരിതയുടെ വ്യാജ ഇമേജ് തകർക്കുന്ന തരത്തിൽ വേറെയും വാർത്തകൾ വന്നതോടെയാണ് സരിത കൊലവിളിയുമായി രംഗത്തെത്തിയത്.\nസരിതയുടെ വാട്ട്‌സാപ്പ് ദൃശ്യങ്ങൾ പുറത്ത് വന്നതിന്റെ പിന്നിൽ ഉന്നതനായ ഒരാളുടെ മകന്റെ വിവാഹം മുടക്കാനുള്ള ഗൂഢാലോചനയായിരുന്നു എന്ന വാർത്തയാണ് ഏറ്റവും ഒടുവിൽ സരിതയെ പ്രകോപിപ്പിച്ചത്. ഇന്ന് രാവിലെ ഒട്ടേറെ തവണ സരിത മറുനാടൻ എഡിറ്റർ ഷാജൻ സ്‌കറിയയുടെ ഫോണിലേക്ക് വിളിച്ചിരുന്നു. പിന്നീട് കർണ്ണാടകയിലെ അത്താണിയിൽ രജിസ്റ്റർ ചെയ്തിരിക്കുന്ന ബിനു എന്നയാളുടെ പേരിൽ ഉള്ള ഫോണിൽ നിന്ന് വിളിച്ച് അൽപ്പം മുമ്പ് കടുത്ത ഭീഷണി മുഴക്കുകയായിരുന്നു. അലറിവിളിച്ചുകൊണ്ട് സരിത നടത്തിയ ഭീഷണിയിൽ മറുനാടൻ മലയാളി പൂട്ടിക്കുമെന്ന് പലതവണ ഭീഷണി മുഴക്കി.\nഎടാ വാടാ എന്നു വിളിച്ചു തുടങ്ങി തുടർച്ചയായി അസഭ്യ പദങ്ങൾ ഉപയോഗിച്ച് പുലഭ്യം വിളിച്ചാണ് സരിത ഫോൺ സംഭാഷണം അവസാനിപ്പിച്ചത്. 'എനിക്കെതിരെയുള്ള എല്ലാ കേസിനേക്കാളും പ്രധാനം ഞാൻ നിന്നെ പൂട്ടിക്കാൻ കൊടുക്കും. എന്റെ ബന്ധങ്ങൾ നിനക്കറിയാത്തതുകൊണ്ടാണ്. നീ പത്രത്തിൽ കാണുന്ന ആളല്ല ശരിക്കുള്ള സരിത. നിന്റെ പത്രം പൂട്ടിക്കാൻ എനിക്ക് നിമിഷനേരം മതി. മാന്യമായി ജീവിക്കുന്ന സ്ത്രീകളെക്കുറിച്ച് നിനക്ക് ഇങ്ങനെയൊന്നും എഴുതാൻ നാണമില്ലേടാ? - പുലഭ്യം വിളിയോടെ സരിതയുടെ കൊലവിളി തുടർന്നു.\nപലതവണ ഫോൺകട്ട് ചെയ്‌തെങ്കിലും പല നമ്പറുകളിൽ നിന്നാണ് സരിത മാറി മാറി വിളിച്ചത്. അർജ്ജുൻ നായർ എന്നയാൾ ഉപയോഗിക്കുന്ന ഫോണിൽ നിന്നായിരുന്നു ആദ്യം വിളിച്ചത്. ഈ ഫോണാണ് സരിത സാധാരണ ഉപയോഗിക്കുന്നത്. പിന്നീടാണ് കർണ്ണാടകയിൽ രജിസ്റ്റർ ചെയ്തിരിക്കുന്ന ബിനുവിന്റെ നമ്പറിൽ നിന്ന് വളിച്ചത്. കൂടാതെ മറ്റൊരു നമ്പറിൽ നിന്നും സരിതയുടെ ഫോൺവിളി ഉണ്ടായി.\nമലയാളിയുടെ അടിച്ചമർത്തപ്പെട്ട ലൈംഗിക അഭിനിവേശം മുതലാക്കിയാണ് സരിത വളർന്നതെന്നും അത് തന്നെയാണ് സരിത രാഷ്ട്രീയക്കാരെയും ഉദ്യോഗസ്ഥരേയും കീഴടക്കാൻ ഉപയോഗിച്ചതെന്നും ആയിരുന്നു മാധവദാസിന്റെ ലേഖനത്തിൽ പറഞ്ഞ് വച്ചത്. വാട്ട്‌സാപ്പ് ദൃശ്യങ്ങൾ സരിത സ്വയം പുറത്തു വിട്ടതാകാൻ സാധ്യതയുണ്ടെന്നും അതിന്റെ പിന്നിൽ ഒരു ഉന്നതന്റെ വിവാഹം മുടങ്ങുകയായിരുന്നു എന്നുമായിരുന്നു ഇന്നലെ വിശ്വസനീയമായ സോഴ്‌സുകളിൽ നിന്നും ലഭിച്ച വാർത്തയിലൂടെ മറുനാടൻ റിപ്പോർട്ട് ചെയ്തത്. ബ്ലാക്ക്‌മെയിൽ കച്ചവടത്തിന് സ്വരുക്കൂട്ടി വച്ചിരുന്ന ഒരു കൃത്യമായ വിവരം ചോർന്നതിലുള്ള ധാർമ്മിക രോഷമായിരുന്നു സരിതയുടെ വാക്കുകളിൽ നിറയെ.\nകൃത്യമായി മാദ്ധ്യമങ്ങളെ ഉപയോഗിച്ച് വേണ്ടപ്പോൾ വേണ്ടത് മാത്രം പറഞ്ഞ് നേടിയെടുത്ത ഇമേജ് മറുനാടൻ റിപ്പോർട്ടിലൂടെ തകരുമോ എന്ന ഭയമാണ് സരിതയെ ക്ഷോഭിപ്പിക്കുന്നത്. മിക്കയിടങ്ങളിലേയും മാദ്ധ്യമ പ്രവർത്തകരുമായി നല്ല ബന്ധം നിലനിർത്തി ഓരോ സമയത്തും ഓരോ കാര്യങ്ങൾ മാത്രം പറഞ്ഞുമാണ് സരിത ഇമേജ് വർദ്ധിപ്പിച്ചത്. ഇതിന്റെ ഭാഗമായിട്ടായിരുന്നു സരിത ഏഷ്യാനെറ്റിലെ റിയാലിറ്റി ഷോയിൽ പങ്കെടുത്തത്. മംഗളം ആഴ്ചപ്പതിപ്പിന്റെ കവർ പടമായും സരിത വന്നിരുന്നു. ഇങ്ങനെ കൃത്യമായി കാര്യങ്ങൾ നേടുന്നതിനിടയിൽ സത്യത്തിന്റെ മുഖം പുറത്ത് കാണുന്നുവോ എന്ന ഭയമാണ് സരിതയെ ആശങ്കപ്പെടുത്തിക്കൊണ്ടിരിക്കുന്നത്.\nസരിതയെ പ്രകോപിപ്പിച്ച നാല് റിപ്പോർട്ടുകളാണ് ചുവടെ കൊടുത്തിരിക്കുന്നത്.\nവാട്ട്‌സ് ആപ്പ് ദൃശ്യം പുറത്തായത് പ്രമുഖ നേതാവിന്റെ മകന്റെ വിവാഹം മുടക്കാൻ; വിവാഹം ഉപേക്ഷിച്ചേക്കുമെന്ന സൂചനകൾ പുറത്ത്: അണിയറയിൽ വീണ്ടും സോളാർ ഭൂകമ്പം\nവാട്‌സ് ആപ്പ് ദൃശ്യങ്ങൾ പുറത്ത് വിട്ടത് സരിതയുടെ അറിവോടെ? അഭിഭാഷകനെതിരെയുള്ള പരാതിയും ഗൂഢാലോചനയുടെ ഭാഗം: സരിതയുടെ നീക്കത്തിൽ ഭയന്ന് ചങ്കിടിപ്പോടെ നേതാക്കൾ


പ്രതിദിന കോവിഡ് നിരക്ക് 10000ന് താഴെയെത്തി;കർണാടകയിലെ ഇന്നത്തെ കോവിഡ് റിപ്പോർട്ട് ഇവിടെ വായിക്കാം. – BengaluruVartha\nപ്രതിദിന കോവിഡ് നിരക്ക് 10000ന് താഴെയെത്തി;കർണാടകയിലെ ഇന്നത്തെ കോവിഡ് റിപ്പോർട്ട് ഇവിടെ വായിക്കാം.\nബെംഗളൂരു: ഇന്ന് സംസ്ഥാന ആരോഗ്യ വകുപ്പ് പുറത്തിറക്കിയ ബുള്ളറ്റിന് പ്രകാരം സംസ്ഥാനത്ത് ഇന്ന് 9808 കോവിഡ് കേസുകൾ റിപ്പോർട്ട് ചെയ്തു.23449 പേരെ ഡിസ്ചാര്‍ജ് ചെയ്തു.\nടെസ്റ്റ് പോസിറ്റീവിറ്റി 07.53 %.\nഇന്ന് ഡിസ്ചാര്‍ജ് : 23449\nആകെ ഡിസ്ചാര്‍ജ് : 2460165\nഇന്നത്തെ കേസുകള് : 9808\nആകെ ആക്റ്റീവ് കേസുകള് : 225004\nഇന്ന് കോവിഡ് മരണം : 179\nആകെ കോവിഡ് മരണം : 32099\nആകെ പോസിറ്റീവ് കേസുകള് : 2717289\nഇന്നത്തെ പരിശോധനകൾ : 130224\nകര്‍ണാടകയില് ആകെ പരിശോധനകള്: 30862227\nഇന്നത്തെ കേസുകള് : 2028\nആകെ പോസിറ്റീവ് കേസുകൾ: 1187146\nഇന്ന് ഡിസ്ചാര്‍ജ് : 7664\nആകെ ഡിസ്ചാര്‍ജ് : 1070062\nആകെ ആക്റ്റീവ് കേസുകള് : 101965\nഇന്ന് മരണം : 44\nആകെ മരണം : 15118\nബാലനെ അതിദാരുണമായി കൊലപ്പെടുത്തിയ കേസിൽ ഞെട്ടിപ്പിക്കുന്ന വിവരങ്ങൾ പുറത്ത്\nറാപിഡ് കോവിഡ് 19 ടെസ്റ്റ് കിറ്റുമായി മൈസൂരു സർവകലാശാല


സര്‍ക്കാര് നടപടി ആത്മവിശ്വാസം പകരുന്നതെന്ന് ഡിവൈഎഫ്‌ഐ\nWed Jun 16 2021 19:01:56 GMT+0530 (India Standard Time)\nBSR4 May 2020 3:44 PM GMT\nതിരുവനന്തപുരം: സംസ്ഥാനത്തേക്ക് നിക്ഷേപം വര്‍ധിപ്പിക്കാന് പ്രത്യേക പദ്ധതി പ്രഖ്യാപിച്ച സംസ്ഥാന സര്‍ക്കാരിന്റെ നടപടി പുതുതലമുറയ്ക്കും നാടിനും ആത്മവിശ്വാസം പകരുന്നതാണെന്ന് ഡിവൈഎഫ്‌ഐ സംസ്ഥാന കമ്മിറ്റി. കൊവിഡ് പ്രതിസന്ധിക്കിടയിലും നാടിന്റെ വികസന സാധ്യതകള് തിരയുന്ന കേരള സര്‍ക്കാര് ലോകത്തിനു തന്നെ മാതൃകയാവും എന്ന കാര്യത്തില് സംശയമില്ല. രാജ്യത്തെ വിവിധ കമ്പനികളും സ്ഥാപനങ്ങളും പിരിച്ചുവിടല് ആരംഭിച്ചുകഴിഞ്ഞു. പ്രവാസ ലോകത്ത് നിന്നും ഇതേ ഭീഷണി നമ്മള് പ്രതീക്ഷിക്കേണ്ടി വരും. കൊവിഡിന്റെ പ്രത്യാഘാതമായി തൊഴിലും ഭാവിയും എന്താവുമെന്ന് ആശങ്കപ്പെടുന്ന ചെറുപ്പക്കാര്‍ക്ക് വലിയ പ്രതീക്ഷ നല്‍കുന്ന നടപടിയാണ് ഇന്ന് മുഖ്യമന്ത്രി പ്രഖ്യാപിച്ചത്.\nകൊവിഡ് പ്രതിരോധത്തില് കേരളം സൃഷ്ടിച്ച മാതൃക ആഗോളതലത്തില് തന്നെ ശ്രദ്ധിക്കപ്പെട്ടിട്ടുണ്ട്. സുസ്ഥിരവും സുരക്ഷിതവുമായ ഒരു നാടായി നമ്മള് ഇന്ന് ലോകത്തിന് മുന്നിലുണ്ട്. ഈ സാധ്യത പ്രയോജനപ്പെടുത്തി പരമാവധി നിക്ഷേപം കേരളത്തിലേക്ക് ആകര്‍ഷിക്കാനും നിക്ഷേപവും തൊഴിലവസരങ്ങളും സംസ്ഥാനത്ത് വര്‍ധിപ്പിക്കാനും ദീര്‍ഘവീക്ഷണത്തോടെ നീങ്ങിയ പിണറായി സര്‍ക്കാര് വിപ്ലവകരമായ നടപടിയാണ് പ്രഖ്യാപിച്ചത്.\nനിക്ഷേപ സൗഹൃദ സംസ്ഥാനമാക്കി കേരളത്തെ മാറ്റാന് സംസ്ഥാന സര്‍ക്കാര് നേരത്തേ സ്വീകരിച്ചുവരുന്ന നടപടികള് കേരളത്തില് വലിയ മാറ്റം സൃഷ്ടിച്ചിട്ടുണ്ട്. കൂടുതല് വന്‍കിട കമ്പനികള് സംസ്ഥാനത്ത് ഇതിനകം നിക്ഷേപം നടത്തിയിട്ടുണ്ട്. ഐടി മേഖലയ്ക്കും സ്റ്റാര്‍ട്ട് അപ്പ് മേഖലയിലും എല്‍ഡിഎഫ് സര്‍ക്കാറിന്റെ ഇടപെടല് ധാരാളം പുതിയ തൊഴില് അവസരങ്ങള് സൃഷ്ടിച്ചിട്ടുണ്ട്.\nലോക്ക് ഡൗണിനെ തുടര്‍ന്ന്, സ്റ്റാര്‍ട്ട് അപ്പുകള്‍ക്കും ഐടി മേഖലയ്ക്കും നല്‍കിയ ഇളവുകള് ഈ മേഖലയില് പ്രവര്‍ത്തിക്കുന്ന ചെറുപ്പക്കാര്‍ക്ക് വലിയ ആശ്വാസമാണ് നല്‍കിയത്. നിക്ഷേപം വര്‍ധിപ്പിക്കുന്നതിന് മുഖ്യമന്ത്രി പ്രഖ്യാപിച്ച പദ്ധതി അഭ്യസ്തവിദ്യരായ പുതുതലമുറയ്ക്ക് അതിയായ ആഹ്ലാദവും ആത്മവിശ്വാസവും പകരുന്നതാണ്. ലോകം മഹാമാരിയില് സ്തംഭിച്ചു നില്‍ക്കുമ്പോള് നമ്മള് പുതിയ വികസന സാധ്യതകള് തേടുന്നു. ഇത് ഏതൊരു മലയാളിക്കും അഭിമാനിക്കാന് കഴിയുന്ന കാര്യമാണെന്നും ഡിവൈഎഫ്‌ഐ സംസ്ഥാന പ്രസിഡന്റ് എസ് സതീഷും സെക്രട്ടറി എ എ റഹീമും പ്രസ്താവനയില് പറഞ്ഞു.\nDYFI government action confidence


വര്‍ക്കേഴ്സ് ഫോറം: ബംഗാളില്‍നിന്നുള്ള വാര്‍ത്തകള്\nസിപിഐ എമ്മിന്റെ വെബ്സൈറ്റില് ബംഗാളിലെ രക്തസാക്ഷികള് എന്ന ചെറിയ തലക്കെട്ടുണ്ട്. അതില് മൗസ് അമര്‍ത്തിയാല് പടിഞ്ഞാറന് ബംഗാളിലെ ഇന്നത്തെ അവസ്ഥയുടെ ചെറിയ ചിത്രം കിട്ടും. ഇടതുപക്ഷഭരണം അവസാനിപ്പിച്ച് തൃണമൂല് വിജയമുറപ്പിച്ച മെയ് 13 നുശേഷം ജൂലൈ അഞ്ചു വരെ 24 ഇടതുപക്ഷ പ്രവര്‍ത്തകരാണ് കൊല്ലപ്പെട്ടത്. തൃണമൂലിന്റെ ഒഴുക്കിലും പിടിച്ചുനിന്ന നിയമസഭാമണ്ഡലങ്ങളില് ഒന്നായ ഗാര്‍ബാറ്റയില് മുന്നണി പ്രവര്‍ത്തനങ്ങള്‍ക്ക് നേതൃത്വം നല്‍കിയ ഏരിയാകമ്മിറ്റി അംഗം ജിതന് നന്ദിയെ പാര്‍ടി ഓഫീസില്‍നിന്ന് പിടിച്ചിറക്കിയാണ് വെട്ടിനുറുക്കിയത്. അധ്യാപകനായിരുന്ന അദ്ദേഹം പൊതുവെ സമൂഹത്തില് സ്വീകാര്യനായിരുന്നു. നന്ദി കൊല്ലപ്പെട്ട അതേ മെയ് 13നുതന്നെയാണ് മധ്യവയസ്കയായ പൂമിന ഗോരൈയെയും തൃണമൂല് സംഘം കൊലപ്പെടുത്തിയത്.\nമുര്‍ഷിദാബാദില് ഇരുപതുകാരി ദീപറാനിഖഡലിനെയും ഈ സംഘം കൊലപ്പെടുത്തി. ഓരോ സംഭവങ്ങത്തിന്റെയും വിവരങ്ങള് വായിക്കുന്നതിനിടയില് കണ്ണുകള് മഹബൂല് ഷെയ്ഖിന്റെയും മകന്റെയും ദാരുണ കൊലപാതകവാര്‍ത്തയില് തടഞ്ഞുനിന്നു. മുംബൈയിലാണ് മകന് മുഷറാഫ് ഷെയ്ഖിനു ജോലി. അവിടെ നിന്ന് വീട്ടിലെത്തിയതാണ്. തെരഞ്ഞെടുപ്പ് സമയത്ത് മഹബൂല് ഇടതുപക്ഷ സ്ഥാനാര്‍ഥിക്കുവേണ്ടി പ്രവര്‍ത്തിച്ചിരുന്നു. അതിന്റെ പ്രതികാരം തീര്‍ക്കാനാണ് തൃണമുല് സംഘം അദ്ദേഹത്തിന്റെ വീട്ടില് എത്തിയത്. പുറത്തിരുന്ന മഹബൂലിനെ വളഞ്ഞിട്ട് അതിക്രൂരമായി മര്‍ദിച്ചു. ഇതു കണ്ട് മുഷറാഫ് ബാപ്പയെ രക്ഷിക്കാന് ഓടിയെത്തി. ആയുധങ്ങളേന്തിയ സംഘം അയാളെ കെട്ടിയിട്ട് മര്‍ദിച്ചു. അതിനുശേഷം വീടിനു തീ കൊടുത്തു. ആളിക്കത്തുന്ന വീട്ടിലേക്ക് പച്ചയോടെ മുഷറാഫിനെ വലിച്ചെറിഞ്ഞു. മരണത്തിന്റെ നിലവിളിയെ ചുറ്റം കൂടിനിന്ന തൃണമൂല് ഗുണ്ടാസംഘം അട്ടഹാസത്തില് മുക്കിക്കളഞ്ഞു. വന്ദ്യവയോധികനായ സിപിഐ എം സംസ്ഥാനകമ്മിറ്റി അംഗം ഷെയ്ഖ് ഇസ്രേല് , ഗട്ടാനില് ജില്ലാ അധികാരികള് വിളിച്ച സമാധാനയോഗത്തില് പങ്കെടുക്കാന് പോകുമ്പോള് തെരുവിലിട്ടാണ് ഈ സംഘം ആക്രമിച്ചത്. ക്യാന്‍സര് ബാധിതന്‍കൂടിയായ അദ്ദേഹം മരണത്തില് നിന്ന് കഷ്ടിച്ചാണ് രക്ഷപ്പെട്ടത്.\nതൃണമൂല് വിജയിച്ചിടത്തെല്ലാം മറ്റുള്ളവര്‍ക്ക് ജീവിക്കണമെങ്കില് നിശ്ചിത പണം അവര്‍ക്ക് ഫീസായി നല്‍കേണ്ട സ്ഥിതിയാണുള്ളത്. പലയിടങ്ങളില്‍നിന്നും പാര്‍ടി പ്രവര്‍ത്തകര് ആട്ടിയോടിക്കപ്പെടുന്നു. അവരുടെ വീടുകള് തകര്‍ക്കുകയോ പിടിച്ചെടുക്കുകയോ ചെയ്യുന്നു. ആയിരക്കണക്കിനു വീടുകളാണ് ഒരു മാസത്തിനുള്ളില് തകര്‍ക്കപ്പെട്ടത്. പുരുഷന്മാര് ഒളിവില് പോയ വീടുകളില് സ്ത്രീകളെ ഇക്കൂട്ടര് കൈകാര്യം ചെയ്യുന്നു. പടിഞ്ഞാറന് മിഡ്നാപ്പൂരിലും ബര്‍ദ്വാനിലും നിരവധി പേരെ മാനഭംഗപ്പെടുത്തി. നൂറുകണക്കിന് സിപിഐ എം ഓഫീസുകളാണ് തകര്‍ത്തുകളഞ്ഞത്. ഇതു തന്നെയാണ് ട്രേഡ് യൂണിയന് ഉള്‍പ്പെടെയുള്ള സംഘടനകളുടെ ഓഫീസുകളുടെ സ്ഥിതിയും. പാര്‍ടി ഓഫീസുകളില് ആയുധം ശേഖരിച്ചിരിക്കുന്നെന്ന് ആരോപിച്ച് ഇല്ലാക്കഥകള് സൃഷ്ടിച്ച് പോലീസിനെ ഉപയോഗിച്ച് ഓഫീസുകള് പിടിച്ചെടുക്കുകയും ചെയ്യുന്നു. ബംഗാളിലെയും രാജ്യത്തെയും മാധ്യമങ്ങളില് ഇതൊന്നും വാര്‍ത്തയേയല്ല. കഴിഞ്ഞ ദിവസം കൊല്‍ക്കത്തയില് പോയിരുന്നു. ഇപ്പോള് മാധ്യമരംഗത്തും സാംസ്കാരിക മേഖലയിലും മറ്റും പ്രവര്‍ത്തിക്കുന്ന ചില മുന്‍കാല വിദ്യാര്‍ഥി സംഘടനാപ്രവര്‍ത്തകരെ കണ്ടിരുന്നു. ഇല്ലാക്കഥകള് പെരുപ്പിച്ച് ഇടതുഭരണകാലത്ത് നുണപ്രചാരവേല നടത്തിയിരുന്ന മാധ്യമങ്ങളും അതിനെ പിന്തുടര്‍ന്ന് പ്രതിഷേധിച്ചിരുന്ന ചില മനുഷ്യാവകാശ പ്രവര്‍ത്തകരും ഇപ്പോള് യാഥാര്‍ഥ്യങ്ങള് മറച്ചുവയ്ക്കുന്നതിന്റെ തിരക്കിലാണെന്ന് അവര് പറഞ്ഞു.\nരാജ്യത്തു കേട്ടുകേള്‍വിയില്ലാത്ത സംഭവങ്ങളാണ് ഇപ്പോള് ബംഗാളില് നടക്കുന്നത്. 1972-77ലെ അര്‍ധ ഫാസിസ്റ്റ് വാഴ്ചയെ ഓര്‍മിപ്പിക്കുന്നതാണ് പല സംഭവങ്ങളും. ഭൂപരിഷ്കരണത്തിന്റെ ഭാഗമായി ഭൂമി ലഭിച്ച നൂറുകണക്കിനു കുടുംബങ്ങളെ സ്വന്തം മണ്ണില്‍നിന്ന് ആട്ടിയോടിക്കുന്നു. ആ ഭൂമിയെല്ലാം തൃണമൂല് സംഘം പിടിച്ചെടുക്കുന്നു. എന്തുകൊണ്ടാണ് ഇങ്ങനെയെല്ലാം സംഭവിക്കുന്നത്? ഇടതുപക്ഷം മൂന്നു പതിറ്റാണ്ടിലധികം ഭരിച്ച ഒരു സംസ്ഥാനത്ത് ഇങ്ങനെയെല്ലാം നടക്കാന് പാടുള്ളതാണോ? പല ചോദ്യങ്ങളും ഉയരുന്നുണ്ട്. വിപ്ലവാനന്തര റഷ്യയില് വര്‍ഗസമരം ശക്തിപ്പെടുമോ ഇല്ലയോ എന്ന ചോദ്യം ഉന്നയിച്ച ലെനിന് അതിനു മറുപടി പറയുകയുണ്ടായി. അധികാരം നഷ്ടപ്പെട്ട ബൂര്‍ഷ്വാസി നൂറുമടങ്ങ് കരുത്തോടെ തിരിച്ചടിക്കാന് ശ്രമിക്കുമെന്നും അതുകൊണ്ട് വര്‍ഗസമരം സോഷ്യലിസ്റ്റ് നിര്‍മാണത്തിന്റെ ഘട്ടത്തില് കൂടുതല് ശക്തമായിരിക്കുമെന്നും അദ്ദേഹം മുന്നറിയിപ്പു നല്‍കി. നൂറ്റാണ്ടുകളിലെ ആധിപത്യത്തിന്റെ ഭാഗമായി ഭരണകൂട ഉപകരണങ്ങളിലും പൊതുബോധത്തിലും ഭരണവര്‍ഗത്തിനുള്ള സ്വാധീനത്തെ കുറച്ചു കാണരുതെന്നും അദ്ദേഹം മുന്നറിയിപ്പു നല്‍കി. ബംഗാളില് അങ്ങനെ വിപ്ലവവമൊന്നും നടന്നില്ല. തെരഞ്ഞെടുപ്പിലൂടെ സംസ്ഥാനത്ത് അധികാരത്തില് തുടര്‍ച്ചയായി ഇരിക്കാന് കഴിഞ്ഞെങ്കിലും ഇന്ത്യയെന്ന രാജ്യത്തിന്റെ ഭാഗം തന്നെയായിരുന്നു ബംഗാളും. ഭരണകൂടം ഇന്ത്യന് സവിശേഷതകളില് മുതലാളിത്തം കെട്ടിപ്പടുക്കാന് ശ്രമിക്കുന്നതു തന്നെയാണ്. സംസ്ഥാനത്തെ ബ്യൂറോക്രസിയും പൊലീസുമെല്ലാം അതിന്റെ ഭാഗംതന്നെ.\nഭൂപരിഷ്കരണത്തിലൂടെ ഭൂമി നഷ്ടപ്പെട്ട ജന്മിമാര് അരവസരത്തിനായി കാത്തിരിക്കുകയായിരുന്നു. മിക്ക തെരഞ്ഞെടുപ്പുകളിലും എതിരാളികള് ഒത്തുചേര്‍ന്നാല് ഭൂരിപക്ഷമാകുമായിരുന്നുവെന്ന യാഥാര്‍ഥ്യവും ഇതോടൊപ്പം കൂട്ടി വായിക്കണം. ഭരണപരവും രാഷ്ട്രീയപരവുമായ ചില പാളിച്ചകളെ സമര്‍ഥമായി ഉപയോഗിച്ച് വലതുപക്ഷശക്തികളും ഇടതുപക്ഷ തീവ്രശക്തികളും മാധ്യമങ്ങളും നടത്തിയ പ്രവര്‍ത്തനം വഴി ശക്തിപ്പെടുത്തിയ ഇടതുപക്ഷ വിരുദ്ധപൊതുബോധവും പ്രസക്തം. ഇപ്പോള് നടക്കുന്ന ആക്രമണങ്ങള്‍ക്ക് വിവിധതരത്തിലുള്ള ലക്ഷ്യങ്ങളുണ്ട്. അധികാരം നഷ്ടപ്പെട്ടെങ്കിലും ഇടതുപക്ഷത്തിനു അവിടെ 44 ശതമാനം വോട്ടു ലഭിച്ചിരുന്നു. രാജ്യത്ത് അധികാരത്തിലിരിക്കുന്ന യുപിഎ സഖ്യത്തിനും പല സംസ്ഥാനസര്‍ക്കാരുകള്‍ക്കും ഉള്ളതിനേക്കാളും വലിയ പിന്തുണയാണിത്. ഈ ജനപിന്തുണ വരുംകാല പ്രതിഷേധങ്ങളില് പ്രതിഫലിക്കരുതെന്ന് വലതുപക്ഷശക്തികള് ആഗ്രഹിക്കുന്നു. അവര് ശ്രമിക്കുന്നത് ബംഗാളില് നടപ്പിലാക്കിയ ജനപക്ഷ നടപടികള് തകര്‍ക്കാനാണ്. മമതയുടെ ധനമന്ത്രി മുതലാളിമാരുടെ സംഘടനയായ ഫിക്കിയുടെ മുന്‍പ്രസിഡന്‍റാണ്. നവ ലിബറല് നയങ്ങള് ശക്തമായി നടപ്പിലാക്കാനാണ് ഇവരുടെ ശ്രമം. അതിനെതിരായി ഉയര്‍ന്നുവരാനുള്ള പ്രതിഷേധങ്ങളെ ദുര്‍ബലപ്പെടുത്താനും നിശബ്ദ അന്തരീക്ഷം സൃഷ്ടിക്കാനുമാണ് ഇവര് ആഗ്രഹിക്കുന്നത്. ബംഗാളില് ഇടതുപക്ഷത്തെ കൂടുതല് ദുര്‍ബലപ്പെടുത്തിയാല് ദേശീയമായി തങ്ങള്‍ക്ക് കുറെക്കൂടി സൗകര്യമുണ്ടാകുമെന്ന് കോണ്‍ഗ്രസും കരുതുന്നു. അതുതന്നെയാണ് ആഗോള മൂലധനത്തിന്റെ താല്‍പര്യവും. ഇതെല്ലാം തിരിച്ചറിഞ്ഞുകൊണ്ട് ബംഗാളിലെ ഇടതുപക്ഷത്തോട് ഐക്യപ്പെടേണ്ടത് ജനാധിപത്യസംരക്ഷണ സമരത്തിന്റെ കൂടി ഭാഗമാണ്.\nPosted by വര്‍ക്കേഴ്സ് ഫോറം at 12:27 AM\nവാളെടുക്കുന്നവര് വാളാല് എന്ന ചൊല്ലുണ്ടാക്കിയത് ചരിത്രമാണ് എന്ന് ഇതില് നിന്നും മനസ്സിലാക്കം.കൊടുത്താല് കൊല്ലത്തും കിട്ടും.


വിജയകുമാറിന്റെ മകളായത് കൊണ്ടല്ല സിനിമയിൽ വന്നത്; അച്ഛൻ എവിടെ ആണെന്ന് പോലുമറിയില്ല; അർത്ഥനയുടെ വെളിപ്പെടുത്തൽ ഇങ്ങനെ..!! – Malayali Live\nവിജയകുമാറിന്റെ മകളായത് കൊണ്ടല്ല സിനിമയിൽ വന്നത്; അച്ഛൻ എവിടെ ആണെന്ന് പോലുമറിയില്ല; അർത്ഥനയുടെ വെളിപ്പെടുത്തൽ ഇങ്ങനെ..!!\nമലയാളികൾക്ക് ഏറെ കാലങ്ങൾ ആയി സുപരിചിതമായ മുഖം ആണ് വിജയ കുമാർ എന്ന അഭിനേതാവിന്റേത്. 1973 ൽ മാധവികുട്ടി എന്ന ചിത്രത്തിൽ കൂടി ആണ് വിജയ കുമാർ തന്റെ അഞ്ചാം വയസിൽ അഭിനയ ലോകത്തേക്ക് എത്തുന്നത്. എന്നാൽ താരം ശ്രദ്ധ നേടുന്നത് തലസ്ഥാനം എന്ന ചിത്രത്തിൽ കൂടി ആയിരുന്നു.\nനൂറിലധികം ചിത്രങ്ങളിൽ വിജയ കുമാർ അഭിനയിച്ചിട്ടുണ്ട്. ബിനു ഡാനിയേൽ ആണ് വിജയ കുമാറിൻറെ ഭാര്യ. എന്നാൽ ഈ ബന്ധം അധിക കാലം നീണ്ടു നിന്നില്ല. എന്നാൽ ബിനുവിനും വിജയ കുമാറിനുമായി രണ്ടു മക്കൾ ആണ് ഉള്ളത്. അർത്ഥനയും എൽസയും. അഭിനയ ലോകത്തിൽ സജീവം ആണ് അർത്ഥന. മലയാളം തമിഴ് തെലുങ്ക് ഭാഷകളിൽ താരം അഭിനയിച്ചിട്ടുണ്ട്.\n2016 ൽ തന്റെ 19 വയസിൽ ആയിരുന്നു താരം തെലുങ്ക് സിനിമയിൽ കൂടി അഭിനയ ലോകത്തേക്ക് എത്തുന്നത്. 2016 ൽ പുറത്തിറങ്ങിയ തെലുങ്കു ചിത്രമായ സീതമ്മ ആണ്ടലു രാമയ്യ സിത്രാലു എന്ന ചിത്രത്തിലൂടെയാണ് ചലച്ചിത്രരംഗത്ത് തന്റെ അരങ്ങേറ്റം കുറിച്ചത്. അർത്ഥന പതിനൊന്നാം ക്ലാസിൽ പഠിച്ചുകൊണ്ടിരിക്കുന്ന കാലത്തുതന്നെ മലയാളത്തിൽ ടെലിവിഷൻ ചാനലുകളിൽ അവതാരികയായി പ്രവർത്തിച്ചിരുന്നു.\nതിരുവനന്തപുരത്തെ മാർ ഇവാനിയോസ് കോളജിൽ ബാച്ചിലർ ഓഫ് ജെർണലിസം മാസ് കമ്യൂണിക്കേഷൻ ആന്റ് വീഡിയോ പ്രൊഡക്ഷൻ വിഭാഗത്തിൽ പഠനത്തിനു ചേർന്നു. ബിരുദം നേടുന്നതിനു മുമ്പുതന്നെ അർത്ഥന ഒരു മോഡലായുള്ള തന്റെ കരിയർ ആരംഭിച്ചിരുന്നു. തുടർന്ന് ഫ്ലോവേർസ് ചാനലിൽ അവതാരകയായി എത്തിയതോടെ ആയിരുന്നു താരം കൂടുതൽ ശ്രദ്ധ നേടുന്നത്.\nമലയാള സിനിമയിൽ അരങ്ങേറിയത് ഗോകുൽ സുരേഷ് നായകനായി എത്തിയ മുത്തുഗൗ എന്ന ചിത്രത്തിൽ കൂടി ആയിരുന്നു. ഈ അടുത്ത കാലത്തിൽ ആയിരുന്നു വിജയകുമാറും ഭാര്യയും തങ്ങളുടെ വിവാഹ ജീവിതം വേർപ്പെടുത്തിയത്. രണ്ടു മക്കൾ ഉള്ളത് അമ്മക്ക് ഒപ്പം ആണ്. അച്ഛൻ വിജയകുമാറിന് ഇവരും ആയി യാതൊരു വിധ ബന്ധവും ഇല്ല എന്ന് മകളും നടിമായ അർത്ഥന പറയുന്നു.\nഅച്ഛൻ വിജയകുമാറിനെ കുറിച്ച് നടത്തിയ ഞെട്ടിക്കുന്ന വെളിപ്പെടുത്തൽ ആണ് സാമൂഹിക മാധ്യമങ്ങളിൽ ശ്രദ്ധ നേടുന്നത്.\n“വിജയകുമാറിൻ്റെ മകൾ ആയതുകൊണ്ടല്ല താൻ സിനിമയിൽ എത്തിയത്. അങ്ങനെ പറയുന്നത് എനിക്ക് ഇഷ്ടമല്ല. അച്ഛനും അമ്മയും വേർപിരിഞ്ഞു. ഇപ്പോൾ അമ്മയോടൊപ്പമാണ് താമസിക്കുന്നത്. അച്ഛൻ എവിടെയാണെന്ന് ഞങ്ങൾക്ക് അറിയില്ല. വിജയകുമാറിൻ്റെ മകളാണെന്ന് അറിയപ്പെടാൻ ഞാനാഗ്രഹിക്കുന്നില്ല” ഇതായിരുന്നു അച്ഛനെക്കുറിച്ച് അർഥന നടത്തിയ ഞെട്ടിപ്പിക്കുന്ന വെളിപ്പെടുത്തൽ.\nസീരിയൽ താരം പ്രകൃതിക്ക് രഹസ്യ വിവാഹം; കല്യാണം രഹസ്യമാക്കി വെക്കാനുള്ള കാരണമിത്..!!\nബ്ലോക്ക് ചെയ്തു ഒഴിവാക്കാൻ നോക്കിയാലും അവർ വീണ്ടും വീണ്ടും വരുന്നു; മഞ്ജു വാരിയർ..!!\nദേഹത്ത് നിന്ന് കൈയെടുത്തില്ലെങ്കിൽ ഞാൻ ആളെ വിളിച്ചു…\nദുൽഖറും പാർവതിയും ശ്രത്രുക്കളായ കഥ; പാർവതിയെ പൊളിച്ചടുക്കി…\nസരിഗമപയിലെ അശ്വിൻ വിജയൻ വിവാഹിതനാകുന്നു; ഇതാണ് പ്രതിശ്രുത…\nസൂര്യയെ വിമർശിച്ചവർക്ക് ഇതിലും വലിയ മറുപടി വേറെയെന്ത്;…\nസ്വാന്തനത്തിൽ നിന്നും ശിവേട്ടൻ പിന്മാറി; സത്യാവസ്ഥ…


വീരചരമമടഞ്ഞവരുടെ ഖബറിടം തേടി ~ POOKKOTTUR.COM\nവീരചരമമടഞ്ഞവരുടെ ഖബറിടം തേടി\nമലപ്പുറം: മലബാര് കലാപത്തില് ബ്രിട്ടീഷുകാര്‍ക്കെതിരെ പോരാടി ജീവന് വെടിഞ്ഞ പോരാളികളുടെ ഖബറിടങ്ങള് തിരിച്ചറിയാനുള്ള വഴിയൊരുങ്ങുന്നു. കാലിക്കറ്റ് യൂനിവേഴ്‌സിറ്റി മുന് വൈസ് ചാന്‍സലറും ചരിത്രകാരനുമായ ഡോ. കെ കെ എന് കുറുപ്പിന്റെ നേതൃത്വത്തില് ഒരു സംഘം ചരിത്രകാരന്മാരാണ് മലപ്പുറം മഅ്ദിന് അക്കാദമിയുമായി സഹകരിച്ച് പല സ്ഥലങ്ങളിലായി ചിതറിക്കിടക്കുന്ന ഖബറിടങ്ങളെക്കുറിച്ച് പഠിക്കാനൊരുങ്ങുന്നത്.\nമലബാര് കലാപത്തില് ആയിരക്കണക്കിനാളുകള് ബ്രിട്ടീഷുകാരുടെ വെടിയേറ്റ് മരിച്ചതായാണ് കണക്ക്. ഇവരില് നൂറിലേറെ പേരെ കോണോംപാറ, മേല്‍മുറി, അധികാരത്തൊടി, പൂക്കോട്ടൂര് തുടങ്ങി സ്വകാര്യ വ്യക്തികളുടെ സ്ഥലങ്ങളിലാണ് ഖബറടക്കിയിട്ടുള്ളത്. പല കബറുകളിലും ഒന്നിലധികം പേരെ മറവ് ചെയ്തിട്ടുണ്ട്. അഞ്ച് പേരെ ഒന്നിച്ച് മറവ് ചെയ്ത ഖബറുകളും കൂട്ടത്തിലുണ്ടെന്നാണ് ചരിത്ര രേഖകള് പറയുന്നത്. എന്നാല് ഇതെല്ലാം ആരുടെതാണെന്ന ആധികാരികമായ രേഖ നിലവിലില്ല. ഇത് കണ്ടെത്തി സര്‍ക്കാര് വകുപ്പുകളുടെയും നാട്ടിലെ പഴമക്കാരുടെയും സഹായത്തോടെ ഖബറിടങ്ങളെക്കുറിച്ച് ഡോക്യുമെന്ററി തയാറാക്കാനാണ് പരിപാടി. മലബാറിലെ ഏറനാട്, വള്ളുവനാട് താലൂക്കുകളിലെ പോരാളികളാണ് ഏറെയും കൊല്ലപ്പെട്ടത്.\nഖിലാഫത്ത് പ്രസ്ഥാനത്തോട് ചേര്‍ന്ന് പ്രവര്‍ത്തിച്ചിരുന്ന ‘മാപ്പിള’മാരുടെ ബ്രിട്ടീഷുകാര്‍ക്കെതിരായ സംഘടിത സമരമായിരുന്നു മലബാര് കലാപം. ഇതിനെ അടിച്ചമര്‍ത്താനുള്ള ശ്രമത്തിന്റെ ഭാഗമായി ആലി മുസ്‌ലിയാര്, വാരിയംകുന്നത്ത് കുഞ്ഞഹമ്മദ് ഹാജി, ലെവക്കുട്ടി, ചെമ്പ്രശേരി തങ്ങള് തുടങ്ങി ആയിക്കണക്കിന് പോരാളികള്‍ക്കാണ്് ജീവന് നഷ്ടമായത്. ”നൂറ്കണക്കിന് നിരപരാധികള് കലാപത്തില് കൊല്ലപ്പെട്ടിട്ടുണ്ട്. ഇവരുടെ മരണാനന്തര ക്രിയകള് പോലും ചെയ്യാന് കഴിയാതെ പല സ്ഥലത്തായി മറവ് ചെയ്യപ്പെടുകയാണുണ്ടായത്. പലരും വീടിന് മുന്നില് വെച്ചും പള്ളികളിലേക്ക് പോകുമ്പോഴുമാണ് കൊല്ലപ്പെട്ടത്.” കെ കെ എന് കുറുപ്പ് പറഞ്ഞു. ദിവസങ്ങള് മൃതദേഹങ്ങള് റോഡിലും വീട്ടുമുറ്റത്തും പറമ്പുകളിലും ചിതറിക്കിടന്നിരുന്നെന്നും ആരും തിരിഞ്ഞുനോക്കാനില്ലാത്ത അവസ്ഥയായിരുന്നെന്നും ചരിത്രങ്ങള് തന്നെ സാക്ഷ്യപ്പെടുത്തുന്നുണ്ട്. ഒടുവില് സ്ത്രീകളാണ് മൃതദേഹങ്ങള് മറവ് ചെയ്തത്. പോരാളികളുടെ ഖബറിടങ്ങള് പല പഞ്ചായത്തുകളിലായി സ്വകാര്യ വ്യക്തികളുടെ ഏക്കര് കണക്കിന് സ്ഥലങ്ങളിലായി ചിതറിക്കിടക്കുകയാണ്. ഇത് കണ്ടെത്തി സ്മാരകമായി സംരക്ഷിക്കപ്പെടേണ്ടതുണ്ടെന്നും ഇത് പോരാളികളോടുള്ള വലിയ ആദരമാകുമെന്നും ഡോ. കെ കെ എന് കുറുപ്പ് പറഞ്ഞു.


പത്മ പുരസ്‌കാരങ്ങള് പ്രഖ്യാപിച്ചു. – DN News\nHome/News/Kerala/പത്മ പുരസ്‌കാരങ്ങള് പ്രഖ്യാപിച്ചു.\nപത്മ പുരസ്‌കാരങ്ങള് പ്രഖ്യാപിച്ചു.\nപത്മ പുരസ്‌കാരങ്ങള് പ്രഖ്യാപിച്ചു. ഭാരതീയ വിചാരകേന്ദ്രം ഡയറക്ടര് പി.പരമേശ്വരനും സംഗീത സംവിധായകന് ഇളയരാജയ്ക്കും ഹിന്ദുസ്ഥാനി സംഗീതജ്ഞന് ഗുലാം മുസ്തഫ ഖാനും പത്മവിഭൂഷണ് സമ്മാനിക്കും. ഭാരതരത്‌നയ്ക്കു ശേഷം രാജ്യത്തെ രണ്ടാമത്തെ വലിയ സിവിലിയന് ബഹുമതിയാണു പത്മവിഭൂഷണ്. ഇളയരാജയ്ക്ക് 2009ല് പത്മഭൂഷണ് നല്‍കി രാജ്യം ആദരിച്ചിട്ടുണ്ട്.\nഅക്കാലത്ത് ഡല്‍ഹിയില് ദീനദയാല് ഗവേഷണ കേന്ദ്രത്തിന്റെ ഡയറക്ടറായി പ്രവര്‍ത്തിച്ചു. പിന്നീട് കേരളത്തിലേക്കു തിരിച്ചെത്തി 1982ല് തിരുവനന്തപുരം ആസ്ഥാനമായി ഭാരതീയ വിചാരകേന്ദ്രം ആരംഭിച്ചു. അന്നുമുതല് കേന്ദ്രത്തിന്റെ ഡയറക്ടര് സ്ഥാനത്തുണ്ട്. ശ്രീനാരായണ ഗുരുവിനെക്കുറിച്ചുള്ള പഠനങ്ങള് ഉള്‍പ്പെടെ ഒട്ടേറെ പുസ്തകങ്ങള് രചിച്ചു\nരാജ്യം 69-ാമത് റിപ്പബ്ലിക് നിറവില്, അതിഥികളായി 10 രാഷ്ട്രത്തലവന്മാര്


'പെട്രോള് വില വര്‍ധനവിന് കാരണക്കാര് അമേരിക്ക'; പെട്രോളിയം മന്ത്രി ധര്‍മേന്ദ്ര പ്രഥാന്Dharmendra Pradhan blames "isolated" American policies for fuel price rise\nDharmendra Pradhan Blames Isolated American Policies For Fuel Price Rise\n'പെട്രോള് വില വര്‍ധനവിന് കാരണക്കാര് അമേരിക്ക'; പെട്രോളിയം മന്ത്രി ധര്‍മേന്ദ്ര പ്രഥാന്\nഅമേരിക്കയുടെ ഒറ്റതിരിഞ്ഞ നയം കൊണ്ടാണ് പെട്രോളിന് വില കൂടിയതെന്ന് മന്ത്രി\nSeptember 01, 2018 07:26:43 pm\nബുഭനേശ്വര്: അമേരിക്കയുടെ ‘ഒറ്റതിരിഞ്ഞ’ നയമാണ് ആഗോളവിപണിയില് എണ്ണവില കൂടാന് കാരണമാക്കുന്നതെന്നും അത് ഇന്ത്യയേയും വേട്ടയാടുന്നതായും പെട്രോളിയം മന്ത്രി ധര്‍മേന്ദ്ര പ്രഥാന്. പെട്രോളിനും ഡീസലിനും വില വര്‍ധിക്കുന്നതില് കേന്ദ്രം ആശങ്കപ്പെടുന്നുണ്ടെന്നും വില കുറക്കാനുളള എല്ലാ സാധ്യതകളും പരിശോധിച്ച് വരികയാണെന്നും അദ്ദേഹം വ്യക്തമാക്കി. ‘അമേരിക്കയുടെ ഒറ്റതിരിഞ്ഞ നയം കൊണ്ട് ഡോളറിനെ അപേക്ഷിച്ച് എല്ലാ രാജ്യത്തേയും കറന്‍സികളുടെ മൂല്യം താഴേക്ക് പോവുകയാണ്’, ഒഡീഷയില് ഒരു പരിപാടിയില് പങ്കെടുത്തതിന് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.\nപെട്രോളിന്റേയും ഡീസലിന്റേയും വില വര്‍ധനവ് കേന്ദ്രം നോക്കിക്കാണുന്നുണ്ടെന്നും നടപടികള് കൈക്കൊള്ളുമെന്നും അദ്ദേഹം പറഞ്ഞു. ചരിത്രത്തിലെ തന്നെ ഏറ്റവും വലിയ ഇടിവായിരുന്നു രൂപയ്ക്ക് കഴിഞ്ഞ ദിവസങ്ങളില് രേഖപ്പെടുത്തിയത്. ഡോളറിനെതിരെ രൂപയുടെ മൂല്യം 71 ആയി കുറഞ്ഞു. ഒരു അമേരിക്കന് ഡോളര് കിട്ടണമെങ്കില് 71 രൂപ കൊടുക്കണം എന്നതാണ് സ്ഥിതി. ഈ നിലയില് നിന്ന് പെട്ടെന്നുള്ള ഒരു ഉയിര്‍ത്തെഴുന്നേല്‍പ്പും സാധ്യമല്ലെന്നാണ് റിപ്പോര്‍ട്ടുകള്.\nരാജ്യം കടുത്ത പ്രതിസന്ധിയിലേക്കാണ് നീങ്ങുന്നത് എങ്കിലും പ്രവാസികളെ സംബന്ധിച്ച് ഇതു ശുഭവാര്‍ത്തയാണ്. പ്രവാസികള്‍ക്ക് അയക്കുന്ന പണത്തിന്റെ മൂല്യത്തിലും വലിയ വ്യത്യാസം ആണ് ഉണ്ടാകുന്നത്. മൂന്ന് ദിവസം കൊണ്ട് ചരിത്രത്തിലെ ഏറ്റവും വലിയ വീഴ്ചയിലാണ് ഇന്ത്യന് രൂപ ഇപ്പോഴുള്ളത്. നേരത്തെ തന്നെ ഡോളറുമായുള്ള വിനിമയ നിരക്ക് എഴുപത് പിന്നിട്ടിരുന്നു. ഇപ്പോഴത് 71 രൂപയായിരിക്കുകയാണ്. കഴിഞ്ഞ രണ്ട് ദിവസവും നഷ്ടത്തിലായിരുന്നു വിപണിയുടെ തുടക്കം. ചെറിയ രീതിയില് മുന്നേറ്റം ഇടയ്ക്കിടെ കാണിച്ചിരുന്നെങ്കിലും രൂപയുടെ മൂല്യം പിന്നേയും താഴേക്ക് പോവുകയായിരുന്നു.\nTags: America, Petrol price\nബ്രാഹ്മണർ പറഞ്ഞു; മത്സ്യത്തൊഴിലാളികളുടെ ലൈസൻസ് കളക്ടർ റദ്ദാക്കി\n18 January 2020, Petrol, Diesel Price, Gold Rate, INR Exchange Rate Today: സ്വർണവില ഉയർന്നു; പെട്രോള്-ഡീസല് വില, രൂപയുടെ വിനിമയ നിരക്ക്\n14 January 2020, Petrol, Diesel Price, Gold Rate, INR Exchange Rate Today: സ്വർണവില കുറഞ്ഞു; പെട്രോള്-ഡീസല് വില, രൂപയുടെ വിനിമയ നിരക്ക്\n13 January 2020, Petrol, Diesel Price, Gold Rate, INR Exchange Rate Today: സ്വർണവിലയിൽ മാറ്റമില്ല; പെട്രോള്-ഡീസല് വില, രൂപയുടെ വിനിമയ നിരക്ക്


UUKMA News ഉത്തരകൊറിയയുടെ ബാലസ്റ്റിക് മിസൈൽ പരീക്ഷണം; അപലപിച്ച് അമേരിക്കയും യൂറോപ്യൻ രാജ്യങ്ങളും - UUKMA News ഉത്തരകൊറിയയുടെ ബാലസ്റ്റിക് മിസൈൽ പരീക്ഷണം; അപലപിച്ച് അമേരിക്കയും യൂറോപ്യൻ രാജ്യങ്ങളും - UUKMA News\nജനീവ: ആഗോള ഉപരോധത്തിനിടയിലും ബാലസ്റ്റിക് മിസൈൽ പരീക്ഷിച്ച ഉത്തരകൊറിയയുടെ നീക്കത്തെ വിമർശിച്ച് അമേരിക്കയും യൂറോപ്യൻ രാജ്യങ്ങളും. അടിയന്തര യു.എൻ സുരക്ഷ കൗൺസിൽ ചർച്ചക്കു പിന്നാലെയാണ് അമേരിക്കയും ബ്രിട്ടനും, ഫ്രാൻസും ഉത്തരകൊറിയക്കെതിരെ പ്രതികരിച്ചത്.\nപുതിയ ഉപരോധത്തെ കുറിച്ച് പ്രതികരിച്ചില്ലെങ്കിലും നിലവിലുള്ള ഉപരോധം ശക്തമാക്കുമെന്ന് രാജ്യ പ്രതിനിധികൾ പറഞ്ഞു. 2019ൽ അന്നത്തെ അമേരിക്കൻ പ്രസിഡന്‍റ് ഡോണൽഡ് ട്രംപ് ഉത്തരകൊറിയൻ മേധാവി കിം ജോങ് ഉന്നുമായി നടത്തിയിരുന്ന സമാധാന കരാർ ലംഘിക്കപ്പെടതിനെ തുടർന്ന് പോങ്ങിയാങ്ങിൽ നിന്ന് പലതവണ ആയുധ പരീക്ഷണ വാർത്തകൾ പുറത്തുവന്നിരുന്നു. പിന്നാലെ യു.എൻ ഉപരോധം പ്രഖ്യാപിച്ചെങ്കിലും ഉത്തരകൊറിയ ബാലസ്റ്റിക് മിസൈൽ പരീക്ഷണം തുടർന്നുകൊണ്ടേയിരുന്നു.\nഎന്നാൽ, മേഖലയിൽ അശാന്തി പടർത്തുന്നത് അമേരിക്കയാണെന്നും ആയുധ പരീക്ഷണം ഉത്തരകൊറിയയുടെ പ്രതിരോധ മേഖലക്ക് അനിവാര്യമാണെന്നുമാണ് കിം ജോങ് ഉൻ പറഞ്ഞത്. ആയുധ നിർമാണത്തിൽ അമേരിക്ക ഇരട്ടത്താപ്പ് തുടരുകയാണെന്നും ഉത്തരെകാറിയ തുറന്നടിച്ചു.\nഈ മാസം നിരവധി മിസൈലുകളാണ് ഉത്തരകൊറിയ പരീക്ഷിച്ചത്. ജോ ബൈഡൻ യു.എസ് പ്രസിഡൻറായി അധികാരമേറ്റശേഷം ആദ്യമായാണ് ഇത്രയും മാരകമായ ആയുധം ഉത്തരകൊറിയ പരീക്ഷിക്കുന്നത്. ഉത്തരകൊറിയയുമായി ആണവ ചർച്ച പുനരാരംഭിക്കാൻ തയാറാണെന്ന് യു.എസ് അറിയിച്ചതിനു പിന്നാലെയാണിത്. കിഴക്കൻ തുറമുഖമായ സിൻപോയിൽ നിന്നായിരുന്നു മിസൈൽ പരീക്ഷണം. മിസൈൽ ജപ്പാൻ കടലിൽ പതിച്ചതായും ദക്ഷിണ കൊറിയൻ സൈനികവൃത്തങ്ങൾ അറിയിച്ചു.


കൂടത്തായി: കൂടുതൽ മരണങ്ങളിൽ സംശയമെന്ന് ബന്ധുക്കൾ | koodathai | Manorama news\nകൂടത്തായി: കൂടുതൽ മരണങ്ങളിൽ സംശയമെന്ന് ബന്ധുക്കൾ\nമനോരമ ലേഖകൻ October 10, 2019 03:42 AM IST\nകോഴിക്കോട് ∙ താമശ്ശേരി കൂടത്തായിയിൽ കൂട്ടമരണമുണ്ടായ പൊന്നാമറ്റം കുടുംബത്തിലെ2യുവാക്കളുടെ മരണത്തിൽ കൂടി മുഖ്യപ്രതി ജോളിക്കു പങ്കുണ്ടെന്ന സംശയവുമായി ബന്ധുക്കൾ. മരിച്ച പൊന്നാമറ്റം ടോം തോമസിന്റെ സഹോദരന്മാരുടെ മക്കളായ സുനീഷ് (28), ഉണ്ണി (വിൻസന്റ്, 24) എന്നിവരുടെ മരണം സംബന്ധിച്ചാണ് ആരോപണം. പൊന്നാമറ്റം അഗസ്റ്റിന്റെ മകൻ വിൻസന്റിനെ 2002 ഓഗസ്റ്റ് 24നു കോടഞ്ചേരി പുലിക്കയത്തെ വീട്ടിൽ ജീവനൊടുക്കിയ നിലയിൽ കണ്ടെത്തുകയായിരുന്നു. ടോമിന്റെ ഭാര്യ അന്നമ്മ മരിച്ച്2ദിവസത്തിനു ശേഷമായിരുന്നു ഈ മരണം.\nടോമിന്റെ മറ്റൊരു സഹോദരൻ ഡൊമിനിക്കിന്റെ മകൻ സുനീഷ് 2008 ജനുവരി 15നു കോടഞ്ചേരി കുരങ്ങൻപാറയ്ക്കു സമീപം ബൈക്ക് അപകടത്തിലാണു മരിച്ചത്. പിന്നീടു വീട്ടുകാർ കണ്ടെത്തിയ സുനീഷിന്റെ ഡയറിയിൽ പലയിടത്തായി ‘ജോളി’ എന്നെഴുതിയിട്ടുണ്ട്; ചതിക്കപ്പെട്ടെന്ന സൂചനകളും പലയിടത്തായുണ്ട്. ആ വർഷം ഓഗസ്റ്റിലായിരുന്നു ടോം തോമസിന്റെ ദുരൂഹമരണം. സുനീഷിന്റെ അമ്മ എൽസമ്മ ഉന്നയിക്കുന്ന വാദങ്ങൾ:\n∙ അന്നമ്മയുടെ മരണത്തിനു പിന്നാലെ രാത്രി വൈകുവോളം സുനീഷും വിൻസന്റും സംസാരിച്ചിരിക്കുന്നതു കണ്ടു. അന്നമ്മയുടെ സംസ്കാരം കഴിഞ്ഞു മടങ്ങുംവഴിയാണു വിൻസന്റിന്റെ മരണമറിഞ്ഞത്. രാവിലെ പള്ളിയിലേക്കു പോകാതെ വിൻസന്റിന്റെ അടുത്തേക്കു പോയിരുന്നെങ്കിൽ അവൻ മരിക്കില്ലായിരുന്നുവെന്നു സുനീഷ് പറഞ്ഞു. മുട്ടുകുത്തി നിൽക്കുന്ന നിലയിലായിരുന്നു മൃതദേഹമെങ്കിലും കാര്യമായ അന്വേഷണമുണ്ടായില്ല.\n∙ ജോളിയുമായി ഇരുവർക്കും സാമ്പത്തിക ഇടപാടുകളുണ്ടായിരുന്നു. സുനീഷ് പലരുടെയടുത്തായി 10 ലക്ഷത്തോളം രൂപയുടെ ബാധ്യത വരുത്തിയിരുന്നു. മരണശേഷം 41 സെന്റ് സ്ഥലം വിറ്റാണു കടം വീട്ടിയത്.\n∙ വീടിനു3കിലോമീറ്റർ അകലെ കുരങ്ങൻപാറയിൽ രാത്രി 9നുണ്ടായ അപകടത്തിലാണു സുനീഷ് മരിച്ചത്. ബൈക്ക് മറിഞ്ഞ് തല കല്ലിൽ ഇടിച്ചതാണെന്നാണു പറഞ്ഞത്. ആരോ തലയ്ക്കടിച്ചു വീഴ്ത്തിയതാണെന്നും ആരോപണമുയർന്നിരുന്നു. ‘ജോളിയറിയാതെ ഒന്നും നടക്കില്ല’ എന്നു സംസ്കാരത്തിനെത്തിയ ഒരു ബന്ധു പറഞ്ഞെങ്കിലും അന്നു കാര്യമാക്കിയില്ല.


മൈക്രോസോഫ്റ്റാണോ വലിയ ചെകുത്താ? (പഴയ പതിപ്പ്) - ഗ്നു സംരംഭം - സ്വതന്ത്രസോഫ്റ്റ്‌വെയര് പ്രസ്ഥാനം\nഈ പരിഭാഷയിൽ, 2021-07-18 മുതൽ ആദ്യ ഇംഗ്ലീഷ് താളിൽവരുത്തിയിട്ടുള്ള മാറ്റങ്ങൾ ഉണ്ടാകണമെന്നില്ല.\nമൈക്രോസോഫ്റ്റാണോ വലിയ ചെകുത്താ? (പഴയ പതിപ്പ്)\nഈ ലേഖനത്തിന്റെ പുതുക്കിയ പതിപ്പു് ഇവിടെ ലഭ്യമാണു്.\nസോഫ്റ്റ്‌വെയര് വ്യവസായത്തിനാകെ നാശം വരുത്തുന്ന ചെകുത്താനായിട്ടാണു് മൈക്രോസോഫ്റ്റിനെ പലരും കരുതുന്നതു്. മൈക്രോസോഫ്റ്റിനെ ബഹിഷ്കരിയ്ക്കുക എന്നൊരു പ്രചരണവമുണ്ടു്. സ്വതന്ത്രസോഫ്റ്റ്‌വെയറിനോടു് വിരോധം കാണിയ്ക്കുക വഴി മൈക്രോസോഫ്റ്റ് ഈ വിശ്വാസത്തെ ഊട്ടിയുറപ്പിയ്ക്കുകയും ചെയ്തു.\nസ്വതന്ത്രസോഫ്റ്റ്‌വെയര് പ്രസ്ഥാനത്തിലെ ഞങ്ങളുടെ വീക്ഷണം പക്ഷേ വ്യത്യസ്തമാണു്. സോഫ്റ്റ്‌വെയര് ഉപയോക്താക്കള്‍ക്കാകമാനം മോശമായ രീതിയില് മൈക്രോസോഫ്റ്റ് പലതും ചെയ്യുന്നതായാണു് ഞങ്ങള് കാണുന്നത്: സോഫ്റ്റ്‌വെയറിന്റെ കുത്തകവത്കരണവും അതുവഴി ഉപയോക്താക്കള്‍ക്കവകാശപ്പെട്ട സ്വാതന്ത്ര്യനിഷേധവും ആണതു്.\nമൈക്രോസോഫ്റ്റിനെ വെറുതെവിടാനല്ല ഇതു പറഞ്ഞതു്. ഉപയോക്താക്കളെ വിഭജിയ്ക്കുകയും അവരുടെ സ്വതന്ത്ര്യത്തെ ഹനിയ്ക്കുകയും ചെയ്യുകയെന്ന സോഫ്റ്റ്‌വെയര് ഇന്‍ഡസ്ട്രിയുടെ സ്വഭാവത്തില് നിന്നുള്ള സ്വാഭാവികമായ ആവിര്‍ഭാവമായിരുന്നു മൈക്രോസോഫ്റ്റ്. മൈക്രോസോഫ്റ്റിനെ വിമര്‍ശിയ്ക്കുമ്പോള് കുത്തക സോഫ്റ്റ്‌വെയര് ഉണ്ടാക്കുന്ന മറ്റു സോഫ്റ്റ്‌വെയര് കമ്പനികളെ നാം മറന്നുകൂടാ. സ്വതന്ത്രസോഫ്റ്റ്‌വെയര് പ്രസ്ഥാനത്തില് നാം കുത്തക സോഫ്റ്റ്‌വെയറുകള് ഉപയോഗിയ്ക്കുന്നില്ല – മൈക്രോസോഫ്റ്റിന്റെ മാത്രമല്ല, മറ്റാരുടെയും.\n1998 ഒക്ടോബറില് പുറത്തുവിട്ട “ഹാലോവീന് രേഖകളില്” സ്വതന്ത്രസോഫ്റ്റ്‌വെയര് വികസനം തടയാനുള്ള വിവിധ പദ്ധതികള് മൈക്രോസോഫ്റ്റ് ഉദ്യോഗസ്ഥര് വിശദീകരിച്ചിരുന്നു. പ്രത്യേകിച്ചും, രഹസ്യ പ്രോട്ടോക്കോളുകളും രഹസ്യ ഫയല് ഫോര്‍മാറ്റുകളും ഉണ്ടാക്കുകയും, സോഫ്റ്റ്‌വെയര് അല്‍ഗോരിതങ്ങളും സവിശേഷതകളും പേറ്റന്റ് ചെയ്യുകയും ചെയ്യുന്നതിനെപ്പറ്റി.\nഇത്തരം പിന്തിരിപ്പന് പദ്ധതികള് പുത്തനല്ല; മൈക്രോസോഫ്റ്റും മറ്റു സോഫ്റ്റ്‌വെയര് കമ്പനികളും വര്‍ഷങ്ങളായി ചെയ്തു വരുന്നതാണിതു്. പക്ഷേ, പണ്ട് അവരുടെ പ്രചോദനം, ഏറെകുറെ പരസ്പരം ആക്രമിക്കുന്നതിലായിരുന്നെങ്കില്, ഇപ്പോള് നമ്മളാണു് ലക്ഷ്യമെന്നു തോന്നുന്നു. പക്ഷേ പ്രചോദനത്തിലുള്ള വ്യത്യാസം പ്രായോഗികമായ മാറ്റങ്ങളൊന്നുമുണ്ടാക്കില്ല. കാരണം, സോഫ്റ്റ്‌വെയര് പേറ്റന്റുകളും രഹസ്യ സങ്കേതങ്ങളും എല്ലാവരെയും ബാധിയ്ക്കുന്നതാണു്, “ലക്ഷ്യത്തെ മാത്രമല്ല”.\nരഹസ്യ സങ്കേതങ്ങളും പേറ്റന്റുകളും സ്വതന്ത്രസോഫ്റ്റ്‌വെയറിനു് ഭീഷണി തന്നെയാണു്. പണ്ടു് അവ വലിയതോതില് നമ്മുടെ വഴിമുടക്കിയിട്ടുണ്ടു്. ഭാവിയിലും വര്‍ദ്ധിത വീര്യത്തോടെ അവരതു് ചെയ്യുമെന്നു് നാം പ്രതീക്ഷിക്കണം. പക്ഷേ മൈക്രോസോഫ്റ്റ് നമ്മളെ ശ്രദ്ധിച്ചിരുന്നില്ലെങ്കിലും ഏറെക്കുറെ ഇതൊക്കെ തന്നെ സംഭവിക്കുമായിരുന്നു. ഗ്നു/ലിനക്സ് സിസ്റ്റ ത്തിനു് വന് വിജയസാധ്യതയുണ്ടെന്നു് മൈക്രോസോഫ്റ്റ് കരുതിയിരുന്നിരിക്കാം എന്നാതാണു് “ഹാലോവീന് രേഖകളുടെ” സാംഗത്യം.\nമൈക്രോസോഫ്റ്റേ നന്ദി, പക്ഷെ ദയവായി വഴിമുടക്കരുതു്.\n[en] English [ar] العربية [ca] català [cs] čeština [de] Deutsch [el] ελληνικά [es] español [fr] français [he] עברית [hu] magyar [id] Indonesia [it] italiano [ko] 한국어 [ml] മലയാളം [nl] Nederlands [pl] polski [ru] русский [sr] српски [zh-cn] 简体中文\nCopyright © 1996, 1997, 1998, 2001, 2007, 2008, 2009 Free Software Foundation, Inc.\nപുതുക്കിയതു്: $Date: 2021/09/16 10:03:05 $


Money Laundering Case Muslim League under pressure Hyder Ali Thangal will not appear before ED - കള്ളപ്പണ കേസ്: ലീഗിൽ പൊട്ടിത്തെറി; ഹൈദരലി തങ്ങൾ ഇന്ന് ഇഡിക്ക് മുന്നിൽ ഹാജരാവില്ല\nകള്ളപ്പണ കേസ്: ലീഗിൽ പൊട്ടിത്തെറി; ഹൈദരലി തങ്ങൾ ഇന്ന് ഇഡിക്ക് മുന്നിൽ ഹാജരാവില്ല\nഅനാരോഗ്യം കാരണം ഹാജരാകാൻ കഴിയില്ലെന്ന് തങ്ങൾ ഇഡിയെ അറിയിച്ചു\nUpdated: August 6, 2021 11:00:20 am\nകോഴിക്കോട്: ചന്ദ്രിക ദിനപത്രത്തിന്റെ ബാങ്ക് അക്കൗണ്ടിലൂടെ കള്ളപ്പണം വെളുപ്പിച്ചുവെന്ന കേസ് സംബന്ധിച്ച ആരോപണം മുറുകുന്നതിനിടെ മുസ്‌ലിം ലീഗിൽ പൊട്ടിത്തെറി. ലീഗ് സംസ്ഥാന പ്രസിഡന്റ് പാണക്കാട് ഹൈദരലി ശിഹാബ് തങ്ങളെ ചോദ്യം ചെയ്യാൻ എൻഫോഴ്‌സ്‌മെന്റ് ഡയറക്ടറേറ്റ് (ഇഡി) വിളിപ്പിച്ചിരിക്കെ അദ്ദേഹത്തിന്റെ മകനും യൂത്ത് ലീഗ് ദേശീയ വൈസ് പ്രസിഡന്റുമായ മുയീൻ അലി തങ്ങൾ പാർട്ടി ദേശീയ ജനറൽ സെക്രട്ടറി പി.കെ. കുഞ്ഞാലിക്കുട്ടിക്കെതിരെ പരസ്യമായി രംഗത്തു വന്നു.\nചന്ദ്രിക ദിനപത്രത്തിന്‍റെ അക്കൗണ്ടിലൂടെ മുൻമന്ത്രി വി.കെ.ഇബ്രാഹിം കുഞ്ഞ് 10 കോടി രൂപ വെളുപ്പിച്ചുവെന്ന കേസുമായി ബന്ധപ്പെട്ട് ലീഗ് സംസ്ഥാന അധ്യക്ഷന് പാണക്കാട് ഹൈദരലി ശിഹാബ് തങ്ങളെ ചോദ്യം ചെയ്യാന് ഇഡി വീണ്ടും നോട്ടീസ് അയച്ചിരുന്നു. അതിനുപിന്നാലെ ലീഗിനെതിരെ ആരോപണങ്ങളുമായി കെ.ടി.ജലീല് എംഎൽഎയും രംഗത്തെത്തിയ സാഹചര്യത്തില് കോഴിക്കോട് ലീഗ് ഹൗസിൽ നടത്തിയ പത്രസമ്മേളനത്തിലാണ് മുയീൻ അലി ആരോപണം ഉന്നയിച്ചത്.\nഹൈദരലി തങ്ങൾക്ക് ഇഡിയുടെ നോട്ടിസ് കിട്ടാൻ കാരണം പി.കെ.കുഞ്ഞാലിക്കുട്ടിയാണെന്നാണ് മുയീൻ അലി തങ്ങളുടെ ആരോപണം. കഴിഞ്ഞ നാലു പതിറ്റാണ്ടായി ഫണ്ട് കൈകാര്യം ചെയ്തതും പത്രത്തിലെ ഫിനാൻസ് മാനേജറായ സമീറിനെ നിയമിച്ചതും കുഞ്ഞാലിക്കുട്ടിയാണെന്നും തങ്ങൾ പറഞ്ഞു.\nപാണക്കാട് കുടുംബത്തിൽ ഇതുവരെ ഇത്തരമൊരു സംഭവം ഉണ്ടായിട്ടില്ല. രോഗബാധിതനായ തന്റെ പിതാവ് പാണക്കാട് ഹൈദരലി തങ്ങൾ ഇതുമൂലം കടുത്ത മാനസിക സമ്മർദ്ദത്തിലാണെന്നും മുയീൻ അലി പറഞ്ഞു. ചന്ദ്രികയ്ക്ക് വേണ്ടി ഭൂമി വാങ്ങിയതിൽ ഉൾപ്പടെ ക്രമക്കേട് നടന്നിട്ടുണ്ടെന്നും പാർട്ടി ഒരു വ്യക്തിയിലേക്ക് ചുരുങ്ങിയെന്നും മുയീൻ അലി ആരോപിച്ചു. അതിനു പിന്നാലെ ലീഗ് പ്രവർത്തകനായ റാഫി പുതിയകടവ് മുയീൻ അലി തങ്ങൾക്കെതിരെ അസഭ്യ വർഷവുമായി വാർത്താസമ്മേളനത്തിലേക്ക് കടന്നു വരികയും ചെയ്തിരുന്നു. കെ.ടി.ജലീൽ എംഎൽഎയുടെ ആരോപണങ്ങൾക്ക് ശക്തിപകരുന്നതായിരുന്നു ഇന്നലെ നടന്ന സംഭവങ്ങൾ.\nഅതേസമയം, ഹൈദരലി ശിഹാബ് തങ്ങൾ ചോദ്യം ചെയ്യലിനായി ഹാജരാവില്ല. അനാരോഗ്യം കാരണം ഹാജരാകാൻ കഴിയില്ലെന്ന് തങ്ങൾ ഇഡിയെ അറിയിച്ചു. എന്നാൽ ഫിനാൻസ് മാനേജരായ സമീർ ഇന്ന് ഇഡിയുടെ കൊച്ചി ഓഫീസിൽ ഹാജരായേക്കും.\nപാണക്കാട് കുടുംബം ആദ്യമായാണ് ലീഗ് നേതൃത്വത്തിനെതിരെ രംഗത്ത് വരുന്നത്. ലീഗ് അണികൾ സവിശേഷ സ്ഥാനം കൊടുക്കുന്ന തങ്ങൾ കുടുംബത്തിനെതിരെ ലീഗിൽ നിന്നുമൊരു പ്രതികരണം വരുന്നതും ആദ്യമാണ്. ശത്രുക്കളുടെ കയ്യില് കളിക്കുന്ന ആളുകളുടെ പ്രവൃത്തിയാണ് മുയീൻ അലി ചെയ്‌തതെന്നാണ് മുസ്‌ലിം ലീഗ് ജനറൽ സെക്രട്ടറി പി.എം.എ.സലാം പ്രതികരിച്ചത്. മുയീൻ അലി തങ്ങൾ വാര്‍ത്താസമ്മേളനം നടത്തിയത് പാര്‍ട്ടി അനുമതിയില്ലാതെയാണെന്നും പരസ്യവിമര്‍ശനം പാടില്ലെന്ന ഹൈദരലി ശിഹാബ് തങ്ങളുടെ നിര്‍ദേശം അദ്ദേഹം ലംഘിച്ചെന്നും ആരോപണങ്ങൾ നിഷേധിച്ചു കൊണ്ട് സലാം പറഞ്ഞു.\nAlso read: കോവിഡ് നിയന്ത്രണങ്ങളിലെ അശാസ്ത്രീയത സഭയിൽ ഉന്നയിക്കാൻ പ്രതിപക്ഷം\nതങ്ങളെ അനുസരിക്കാതിരിക്കുന്നത് പാര്‍ട്ടിയെ അനുസരിക്കാതിരിക്കുന്നതിനു തുല്യമാണ്. അഭിപ്രായസ്വാതന്ത്ര്യം ലീഗിന്റെ അസ്ഥിത്വത്തെ ചോദ്യംചെയ്യുന്ന തരത്തിലേക്ക് പോകരുതെന്നും സലാം പറഞ്ഞു. ചന്ദ്രിക മാനേജ്മെന്റിന് ഇഡിയുടെ നോട്ടിസ് ലഭിച്ചിട്ടുണ്ട്. പാലാരിവട്ടം പാലം അഴിമതിക്കേസുമായി ബന്ധപ്പെട്ടാണ് നോട്ടിസ്. അതിനു മറുപടി നല്‍കുമെന്ന് സലാം പറഞ്ഞു.\nമുയീൻ തങ്ങളുടെ ആരോപങ്ങൾ വന്നതിനു പുറകെ പ്രതിപക്ഷ ഉപനേതാവായ കുഞ്ഞാലികുട്ടി മലപ്പുറത്തേക്ക് തിരിച്ചു. നിയമസഭാ സമ്മേളനത്തിനായി തിരുവനന്തപുരത്ത് ആയിരുന്നു അദ്ദേഹം. നിയമസഭാ തിരഞ്ഞെടുപ്പിലെ കെ.എം.ഷാജിയുടെയും ഇബ്രാഹിം കുഞ്ഞിന്റെ മകൻ അബ്ദുൽ ഗഫൂറിന്റെയും തോൽവിയെ തുടർന്ന് പാർട്ടിക്കുള്ളിൽ അസ്വാരസ്യങ്ങൾ ഉടലെടുത്തിരുന്നതായി വാർത്തകൾ ഉണ്ടായിരുന്നു. അതിനു പിന്നാലെയുള്ള ഈ പ്രശ്നങ്ങൾ പാർട്ടിയിൽ വലിയ പ്രതിസന്ധിക്ക് ഇടയാക്കിയേക്കും.\nWeb Title: Money laundering case muslim league under pressure hyder ali thangal will not appear before ed


Janmabhumi| പ്രണയം... കാമിതം; കുമാരനാശാന്റെ കരുണയുടെ മ്യൂസിക്കല് ആല്‍ബം\nപ്രണയം... കാമിതം; കുമാരനാശാന്റെ കരുണയുടെ മ്യൂസിക്കല് ആല്‍ബം\nFebruary 16, 2021, 05:20 p.m.\nസുദീപ് ഇ.എസ്. ആണ് ചിത്രത്തിന്റെ സംവിധാനം, ഛായാഗ്രഹണം, എഡിറ്റിങ് എന്നിവ നിര്‍വഹിക്കുന്നത്.\nകുമാരനാശാന്റെ കരുണ പ്രണയ കാവ്യത്തെ ആസ്പദമാക്കിയുള്ള മ്യൂസിക്കല് വീഡിയോ ആല്‍ബം പുറത്തിറങ്ങി. കാമിതം എന്ന് പേര് നല്‍കിയുട്ടുള്ള ആല്‍ബം നടന് മോഹന്‍ലാല്, അപര്‍ണ ബാലമുരളി, സംഗീത സംവിധായകന് ശരത് എന്നിവരുടെ ഫേസ്ബുക് പേജിലൂടെയാണ് റിലീസ് ചെയ്തിരിക്കുന്നത്.\nസുദീപ് ഇ.എസ്. ആണ് ചിത്രത്തിന്റെ സംവിധാനം, ഛായാഗ്രഹണം, എഡിറ്റിങ് എന്നിവ നിര്‍വഹിക്കുന്നത്. രാഖി കൃഷണ വരികള്‍ക്ക് വിദ്യാധരന് മാസ്റ്റര് സംഗീതം പകരുന്ന ഈ ആല്‍ബത്തിലെ ഗാനം പിന്നണി ഗായകന് ലിബിന് സ്‌ക്കറിയ ആലപിക്കുന്നു. റാഷന് ബഷീര്, ഗോപിക അനില്, ദേവി ചന്ദ്രന് എന്നിവരാണ് അഭിനേതാക്കള്. സത്യം ഓഡിയോസാണ് ആല്‍ബം അവതരിപ്പിക്കുന്നത്. വാര്‍ത്ത പ്രചരണം- എ എസ് ദിനേശ്.\nകണ്ണന് താമരക്കുളത്തിന്റെ ഉടുമ്പ്; സെക്കന്‍ഡ് ലുക്ക് പോസ്റ്റര് പുറത്തിറങ്ങി\nദേവ് മോഹന്, ജിജു അശോകന് ഒന്നിക്കുന്ന 'പുള്ളി'; ചിത്രീകരണം ആരംഭിച്ചു\nടി.കെ. രാജീവ് കുമാറിന്റെ ചിത്രത്തില് ഷെയിന് നിഗം നായകന്; നിര്‍മാണം 24 ഫ്രെയിംസ്\n'ഇന്നു മുതല്' ആദ്യ ഗാനം റിലീസ് ചെയ്തു; പുറത്തുവിട്ടത് ഹിന്ദി ഗാനം


എന്ത് തിരക്ക്..കുറേ ബ്ളോഗ് നോക്കണം. എന്റെ പോസ്റ്റിലെ അഭിപ്രായങ്ങള്‍ക്ക് മറുപടി എഴുതണം. അതൊക്കെത്തന്നെ.\nഞാനൊരു പുതിയ ബ്ളോഗറായതിനാല് കുറേ തെറ്റുകളൊക്കെ എന്റെ പ്രവൃത്തിയില് ഉണ്ടാകും.\nഎല്ലാവരും ആദ്യം അങ്ങനെയൊക്കെത്തന്നെ.\nഎങ്കില് നമുക്ക് സംസാരിക്കാം. അതാണ് കൂടുതല് നല്ലത്.\nമാഷിന്റെ ബ്ളോഗിന്റെ പേര് കടുവ എന്നാക്കിയത് എന്തോ പോലെ തോന്നി എനിക്ക്. മെയില് ഐഡിയും കടുവ എന്ന് തന്നെ ആയപ്പോള് വ്യക്തിയെക്കുറിച്ച് ഒന്നും മനസ്സിലാകാത്തത് പോലെ.\nഅതിനു വേണ്ടിയല്ലെ അങ്ങിനെ ചെയ്തത്?\nഎന്നാലും അതിനൊരു പോരായ്ക പോലെ എനിക്ക് തോന്നുന്നു. സൌഹൃദത്തില്, മുഴുവനല്ലെങ്കിലും അല്‍പം ചില കാര്യങ്ങള് പരസ്പരം അറിഞ്ഞിരിക്കുന്നതല്ലെ നല്ലത്? ഞാനൊരു പുതുമുഖവും ഗള്‍ഫില് അധികം പഴക്കം ഇല്ലാത്തതിനാലും എനിക്ക് തോന്നുന്നതാവാം അല്ലെ?\nആ തോന്നല് മുഴുവന് തെറ്റാണ് എന്ന് പറയാന് പറ്റില്ല. ഒരു കാര്യത്തെക്കുറിച്ച് മുഴുവന് അറിയാതെ തുടങ്ങുമ്പോള് പലതും നമ്മള് മറച്ചുവെക്കാന് ശ്രമിക്കും. എനിക്ക് അങ്ങിനെ സംഭവിച്ചതാണ്.\nഎന്നാല് ഇപ്പോഴത് മാറ്റിക്കൂടെ?\nഅതിന് ചില കുഴപ്പങ്ങളുണ്ട്. കടുവ എന്ന ബ്ളോഗ് ഇപ്പോള് കുറേ അധികം ആള്‍ക്കാര് ഇഷ്ടപ്പെടുന്നു. ഇനി അത് മാറ്റുമ്പോള് ഇപ്പോഴുണ്ടായിരിക്കുന്ന കടുവ എന്ന ബ്ളോഗിനോടുള്ള കാഴ്ചപ്പാടില്‍ത്തന്നെ ഒരു വ്യത്യാസം ഉണ്ടാകും.\nഅത് ചെറിയൊരു കാര്യമല്ലെ?\nഅത് കൂടാതെ ഇത്രയും നാള് അജ്ഞാതനായിരുന്ന് പെട്ടെന്ന് പ്രത്യക്ഷപ്പെടുമ്പോള് ഒന്ന് ചെറുതാകുന്നത് പോലെ മന:സ്സാക്ഷി പറയുന്നു. ജാഡ കാണിക്കുന്നവന് എന്ന്.\nഅതൊക്കെ വെറുതെ തോന്നുന്നതാ. പോസ്റ്റ് ഇഷ്ടപ്പെട്ടാല് അതിനെ കൂടുതല് അംഗീകരിക്കുകയേ ഉള്ളു.\nഅങ്ങിനെ വേണ്ടായിരുന്നു എന്ന് ഇപ്പോള് തോന്നുന്നുണ്ട്.\nഅതൊക്കെ പോട്ടെ മാഷെ...നമുക്ക് അന്യോന്യം നമ്മെക്കുറിച്ച് പരിചയപ്പെടാം. അതിനെന്തെങ്കിലും തടസ്സമുണ്ടൊ അജ്ഞാത സുഹൃത്തേ....\nഹ.ഹ.ഹ. പരിഹാസ ഹാസ്യം ഇഷ്ടപ്പെട്ടു.\nപരിഹസിച്ചതല്ല. ഒരു തമാശക്ക് പറഞ്ഞതാ.\nസാഗറിന് എന്ത് വേണമേങ്കിലും പറയാം. ഞാന് അതിന്റെ അര്‍ത്ഥത്തിലേ അതിനെ കാണു. വിഷമിക്കണ്ട. കടുവ എന്ന പേര് കൊടുത്തെങ്കിലും തങ്കപ്പെട്ട പാവം മനസ്സാ എന്റേത്.\nഅതിഷ്ടപ്പെട്ടു മാഷെ. നമ്മള് നാലഞ്ചു ദിവസമേ ആയുള്ളു ചാറ്റ് തുടങ്ങിയതെങ്കിലും നല്ലൊരു ബന്ധം പോലെ ആയിക്കഴിഞ്ഞു അല്ലെ?\nഎത്ര കൊല്ലമായി ഖത്തറില് എത്തിയിട്ട്?\nഇരുപത്തൊമ്പത് വര്‍ഷം കഴിയുന്നു.\nഅള്ളാ..ഒരു കൊല്ലം പോലും തികയാത്ത ഞാനെന്ത് പ്രവാസി?\nഅതുകൊണ്ടല്ലെ ഇങ്ങോട്ട് പോരേണ്ടി വന്നത്. പണിയൊന്നും ഇല്ലാതിരുന്നപ്പോള് ഒരു പെണ്ണ് കെട്ടിപ്പോയി.\nഞാനും ഏകദേശം അങ്ങിനെയൊക്കെത്തന്നെ. വിവാഹം കഴിഞ്ഞ് ആറ് മാസം കഴിഞ്ഞപ്പോള് ഇവിടെ എത്തിയതാണ്.\nപിന്നീട് അഥിതിയായി വീട്ടിലെത്തി തിരിക്കും. അങ്ങിനെ ഇരുപത്തൊന്‍പത് വര്‍ഷങ്ങള്. സെക്രട്ടറിയാണ്. അന്ന് മുതല് നല്ല ശംബളവും കിട്ടിയിരുന്നു.\nപിന്നെന്താ ഇത്രയും കാലമായിട്ട് തിരിച്ച് പൊകാതിരുന്നത്? ഗള്‍ഫ് അത്രക്കും ഇഷ്ടപ്പെട്ടൊ..\nഇഷ്ടപ്പെട്ടിട്ടൊന്നും അല്ല. അല്‍പം കടമുണ്ട്. അതു കൂടി അവസാനിപ്പിക്കണം. എന്നിട്ട് പോകണം.\nഇരുപത് വര്‍ഷം കഴിഞ്ഞ പലരും ഇതുതന്നെ പറഞ്ഞ് ഞാന് കേള്‍ക്കുന്നു. അതാണെനിക്ക് മന‍സ്സിലാവാത്തത്.\nകുറച്ച് കഴിയുമ്പോള് എല്ലാം മനസ്സിലാകും. നാട്ടിലെ ജീവിതരീതിയില് തുടങ്ങുന്ന മാറ്റങ്ങള് പിന്നെപ്പിന്നെ നമ്മളറിയാതെ നമ്മളെ വിഴുങ്ങും. അതൊക്കെ ഉള്‍ക്കൊള്ളാനും മനസ്സിലാക്കാനും എന്നെപ്പോലെ ആന്‍പത്തിയഞ്ച് വയസ്സെങ്കിലും ആവേണ്ടി വരും.\nരണ്ടുപേര്. ഒരാണും ഒരു പെണ്ണും. രണ്ടുപേരുടേയും വിവാഹം കഴിഞ്ഞു.\nമകന് എഞ്ചിനിയര് ആകണമെന്നായിരുന്നു ആഗ്രഹം. ചെറുപ്പം മുതല് ഡൊണേഷന് കൊടുത്താണ് പഠിപ്പിച്ചത്. കിട്ടുന്ന ശംബളം തികയാതെ വന്നാപ്പോള് കടം വാങ്ങീ പഠിപ്പിച്ചു.\nഅതുകൊണ്ടെന്താ അവര് രക്ഷപ്പെട്ടില്ലെ?\nഓരോ വര്‍ഷം കഴിയുന്തോറും കടം കൂടുകയല്ലാതെ കുറഞ്ഞില്ല. അതിനു പുറകെ മകളും എത്തി. അവള്‍ക്ക് ഡോക്ടറാകണം.\nമക്കളെ നല്ല രീതിയില് എത്തിക്കാനല്ലെ നമ്മളിവിടെ കഷ്ടപ്പെടുന്നത്?\nനമ്മള്, നമ്മളെ മറന്നുള്ള ജീവിതത്തെ എത്തിപ്പിടിക്കുമ്പോള് നമുക്ക് സമാധാനം നല്‍കില്ലെന്ന് ഞാന് പഠിച്ചു.\nമക്കള് നല്ല രീതിയില് ആകുന്നതില് എന്താ സമാധാനക്കുറവ്?\nമകന് എഞ്ചിയറിംഗ് പാസ്സായപ്പോള് മകള് രണ്ടാം വര്‍ഷം M.B.B.Sന്. നാട്ടിലും ഇവിടേയും നല്ലൊരു തുക ഞാന് കടം വരുത്തി.\nഎന്നാലും രണ്ടുപേരും ഒരു നിലയിലായില്ലെ? അതൊരഭിമാനമല്ലെ.\nഅഭിമാനമൊക്കെ തന്നെ. എഞ്ചിനിയറിംഗ് പാസ്സായ മകന് അതിന് ശ്രമിക്കാതെ സിനിമാസീരിയലിലേക്ക് തിരിഞ്ഞു. എന്റെ തലക്കേറ്റ ആദ്യത്തെ അടിയായിരുന്നു അത്.\nമാഷിന്റെ ഭാര്യ ഇതൊന്നും ശ്രദ്ധിച്ചില്ലെ?\nഇതാണ് എല്ലാവരും ചോദിക്കുന്ന ചോദ്യം. ഇപ്പോഴത്തെ നമ്മുടെ പ്രവാസി കുടുംബങ്ങളില് മക്കള് അമ്മയ്ക്ക് എത്രമാത്രം വില നല്‍കുന്നു എന്ന് സാഗര് ചിന്തിച്ചിട്ടുണ്ടൊ?\nഒരു പരിധി വരെ...\nഒരു പരിധിയും ഇല്ല. ചെറുപ്പത്തില് നമ്മള് കഷ്ടപ്പെട്ട് ജീവിക്കുന്നു. കഷ്ടപ്പാട് അറിഞ്ഞ് കൊണ്ട് പഠിക്കുന്നു, ജീവിക്കുന്നു. എന്നിട്ടും അവസാനം വരെ കഷ്ടപ്പാട് മാത്രമാണ് പ്രവാസികള്‍ക്ക് കൂട്ട്.\nമക്കള് കഷ്ടപ്പെടാതെ പഠിച്ച് വളരണം എന്ന് നമ്മള് ആഗ്രഹിക്കുന്നു. എത്ര ഇല്ലെന്ന് പറഞ്ഞാലും അവര് ചോദിക്കുന്നതൊക്കെ നമ്മള് ചെയ്ത് കൊടുക്കുന്നു. കഷ്ടപ്പാടിനെക്കുറിച്ച് ചിന്തിക്കാന് പോലും ഇടവരാതെ വളരുന്ന അവരില് പണം എങ്ങിനെ ഉണ്ടാകുന്ന എന്ന ചിന്തപോലും ഉയരുന്നില്ല.\nഅങ്ങിനെ ഒരു ധാരണ സ്വാഭാവികമാണ്.\nഅവന് ഒരു സീരിയല് നടിയെ കല്യാണം കഴിച്ച് ദൂരെ വാടകക്ക് താമസിക്കുന്നു. വല്ലപ്പോഴും പണം ആവശ്യപ്പെട്ട് അമ്മയുടെ അടുത്ത് വരും.\nഎന്നാലും മോള് അങ്ങിനെ അല്ലല്ലൊ.\nഅവള് കോഴ്സ് പൂര്‍ത്തിയാക്കുന്നതിന് മുന്‍പ് കൂടെ പഠിക്കുന്ന ഒരുവനോടൊപ്പം ജീവിക്കാന് തീരുമാനിച്ചു.\nഇപ്പൊള് മാഷോട് എനിക്ക് ഒന്നും പറയാന് പറ്റുന്നില്ല.\nഎന്നാലും മരുമകന് ഇപ്പോള് ഡോക്ടറാണ്. ജോലിയും ഉണ്ട്. വലിയ അല്ലലില്ലാതെ ജീവിക്കുന്നു.\nഎങ്കിലും അവളും പലപ്പോഴും പണത്തിനായി വീട്ടില് വരും. മക്കളുടെ മനസ്സില് ഞാനൊരു മഹാനായ പണക്കാരനാണ് ഇപ്പോഴും.\nബാങ്കുകളിലെ അഞ്ച് ലക്ഷത്തിന്റെ കടം ഇപ്പോഴും ബാക്കിയാണ്. അതൊന്നവസാനിപ്പിക്കാനാണ് എന്റെ ശ്രമം.\nഅത് കഴിഞ്ഞ് തിരിച്ച് പോകാനാണോ....\nഅതെ. ഒരു തുടക്കക്കാരന് എന്ന നിലയ്ക്ക് എനിക്ക് സാഗറിനോട് ഒന്നേ പറയാനുള്ളു.\nപറയാതെ തന്നെ എനിക്ക് മനസ്സിലാകുന്നുണ്ട്.\nഅത് വെറും പറച്ചിലാണ്. കാരണം ഞാനിവിടെ വന്ന ആദ്യനാള് മുതല് ഇത്തരം വിവരങ്ങള് പലരും എന്നെ ധരിപ്പിച്ചിരുന്നു. ഞാനതെല്ലാം ശരിവെക്കുകയും ചെയ്തു. കേള്‍ക്കുകയല്ലാതെ എന്റെ പ്രവൃത്തിയില് ഒന്നും ഉണ്ടായില്ല. എനിക്ക് അങ്ങിനെ ഒന്നും സംഭവിക്കില്ല എന്ന എന്റെ അതിരു കടന്ന വിശ്വാസം.\nനമ്മള് എത്ര വര്‍ഷം ഇവിടെ തങ്ങിയാലും നാട്ടില് നിന്ന് വരുമ്പോള് നമ്മളില് വേരുറച്ച വിശ്വാസങ്ങളും കാഴ്ചകളും ചിന്തകളും അതേപടി വ്യത്യാസമില്ലാതെ നിലനില്‍ക്കുന്നതായിട്ടാണ് തോന്നിയിട്ടുള്ളത്. മാറ്റങ്ങള് സംഭവിക്കുന്നു എന്ന് നമ്മള് അറിയുന്നു. ആ മാറ്റങ്ങള് നമ്മുടെ വീടിനേയും ബാധിക്കുന്നു എന്ന ഉള്‍ക്കൊള്ളല് നമുക്ക് എത്രത്തോളം സംഭവിക്കുന്നുണ്ട്? തീരെ സംഭവിക്കുന്നില്ല. ഒരു പൊതു സ്വഭാവം എന്നതിനപ്പുറത്തേക്ക് നീങ്ങാന് നമുക്കാകുന്നില്ല. അതൊന്നും നമ്മളെ ബാധിക്കുന്നതല്ല എന്ന തള്ളിക്കളയല്.\nനമ്മള് പല മാധ്യമങ്ങള് വഴിയും അത് തിരിച്ചറിയുന്നില്ലെ?\nലേബര് ക്യാമ്പും കമ്പനിയും മാത്രമായി കഴിയുന്നവരാണ് അധികവും. അല്ലെങ്കില് തന്നെ അത്തരം തിരിച്ചറിവുകള്‍ക്ക് മുകളില് ഇവിടെ തുടരുന്ന ഒരേ ജോലിയും ഒരേ ഭക്ഷണവും ഒരേ ശംബളവും അവിടവിടെ ഉയരുന്ന കെട്ടിടങ്ങളും മാറ്റമില്ലാതെ മനസ്സിനെ കീഴടക്കുകയല്ലെ?\nഎനിക്കെന്തൊ ഒരു മനസ്സിലാകായ്ക വരുന്നു.\nനാട്ടില് സംഭവിക്കുന്ന മാറ്റങ്ങളും മക്കളില് അതുണ്ടാക്കുന്ന സ്വാധീനവും നമ്മള് കാണുന്നില്ല. നമ്മളെപ്പോഴും നാട്ടില് നിന്ന് പോരുമ്പോഴുണ്ടായ സ്നേഹങ്ങളും ബന്ധങ്ങളും അതേപടി സ്വരുക്കൂട്ടി അതിന്‍മേല് അടയിരുന്ന് ഇല്ലാത്ത പൈസ ഉണ്ടാക്കി ഓരോന്ന് ചെയ്ത് അവസാനം മക്കള് വഴിതെറ്റി എന്നു പരിതപിക്കുന്നു.\nനമ്മള് ആഗ്രഹിക്കുന്ന ഉള്ളില് താലോലിക്കുന്ന സ്നേഹങ്ങള്‍ക്ക് മാറ്റം സംഭവിച്ചിരിക്കുന്നു എന്നുള്‍ക്കൊള്ളാന് അപ്പോഴും നമ്മള്‍ക്കാവില്ല. എന്നിട്ടും പഴയ സ്നേഹം തിരിച്ച് കിട്ടും എന്ന് പ്രതീക്ഷിച്ച് കാത്തിരിക്കും.\nഎന്ത്? കിട്ടില്ല എന്നതിനെ കാത്തിരിക്കുന്നതൊ...\nഅല്ലാതെ പിന്നെ എന്താണ് വഴി?\nനമ്മള് ഇവിടെ ജീവിക്കുമ്പോള് സ്വാഭാവികമായും ഇവിടുത്തെ ജീവിതം പോലെ നമ്മുടെ വീട്ടിലും പകര്‍ത്താന് ശ്രമിക്കും. അതുവഴി തന്നെ ആഢംബരം വര്‍ദ്ധിക്കുന്നു. പിന്നീട് അവിടെ നിന്ന് താഴാന് നമ്മുടെ ദുരഭിമാനം തടസ്സമാകുന്നു. ആവശ്യമില്ലാതെ മക്കളെ എഞ്ചിനിയറും ഡോക്ടറും ആക്കാന് അറിയാതെ നമ്മളും ആഗ്രഹിക്കുന്നു. ഇതൊക്കെ കടന്നു കയറുന്നത് യാഥാര്‍ത്ഥ്യങ്ങളെ ഉള്‍ക്കൊള്ളാന് കഴിയാത്തത് തന്നെയല്ലെ?\nപറഞ്ഞ് പറഞ്ഞ് കാട് കയറുന്നു. ഞാനനുഭവിച്ച പ്രയാസങ്ങള് മറ്റുള്ളവര് അനുഭവിക്കാന് ഇടവരരുത് എന്ന് കരുതി പറഞ്ഞ് പോയതാണ്. സാഗറിന് ബോറടിച്ച് കാണും.\nഇല്ല. ഞാന് സസൂഷ്മം കേള്‍ക്കുകയായിരുന്നു ഓരോ വാക്കും.\nബ്ളോഗില് പഴക്കമുണ്ടെങ്കിലും ആദ്യമായാണ് ഒരു ബ്ളോഗ് സുഹൃത്തുമായി ഇത്രയും സംസാരിച്ചത്. സാഗര് ഗള്‍ഫിലെ തുടക്കക്കാരന് ആയതാണ് എന്നെക്കൊണ്ടിത് പറയിച്ചത്. കുറെ ആയി. ഇനി പിന്നെ ആവാം.\nമാഷുടെ അനുഭവങ്ങള് മനസ്സിലാക്കി അതനുസരിച്ച് എത്രമാത്രം മുന്നോട്ട് പോകാന് എനിക്ക് കഴിയുമോ ആവോ..\n"പവന് പതിനയ്യായിരം രൂപയാ..." എന്ന എന്റെ അനുഭവ കഥ 14-09-2010ല് ഞാന് പ്രസിദ്ധീകരിച്ചിരുന്നു. അതില് ഞാന് പറഞ്ഞിരുന്ന പിടിച്ചു പറിച്ച് കൊണ്ടുപോയ ചെയിന് തിരികെ കിട്ടും എന്നായിരിക്കുന്നു. രണ്ടുപേരെ പോലീസ് പിടികൂടി. 13-10-2010ന് പോലീസ് സ്റേഷനില് നിന്നുള്ള ആവശ്യപ്രകാരം പതിനാലാം തിയതി എന്റെ ഭാര്യ സ്റ്റേഷനിലെത്തി പ്രതികളെ തിരിച്ചറിഞ്ഞു. തൊട്ടടുത്ത (മാള) സ്റ്റേഷനിലാണ് അവരെ പിടിച്ചത് എന്നതിനാല് ഞങ്ങളുടെ സ്റ്റേഷനിലേക്ക് (ഇരിഞ്ഞാലക്കുട) അവരെ കൈമാറ്റം ചെയ്തു കഴിഞ്ഞാല്‍പ്പിന്നെ കേസിന്റെ ചില കാര്യങ്ങള് ശരിയാക്കിയത്തിനു ശേഷം അധികം വൈകാതെ ആഭരണം തിരിച്ച് കിട്ടും എന്ന് പറഞ്ഞിരിക്കുന്നു. ഷഡി മാത്രമിട്ട് ലോക്കപ്പിനകത്തിരിക്കുന്ന ഇരുപത് വയസ്സ് മാത്രം പ്രായം തോന്നിക്കുന്ന രണ്ടുപേരും മാല പണയം വെച്ചിരിക്കുകയാണെന്ന് പോലീസിനോട് പറഞ്ഞു. പോലീസിന്റെ നല്ല മുഖം കണ്ടതിലുള്ള സന്തോഷത്തോടൊപ്പം നഷ്ടപ്പെട്ടു എന്ന് പൂര്‍ണ്ണമായും കരുതിയിരുന്നത് തിരിച്ചുകിട്ടും എന്നതിലും ഉള്ള ആഹ്ലാദം, മാല തിരികെ ലഭിക്കണമെന്ന് ആഗ്രഹിച്ച എന്റെ എല്ലാ ബൂലോകസുഹൃത്തുക്കളുമായി ഞാന് പങ്കുവെക്കുന്നു.\nPosted by പട്ടേപ്പാടം റാംജി at തിങ്കളാഴ്‌ച, ഒക്‌ടോബർ 18, 2010\nManoraj 10/18/2010 07:03:00 AM\nപ്രവാസിയുടെ ജീവിത ദുരന്തങ്ങളെ ഒരു ടെലിഫോണ് സംഭാഷണരൂപത്തില് അവതരിപ്പിച്ചു അല്ലേ..\nപിന്നെ മാല തിരികെ കിട്ടിയതിന്റെ സന്തോഷത്തില് ഞാനും പങ്കുചേരുന്നു. കേരള പോലീസ് ആത്മാര്‍ത്ഥമായി ശ്രമിച്ചു തുടങ്ങി എന്നറിയുന്നതില് സന്തോഷം\nmayflowers 10/18/2010 07:20:00 AM\nഓരോ പ്രവാസിയുടെ ഉള്ളിലുമുണ്ട് ഇരമ്പുന്ന ഒരു സങ്കടക്കടല്..\nആ നോവും,വേവും കാണുന്ന കണ്ണുകള് ചുരുക്കമാണ്..\nJishad Cronic 10/18/2010 07:26:00 AM\nപ്രവാസികളുടെ ദുരന്ത ജീവിതത്തെ ഒരു പുതിയ ശൈലിയില് അവതരിപ്പിച്ചു, നന്നായിരിക്കുന്നു...\nപിന്നെ മാലകിട്ടിയത്തില് സന്തോഷം, അപ്പോള് ചിലവും കാണുമല്ലോ ?\nചാണ്ടിച്ചൻ 10/18/2010 07:35:00 AM\nപ്രവാസിയുടെ വൃത്തികെട്ട ദുരഭിമാനം വളരെ വ്യക്തമായി, കുറിക്കു കൊള്ളുന്ന രീതിയില് അവതരിപ്പിച്ചിരിക്കുന്നു...കൊക്കിലൊതുങ്ങുന്നതേ കൊത്താവൂ എന്നോര്‍ത്തിരുന്നെങ്കില് ഈ ഗതി വരുമായിരുന്നോ...ഒന്ന് ചുഴിഞ്ഞു നോക്കിയാല് ഞാന് തന്നെയല്ലേ കടുവ മാഷ്...\nഒരു ചാറ്റ് രൂപത്തില് കഥ അവതരിപ്പിച്ചത് വളരെ നന്നായി...മറുതലക്കലെ ആളെ ആദ്യം സാഗര് എന്നും, പിന്നെ സഗീര് എന്നും അഭിസംബോധന ചെയ്തു കണ്ടു...ഖത്തറിലെ മുഹമ്മദ് സഗീര് പണ്ടാരത്തില് എന്നാ ബ്ലോഗറാണോ കക്ഷി...വെറുതെ ചോദിച്ചതാ കേട്ടോ...\nദിവാരേട്ടN 10/18/2010 07:40:00 AM\nഒരു പ്രവാസിയുടെ മനസ്സ് എന്താണെന്ന് അറിയുമ്പോള് സങ്കടം തോന്നുന്നു. ആദ്യം തന്നെ മക്കളെ, എല്ലാ സൌകര്യങ്ങളും [financial requirements] ചെയ്തുകൊടുത്തു നന്നാക്കാമെന്ന ചിന്ത എടുത്തു കളയു. ഈ കാര്യത്തില് യൂറോപ്യന് രാജ്യങ്ങളിലേക്ക് ഒന്ന് നോക്കാമെന്ന് തോന്നുന്നു. മറ്റു വായനക്കാരുടെ അഭിപ്രായം ദിവാരേട്ടന് അറിയണമെന്നുണ്ട്.\nമാല കിട്ടിയ വിവരം റാംജി, ദിവാരേട്ടനെ ഇമെയില് വഴി അറിയിച്ചിരുന്നു. വളരെ നല്ലത്. അദ്ദേഹത്തിന്റെ സന്തോഷത്തില് പങ്കുചേരുന്നു.\nകുസുമം ആര് പുന്നപ്ര 10/18/2010 07:40:00 AM\nആദ്യമായി മാല തിരികെ കിട്ടിയതിന്‍െറ സന്തോഷം\nപിന്നെ പ്രവാസിയുടെ ജീവിതം ഒരു ചാറ്റിംഗ് രൂപത്തില് ഇത്ര ഭംഗിയായി അവതരിപ്പിച്ചതിനും\nഅഭിനന്ദനങ്ങള്. പിന്നെ റാംജിയുടെ കഥ തന്നെയാണോയിത്.\nഹംസ 10/18/2010 08:11:00 AM\nഅതെ അതിരു കടന്ന ആ വിശ്വാസത്തിലാണ് ഒരോ പ്രവാസിയും ഇവിടെ കഴിച്ചു കൂട്ടുന്നത് . കഷ്ടപ്പാടുകളും ദുരിതവും എന്തെന്ന് കേട്ടു കേള്‍വി പോലും ഇല്ലാതെ വളരുന്ന പ്രവാസികളുടെ മക്കള് വഴിതെറ്റി പോവുന്നതില് ഒരിക്കലും അവരെ മാത്രം കുറ്റം പറഞ്ഞിട്ട് കാര്യമില്ല.\nഒരു ചാറ്റിങ്ങ് രൂപത്തില് നല്ല ഒരു ആശയം വായനക്കാര്‍ക്ക് നല്‍കിയ റാംജിയെ അഭിനന്ദിക്കുന്നു.\nമാല കിട്ടിയ സന്തോഷത്തില് പങ്ക് ചേരുന്നു. ജിഷാദ് പറഞ്ഞ പോലെ അതിനു ചിലവ് ചെയ്യണം എന്നൊന്നും ഞാന് പറയില്ല . ചിലവ് ചെയ്യാന് നിന്നാല് മാല കിട്ടാതിരിക്കുന്നതായിരുന്നു നല്ലതെന്ന് തോന്നി പോവും അതുകൊണ്ട്.. എന്നാലും ചെറിയ ഒരു പാര്‍ട്ടി നടത്തണം നമ്മള് പത്തഞ്ഞൂറ് ബ്ലോഗര്‍മാര്‍ക്ക് മാത്രമായി :) .\nധന്യ കുറുപ്പ് 10/18/2010 08:26:00 AM\nനല്ല ശൈലിയിൽ കഥ പറഞ്ഞു.ഇഷ്ടപ്പെട്ടു.മാലകിട്ടിയതില് സന്തോഷം\nBijith :|: ബിജിത് 10/18/2010 08:47:00 AM\nമറ്റുള്ളവരെ കണ്ടു നമ്മള് ഒന്നും പഠിക്കില്ല മാഷേ. എന്ജിനീയരിങ്ങിനു ചേര്‍ന്നപ്പോള് പഠിപ്പിച്ച സാറന്മാര് പറഞ്ഞു ഇത് വരെ ഉള്ള പോലെ അല്ല, പഠിത്തം കൈ വിടാതെ നോക്കണം എന്ന്. എന്നെ തോല്‍പ്പിക്കാന് പരീക്ഷക്ക് ആവില്ല എന്ന വിശ്വാസം പൊളിയാന് സമയം എടുത്തില്ല. ജോലി കിട്ടിയപ്പോള് പൈസ കുറച്ചെങ്കിലും മിച്ചം വക്കണം എന്ന് പറഞ്ഞതിന്റെ പൊരുളും മനസ്സിലാക്കാന് വൈകി. അത് തന്നെ പ്രവാസ ജീവിതവും അല്ലെ... ജീവിതത്തോടുള്ള ഈ ഇന് സൈറ്റ് ആണ് ഈ ബ്ളോഗിന്റെ കരുത്ത്....\nമൻസൂർ അബ്ദു ചെറുവാടി 10/18/2010 09:00:00 AM\nപറയാന് ശ്രമിച്ച രീതിയും പറഞ്ഞ കാര്യവും വിജയകരമായിട്ടുണ്ട്.\nഅറിഞ്ഞുകൊണ്ട് തന്നെയാണ് പലരും ഈ സ്ഥിതിയിലാകുന്നത്. സ്വന്തം മക്കളോ ബാക്കിയുള്ളവരോ ആകുമ്പോള് അറിഞ്ഞുകൊണ്ട് സംഭവിക്കുന്ന കാര്യങ്ങള്.\nമക്കള് പ്രതീക്ഷകള് തെറ്റിക്കുമ്പോള് അതൊരു ദുരന്തമായിതീരുന്നു.\nഈ രീതി ഇഷ്ടപ്പെട്ടു. ആശംസകള്\nEchmukutty 10/18/2010 09:00:00 AM\nസംഭാഷണ രൂ‍പത്തിലെഴുതിയത് നന്നായി. ഇത് പ്രവാസിയുടെ മാത്രം പ്രശ്നമാണെന്നു തോന്നുന്നില്ല.ലോകമുണ്ടായതു മുതൽ മനുഷ്യർക്ക് ഈ പ്രശ്നമുണ്ടായിട്ടുണ്ട്.ഇനി അടുത്ത തലമുറയ്ക്കും ഇതുണ്ടാകും, അങ്ങനെയങ്ങനെ..........\nമാല കിട്ടുമെന്നതിലെ സന്തോഷം ഞാനറിയിച്ചിരുന്നു.\nKalam 10/18/2010 10:01:00 AM\nതാങ്കള് വീണ്ടും ജീവിതം എഴുതുന്നു.\nചാറ്റിന്റെ രൂപത്തില് അവതരിപ്പിച്ചത് നന്നായി.\nനല്ല റിയാലിറ്റി തോന്നുന്നു.\njyo.mds 10/18/2010 10:07:00 AM\nഎന്റെ അടുത്ത ബന്ധുവിന്റെ ജീവിതമാണ് താങ്കള് എഴുതിയത്.കുട്ടികളെ പഠിപ്പിക്കാനായി ദുബായില് നിന്ന് തിരിച്ചു പോന്നു-15വര്‍ഷത്തിന് ശേഷം-പണമെല്ലാം മക്കളെ ഡോക്ടറും എം ബി എ ക്കാരുമാക്കാന് ചിലവഴിച്ചു.ഇപ്പോള് കടം മാത്രം ബാക്കി.\nറാംജി,മാല തിരികെകിട്ടിയ സന്തോഷത്തില് പങ്കുചേരുന്നു.\njayanEvoor 10/18/2010 10:21:00 AM\nഅവതരണത്തിൽ പുതുമയുണ്ട് റാംജി.\nരമേശ് അരൂര് 10/18/2010 10:42:00 AM\nഈ കഥയുടെ (അല്ല സംഭവത്തിന്റെ )ഓരോ വാക്കുകളിലും പ്രവാസികളുടെ ആത്മാംശം കലര്‍ന്നിട്ടുണ്ട് ...അനുഭവ ങ്ങള് ഏല്‍പ്പിച്ച മുറിവുകളിലെ ചോര പടര്‍ന്നിട്ടുണ്ട് ..\nമുകിൽ 10/18/2010 11:24:00 AM\nഒരു മുഴുജന്മത്തിലേക്കുള്ള കെണി! എന്തു പറയാൻ. സ്വന്തം കുടുംബത്തിനു വേണ്ടിയല്ലേ എന്നോർത്ത് എല്ലാം വിഴുങ്ങി, ജീവിതത്തിന്റെ അവസാനനാളുകളിൽ ഞെട്ടലോടെ ഇനിയും പലതും മനസ്സിലാക്കും. വളരെ വിഷമം തോന്നുന്നു.\nമാല തിരികെക്കിട്ടുന്നു എന്ന കാര്യം സന്തോഷകരം തന്നെ. കേരള പോലീസിനു നന്നായിവരട്ടെ.\nആചാര്യന് 10/18/2010 11:29:00 AM\nഎല്ലാവരും പ്രവാസത്തിലേക്ക് വരുന്നത് ,മൂന്നോ നാലോ കൊല്ലം കഴിഞ്ഞു തിരിച്ചു പോകും എന്ന് പറഞ്ഞിട്ടാണ് ..അവസാനം അത് നീണ്ട് നീണ്ട് വര്‍ഷങ്ങള് കൊഴിഞ്ഞു പോവുമ്പോള് ആയിരിക്കും നാം തിരയുന്നത് "നമ്മുടെ ജീവിതം എവിടെ" എന്ന് അപ്പോഴേക്കും മറ്റുള്ളവര്‍ക്ക് വേണ്ടി എരിഞ്ഞു തീര്‍ന്ന ഒരു മെഴുകുതിരി പോലെ ആയിട്ടുണ്ടാവും ഓരോ പ്രവാസിയും അല്ലെ?\nപോലീസ് മാല തിരിച്ചു തരും എന്ന് പറഞ്ഞു?...എന്നാല് നല്ലത് തന്നെ..\nManzoorAluvila 10/18/2010 11:30:00 AM\nഎത്ര പറഞ്ഞാലും മൻസ്സിലാകാത്ത പ്രവാസികൾക്കൊരുണർത്ത് പാട്ടാണീ പോസ്റ്റ്..വളരെ സത്യമുള്ള..രചന..റാംജി..ആശംസകൾ\nUnknown 10/18/2010 11:30:00 AM\nചില ഇടതു ഒക്കെ ഇങ്ങനെ ഒക്കെ ഉണ്ടാവുമോ എന്ന് തോനിക്കുന്ന രീതിയില് ആണ് കാര്യങ്ങള് പോയത് ...അതോശോക്തി കൂടി പോയോ ?\nഎന്നിരുനാലും സത്യം .........................................സത്യമായി കിടക്കുന്നു .......\nമാല കിട്ടി അല്ലെ .....സന്തോഷമായില്ലേ ...ഹി ഹി\nJunaiths 10/18/2010 12:16:00 PM\nഓരോ പ്രവാസികളിലും ഇത് പോലെ കഥകള് ഉണ്ട്..\nബ്ളോഗും ചാറ്റുമായ് ബന്ധപ്പെടുത്തി മനോഹരമായ് അവതരിപ്പിച്ചു..\nമാല തിരിച്ചു കിട്ടും എന്നറിഞ്ഞതില് സന്തോഷം..\nSukanya 10/18/2010 12:17:00 PM\nകുടുംബം നോക്കുന്ന എല്ലാവര്‍ക്കും ഉള്ള അനുഭവങ്ങള്. പ്രവാസിക്ക് പ്രത്യേകിച്ചും. സംഭാഷണ ശൈലിയില് അവതരണം നന്നായി.\nമാല ഭാര്യയുടെതായിരുന്നു എന്നിന്നാണ് മനസ്സിലായത്. നന്മ വിജയിക്കട്ടെ.\nAbdulkader kodungallur 10/18/2010 12:18:00 PM\nഎത്ര ബുദ്ധിപരമായി ചിന്തിച്ചാലും ,എത്ര തന്ത്രപരമായി പ്രവര്‍ത്തിച്ചാലും അദൃശ്യമായ ഒരു ശക്തി നമ്മെ നിയന്ത്രിക്കുന്നു എന്നതില് തര്‍ക്കമില്ല . അത്തരം നിയന്ത്രണങ്ങളെ വിധി എന്ന ഓമനപ്പേരിട്ട് നാം വിളിക്കുന്നു . ഇത് കേവലം പ്രവാസികളില് മാത്രമൊതുങ്ങുന്നതല്ല. മനുഷ്യകുലത്തിന്റെ മൊത്തം ചരിത്ര സത്യങ്ങളാണ് റാംജി ചെറിയൊരു ചാറ്റിങ്ങിലൂടെ മഹത്തായ ഒരു സന്ദേശമായി വായനക്കാരുമായി പങ്കുവെച്ചത് . സ്വാഭാവികതയും , അവതരണ രീതിയും മികച്ചുനില്‍ക്കുന്നു .\nമാല നഷ്ടപ്പെടലും , തിരിച്ചുകിട്ടാന് വഴിതെളിഞ്ഞതും വിധിയുടെ വിളയാട്ടങ്ങള് തന്നെ . ഭാവുകങ്ങള്\nഇസ്മായില് കുറുമ്പടി (തണല്) shaisma@gmail.com 10/18/2010 12:18:00 PM\nഞാനും ഒരു പ്രവാസി\nഇസ്മായില് കുറുമ്പടി (തണല്) shaisma@gmail.com 10/18/2010 12:19:00 PM\nUnknown 10/18/2010 12:51:00 PM\nപ്രവാസികളുടെ പ്രയാസങ്ങള് ചാറ്റ് രൂപത്ത്തിലൂടെ അവതരിപ്പിച്ചത് നന്നായി.\nദുരഭിമാനവും പൊങ്ങച്ചങ്ങളും നിവരാന് പപറ്റാത്തത്ര ഭാരം ഓരോരുത്തരുടെയും മുതുകത്ത് വച്ചുകെട്ടുന്നു, എല്ലവരിലുമിണ്ട് ഓരോ കടുവകള്.\nനഷ്ടപ്പെട്ടത് തിരിച്ചുകിട്ടിയ ആഹ്ലാദത്തില് പങ്കുചേരുന്നു.\nente lokam 10/18/2010 01:04:00 PM\nഇന്നലെ ഞാന് ഒരുത്തനോട് പറഞ്ഞു ഇപ്പൊ\nപെണ്ണ് കെട്ടണ്ട എന്ന്.അവനു ഇഷ്ടപ്പെട്ടില്ല.ഒട്ടും..!!!\nhei നന്നാകതില്ല..നമ്മളെപ്പോലെ തന്നെ..\nപിന്നെ ആ മാലയുടെ ബാക്കിക്ക് അങ്ങോട്ട് പോകണ്ട\nകേട്ടോ.പിടിച്ചത് ഒക്ക് ശരി.പിന്നെ അവര് അതിലും\nവലിയ മാലയ്ക്കു ഉള്ള വില പറയും...\nVishnupriya.A.R 10/18/2010 01:46:00 PM\nനല്ല കഥ ...............അല്ല ,.....ജീവിതം\nAnees Hassan 10/18/2010 02:40:00 PM\nപ്രവാസികളുടെ മക്കള് ഒരുപാടുണ്ട് ഞങ്ങളുടെ സ്കൂളില്. some of them are in another world...riding bikes at high pace..problem makers @ home....i think what they really lack is the company with their parents...spending money for them is not they needs ...A T- shirt punch:my father is my ATM\nഹാപ്പി ബാച്ചിലേഴ്സ് 10/18/2010 03:03:00 PM\nറാംജി, പ്രവാസിയുടേത് മാത്രമാണോ ഈ വ്യഥകൾ? പുതുമ ഇഷ്ടപ്പെട്ടു. ആ പോസ്റ്റിൽ തന്നെ ചോദിച്ചിരുന്നു അ മാലയുടെ കാര്യം, അന്ന് മറുപടി കിട്ടിയില്ലെങ്കിലും ഇപ്പൊ മാ‍ല തിരിച്ചു കിട്ടാൻ പോവുന്നതിൽ വളരെ സന്തോഷം.\npoor-me/പാവം-ഞാന് 10/18/2010 04:20:00 PM\nജോലിക്കായി ഗള്‍ഫില് എത്തുന്ന ഓരൊര്‍ത്തര്‍ക്കും ഇതിന്റെ ഓരോ പകര്‍പ്പ് അച്ചടിച് നല്‍കണം...നാട്ടില് പണിയെടുന്നവര്‍ക്കും ഇത് ബാധകമാണ്...\n(പിന്നെ താങ്കളുടെ പൊന്നിനു പൊന്നു കിട്ടി എന്നറിഞതില് സന്തോഷം, പിന്നെ കോണക മാത്ര ധാരിയായ ആ ചെറുക്കന്റെ എവിടെയൊക്കെ കൊതുകു കടിക്കാം എന്നതും ചിന്താവിഷയമെത്രെ, നിങള് അഴിയുടെ എത് ഭാഗത്താണ് എന്നതിനെ ആശ്രയിചിരിക്കും നിങളുടെ വിചാര ധാര!!! )\nജയരാജ്‌മുരുക്കുംപുഴ 10/18/2010 04:21:00 PM\nvythysthamaya sameepanam, valare mikachathayi ramji..... abhinandanangal......\nഅജേഷ് ചന്ദ്രന് ബി സി 10/18/2010 04:39:00 PM\nഇത് നമ്മുടെ എല്ലാം കഥയാണ് ..\nഞാന് അല്പനേരത്തേക്ക് സഗീര് ആയി കേട്ടിരുന്നു പോയി...\nപക്ഷേ എനിയ്ക്കറിയാം സിസ്റ്റെം ഓഫ് ചെയ്ത് പുറത്തേക്കിറങ്ങിയാല് ഞാന് മറ്റൊരു റാംജി തന്നെ ആയി മാറുമെന്നും തുടര്‍കഥയിത് തുടരുമെന്നും ...\nഇവിടെയെത്തി കുറേക്കഴിയുമ്പോള് നമ്മള് സ്വാഭാവികമായും ചിന്തിച്ച് തുടങ്ങും നമുക്കോ ഒരു നല്ല ജീവിതം നഷ്ടപ്പെട്ടു..മറ്റുള്ളവരെങ്കിലും സന്തോഷിയ്ക്കുന്നത് കാണട്ടെ എന്ന് ..\nപക്ഷേ ആ സന്തോഷത്തില് പങ്ക് ചേരാന് പോലും നമ്മള് അനുവദിയ്ക്കപ്പെടാറില്ല എന്ന് മനസ്സിലാക്കുമ്പോഴേക്കും വളരെ വൈകിയിരിയ്ക്കും..\nസുഖിമാനായി ലോ ലവന് തിരിച്ച് വന്നു കിടന്ന് തെണ്ടുന്നു എന്ന് പരിഹാസം കേള്‍ക്കാനോ?\nഷാ 10/18/2010 06:39:00 PM\nപ്രവാസിയുടെ ജീവിതത്തെപ്പറ്റി വളരെ നന്നായി പറഞ്ഞിരിക്കുന്നു.\n-തുടക്കത്തിലേ പ്രവാസജീവിതം മതിയാക്കി തിരിച്ചു പോന്ന ഒരു എക്സ് പ്രവാസി.\n"... ലോക്കപ്പിനകത്തിരിക്കുന്ന ഇരുപത് വയസ്സ് മാത്രം പ്രായം തോന്നിക്കുന്ന..." !!!!!!\nperooran 10/18/2010 06:53:00 PM\nവി.എ || V.A 10/18/2010 08:44:00 PM\nഅയ്യോ ഇങ്ങനെതന്നെയല്ലേ പ്രവാസികളുടെ ഭാവി? ഈ ആശയം ഒരു പുതുമയുള്ളതാക്കിയതിൽ വളരെ സന്തോഷം. അശരീരികളുടെ നാടകമായി, നന്നായിരിക്കുന്നു. കൈവിട്ടുപോയത് തിരിച്ചുകിട്ടുമ്പോൾ ആത്മസംതൃപ്തി ഇരട്ടിക്കും, ആ സംതൃപ്തിയിൽ ഞാനും പങ്കുചേരുന്നു. ആശംസകൾ.....\nRenjith Kumar CR 10/18/2010 09:21:00 PM\nറാംജി ഭായി, എന്നുമുള്ളതില് നിന്ന് വ്യത്യസ്തമായി അവതരിപ്പിച്ചു. നന്നായിട്ടുണ്ട്.\nമാല തിരികെ കിട്ടിയതില് സന്തോഷം അറിയിക്കുന്നു\nപട്ടേപ്പാടം റാംജി 10/18/2010 09:23:00 PM\nആദ്യവായനക്ക് നന്ദി മനു.\nഇരിഞ്ഞാലക്കുട പോലീസ് സ്റേഷന് ആണ് ആദ്യമായി ജനമൈത്രി പോലീസ് തുടങ്ങിയത.\nഇങ്ങിനെ പരസ്യമായി ചോദിക്കാമോ നിഷാദ്. ഇപ്പൊ എല്ലാവരും ചോദിക്കില്ലേ? എന്നെ മുടിപ്പിക്കാന് അല്ലെ\nസഗീര് സാഗര് എന്നത് തെറ്റിയതാണ്. ചൂണ്ടിക്കാണിച്ചതിനു നന്ദിയുണ്ട്. തിരുത്തിയിട്ടുണ്ട്.\nശരിയാണ് ദിവാരേട്ടന് പറഞ്ഞത്. യോരോപ്യന് രാജ്യങ്ങളിലേക്ക് തിരിഞ്ഞു നോക്കാമെന്നു തന്നെയാണ് എനിക്കും തോന്നുന്നത്. അഭിപ്രായങ്ങള് വന്നാല് ഒരു പരന്ന ചിന്തക്ക് വഴിവെക്കും.\nഎന്റെ കഥയല്ല. ഇപ്പോഴും കാണുന്നത് കണ്ടുകൊണ്ടിരിക്കുന്നത്.\nഎന്റെ പാര്ട്ടി എന്നൊക്കെ പറഞ്ഞാല് സന്തോഷം പങ്കുവെക്കുക എന്നത് പോലെയാണ്. അതാവുമ്പോ എത്ര ആള് കൂടുതലായാലും പ്രശ്നമില്ലല്ലോ\nപിന്നെ എനിക്ക് ചെലവ് വരുന്നതെ ഉള്ളു. ഞങ്ങള്ക്ക് കൊട്ടക്കണക്കിനാ ദൈവങ്ങള് എന്നറിയാലോ. ഇപ്പൊ തന്നെ പൊണ്ടാട്ടി ഒരുപാട് പേര്ക്ക് ബുക്കിംഗ് നടത്തി ഇരിപ്പായിരിക്കും.\nഎല്ലാം അറിഞ്ഞു കൊണ്ട് തന്നെ ചെയ്യുന്നത്. പക്ഷെ അത് മനസ്സിലാക്കാന് അനുഭവം തന്നെ വേണ്ടിവരുന്നു എന്നതാണ് തമാശ അല്ലെ?\nതീര്ച്ചിയായും. അതുതന്നെയാണ് സംഭവിക്കുന്നത്.\nഒരു തുടര്ക്കഥ പോലെ അല്ലെ.\nപലപ്പോഴും ഒഴിവാക്കാന് കഴിയാത്ത പ്രയാസങ്ങള്.\nചിലരൊക്കെ ഈ വിധത്തില് എഴുതി കണ്ടപ്പോള് അങ്ങിനെ ഒന്നായാലോ എന്ന് തോന്നി. പക്ഷെ അത്ര ശരിയായില്ല എന്നെനിക്ക് തോന്നി.\nപട്ടേപ്പാടം റാംജി 10/18/2010 09:49:00 PM\nപലപ്പോഴും ഉള്ക്കൊ ള്ളാന് കഴിയാതെ വരുന്ന നേരുകള്.\nമൂന്നു നാല് കൊല്ലം കഴിഞ്ഞു തിരിച്ചു പോകാം എന്ന് തന്നെ കരുതി വരുന്നു. പിന്നീട് ചക്കപ്പശയില് ഒട്ടിയ ഈച്ച പോലെ ആകുന്നു...\nഅതെ എത്രയൊക്കെ മനസ്സിലാക്കിയാലും മനസിലാകാത്തത് പോലെ...\nമൊത്തത്തില് ഇങ്ങിനെ എന്ന് കരുതാന് പറ്റില്ല.\nകിട്ടിപ്പോയ് മാല ഹ ഹ ഹ . പക്ഷെ ആ കഥയില് സുഹൃത്ത് എഴുതിയത് പോലെ ഒരു ചര്ച്ച വരട്ടെ എന്നാണു ഞാന് വിചാരിച്ചിരുന്നത്. അതിനു വേണ്ടി മാത്രമാണ് മാലയുടെ തുക്കം ഞാന് പറഞ്ഞത്. പിന്നെ അഭിപ്രായങ്ങള് വന്നപ്പോള് ഇനി അങ്ങിനെ തന്നെ നീങ്ങട്ടെ എന്ന് കരുതി. സ്വര്ണ്ണ ഉപയോഗം നിരുല്സാഹപ്പെടുത്തെണ്ടാത് തന്നെ. എന്തായാലും ഞങ്ങളുടെ അടുത്ത് തല്ക്കാലത്തെന്കിലും സ്വര്ണ്ണം ഉപയോഗം നിര്ത്തി . എത്ര നാള് ഉണ്ടാകും എന്നറിയില്ല.\nപലരും കരുതിയിരുന്നത് എന്റേതല്ല എന്ന് തന്നെ.\nമനുഷ്യന് അതീതമായി എന്തോ ഒന്ന് നമുക്ക് ചുറ്റും ഉണ്ട്.\nഇസ്മായില് കുറുമ്പടി shaisma.co.cc.\nപെണ്ണ് കേട്ടാതിരിക്കുന്നത് അതിലും കുഴപ്പം ആകും.\nപഴയ പോലീസില് നിന്നും അല്പം വ്യത്യാസം ഇപ്പോള് ഉണ്ട് എന്നാണു തോന്നുന്നത്.\nവഴിപോക്കന് | YK 10/19/2010 12:07:00 AM\nപ്രവാസിയുടെ പരാധീനതകള് നന്നായി ഉള്‍ക്കൊള്ളുന്ന പോസ്റ്റ്.\nമാല കിട്ടിയ സന്തോഷത്തില് പങ്കു ചേരുന്നു\njoshy pulikkootil 10/19/2010 12:24:00 AM\npravasi alla prayaasi aanu shariyaaya word. koollaam nannayittundu. keep in touch\nSabu Hariharan 10/19/2010 12:51:00 AM\nബ്ലോഗ്ഗിൽ തുടങ്ങി, പ്രവാസി ദുഃഖത്തിൽ എത്തി അല്ലേ?..\nമാല കിട്ടി എന്നറിഞ്ഞതിൽ സന്തോഷമുണ്ട്. നമ്മുടെ പോലീസിന്റെ കഴിവിൽ അഭിമാനവും തോന്നി.\nMuralee Mukundan , ബിലാത്തിപട്ടണം 10/19/2010 12:55:00 AM\n“നമ്മള് എത്ര വര്‍ഷം ഇവിടെ തങ്ങിയാലും നാട്ടില് നിന്ന് വരുമ്പോള് നമ്മളില് വേരുറച്ച വിശ്വാസങ്ങളും കാഴ്ചകളും ചിന്തകളും അതേപടി വ്യത്യാസമില്ലാതെ നിലനില്‍ക്കുന്നതായിട്ടാണ് തോന്നിയിട്ടുള്ളത്. മാറ്റങ്ങള് സംഭവിക്കുന്നു എന്ന് നമ്മള് അറിയുന്നു.....\nആ മാറ്റങ്ങള് നമ്മുടെ വീടിനേയും ബാധിക്കുന്നു എന്ന ഉള്‍ക്കൊള്ളല് നമുക്ക് എത്രത്തോളം സംഭവിക്കുന്നുണ്ട്?\nഒരു പൊതു സ്വഭാവം എന്നതിനപ്പുറത്തേക്ക് നീങ്ങാന് നമുക്കാകുന്നില്ല....\nഅതൊന്നും നമ്മളെ ബാധിക്കുന്നതല്ല എന്ന തള്ളിക്കളയല്....”\nപുതുതലമുറയായ ‘സഗീറു‘മാരോട് , അനുഭജ്ഞാനരായ നമ്മൾ ‘കടുവ‘കൾ പറഞ്ഞുകൊടുക്കുന്ന സ്വന്തം കഥ !\nഅതും ചാറ്റിങ്ങ് രീതിയിൽ ഒരു പുതമയോടെ അവതരിപ്പിച്ചതിൽ അഭിനദനം...കേട്ടൊ റാംജി\nസ്വപ്നസഖി 10/19/2010 02:44:00 AM\nമാല തിരിച്ചു കിട്ടിയെന്നറിഞ്ഞതില് സന്തോഷം..പിന്നെ കഥയുടെ കാര്യം, വ്യത്യസ്തത ആഗ്രഹിച്ചവര്‍ക്കൊക്കെ ഇഷ്ടപ്പെടുമായിരിക്കും.\nMohamedkutty മുഹമ്മദുകുട്ടി 10/19/2010 03:36:00 AM\nനല്ലൊരു വിഷയം പുതുമയായ രീതിയില് അവതരിപ്പിച്ചു!.പശ്ചാത്തലം ബ്ലോഗും ചാറ്റും ആയത് കൂടുതല് ഹൃദ്യമാക്കി.ഞാനിവിടെ വരുമ്പോള് പല ബ്ലോഗര്‍മാരുടെ പേരുകള് കേള്‍ക്കുമ്പോള് അല്‍ഭുതപ്പെട്ടിരുന്നു.പിന്നെ ഓരോരുത്തരുമായി പരിചയപ്പെട്ടു വന്നപ്പോള് എല്ലാവരുടെ ഉള്ളിന്റെ ഉള്ളിലും പ്രവാസവും പ്രയാസവും തന്നെയെന്നു മനസ്സിലായി.ഒരു പ്രവാസിയാവാതെ ഇത്രയും കാലം കഴിഞ്ഞതില് ഇപ്പോള് സന്തോഷിക്കുന്നു. പിന്നെ മാല തിരിച്ചു കിട്ടുമെന്നറിഞ്ഞതില് സന്തോഷം!.എന്നാലും ആകെ കണക്കു നോക്കുമ്പോള് നഷ്ടം തന്നെ ആയിരിക്കും.ഇനി പൊണ്ടാട്ടിയുടെ നേര്‍ച്ചകളും തീര്‍ക്കണ്ടെ?.\nVayady 10/19/2010 03:51:00 AM\nമൂന്നു തലമുറകളുടെ പ്രാരാബ്ധം പേറാന് വിധിക്കപ്പെട്ടവരാണ് പ്രവാസികളീല് പലരും. മാതാപിതാക്കളെ സം‌രക്ഷിക്കണം, സ്വന്തം തലമുറയുടെ ആവശ്യങ്ങള് നിറവേറ്റണം, കുട്ടികളെ വളര്‍ത്തി വലുതാക്കണം. വളര്‍ന്നു വലുതായിക്കഴിഞ്ഞാലും അവരുടെ ആഗ്രഹങ്ങള്‍ക്ക് അവസാനമില്ല. ഇതിനെല്ലാം പണം വേണം. അതെത്ര കിട്ടിയാലും മതിയാവില്ല. അവസാനം എടുത്താല് പൊങ്ങാത്തയത്ര കടവും നഷ്ടസ്വപ്‌നങ്ങളും മാത്രം ബാക്കി.\nപ്രവാസികള് അനുഭവിക്കുന്ന മാനസികവ്യഥ നന്നായി അവതരിപ്പിച്ചു. അഭിനന്ദനങ്ങൾ.\nK@nn(())raan*خلي ولي 10/19/2010 06:04:00 AM\nമാല നന്നായി. സോറി. കഥ നന്നായി.\n(ജിശാദും ഹംസക്കയും പറഞ്ഞ പോലെ പാര്‍ട്ടിയോ തീറ്റയോ വേണ്ട. അവന്മാര്‍ക്ക് തിന്നുക എന്ന വിചാരമേ ഉള്ളൂ റാംജി. ശ്രീമതിയുടെ നേര്ച്ചക്കടം തീര്‍ക്കു. എന്നിട്ട് കണ്ണൂരാന് കുടുംബത്തിനു\nചെറിയൊരു സല്‍ക്കാരം. അതുമതി.)\nkrishnakumar513 10/19/2010 06:24:00 AM\nപ്രവാസികളുടെ ജീവിതശൈലി നന്നായിരിക്കുന്നു\nപാറുക്കുട്ടി 10/19/2010 07:17:00 AM\nവേദനകളും ആകുലതകളും ഒപ്പം ചില കുഞ്ഞു സന്തോഷങ്ങളുമടങ്ങിയ പ്രവാസ ജീവിതം ഞാനും കുറച്ച് അനുഭവിച്ചിട്ടുണ്ട്.\nഹൃദ്യമായിരുന്നു ഈ എഴുത്ത്.\nഅപ്പോള് മാല തിരിച്ച് കിട്ടിയല്ലേ, സന്തോഷം.\nറോസാപ്പൂക്കള് 10/19/2010 09:45:00 AM\nഎല്ലാ പ്രവാസിയുടെയും ചരിതം ഒന്നു തന്നെ.റാംജി അതു മനോഹരമായി അവതരിപ്പിച്ചു.അഭിനന്ദനങ്ങള്.\nകുറച്ചു നാളായി കഷ്മീരില് നെറ്റു സ്ലൊ ആയതുകൊണ്ട് കഴിഞ്ഞ പോസ്റ്റിനൊന്നും കമന്റിടാന് പറ്റിയില്ല.ഇപ്പൊ നാട്ടിലായതു കൊണ്ടാന്ണു ബ്ലൊഗ് സ്പോട്ട് സൈന് ഇന് ചെയ്യാന് പറ്റിയത്\nമാലതിരിച്ചു കിട്ടിയതിന്റെ സന്തോഷം ഭാര്യയെ അറിയിക്കുക\nUnknown 10/19/2010 10:19:00 AM\nആളവന്‍താന് 10/19/2010 02:08:00 PM\nപ്രവാസി.... പ്രയാസം പേറുന്നവന് ആരോ അവന് പ്രവാസി..!! പുതുമയുള്ള രീതി ഇഷ്ട്ടായി.\nthalayambalath 10/19/2010 04:07:00 PM\nകുടുംബത്തെ നാട്ടിലാക്കി പോകുന്ന ഓരോ പ്രവാസിയുടെയും ഉള്ളിലുള്ള വിഷമങ്ങള് നന്നായി പങ്കുവെച്ചു.... ഏറ്റവും പറ്റിയ ആളിനോടുതന്നെ.... (സംഭാഷണ രീതി നന്നായി) എന്റെ അഭിനന്ദനങ്ങള്... മാല പെട്ടെന്നുതന്നെ മടക്കികിട്ടട്ടെ....\nAnil cheleri kumaran 10/19/2010 05:05:00 PM\nതമാശയിലൂടൊരു സീരിയസ് പ്രശനം വ്യത്യസ്ത രീതിയില് മനോഹരമായി അവതരിപ്പിച്ചു.\nഒഴാക്കന്. 10/19/2010 06:38:00 PM\nപുതിയ രീതിക്ക് നൂറു മാര്‍ക്ക്\nറോസാപ്പൂക്കള് 10/19/2010 07:50:00 PM\nഇന്നു പോസ്റ്റു ചെയ്ത പുതിയ കഥയുടെ പേജ് വരുന്നില്ലല്ലൊ..?\nറിയാസ് (മിഴിനീര്‍ത്തുള്ളി) 10/19/2010 07:55:00 PM\nപുതിയൊരു അവതരണ ശൈലി...\nമാല തിരിച്ചു കിട്ടിയെന്നറിഞ്ഞതില് സന്തോഷം..\nMohamed Salahudheen 10/19/2010 11:25:00 PM\nപിന്നെയും ജീവിച്ചുതീര്ക്കാന് പ്രവാസിയുടെ ജീവിതം എത്രയോ ബാക്കിതന്നെ. അല്ലേ റാംജി.\nഒറ്റ ജന്മംകൊണ്ട് നേടിയ പ്രവാസം എത്ര ജന്മംകൊണ്ടുതീരുമോ ആവോ.\nനമ്മുടെ നാടുനന്നാവാന് പ്രാര്ഥിക്കാം.\nസ്വദേശത്തെ ഇത്രമേല് സ്നേഹിക്കാന് പ്രവാസംതന്നെ വേണ്ടേയെന്ന് അവര് ചോദിക്കുന്നു.\nസ്വപ്നസഖി 10/20/2010 01:12:00 AM\nഇടയ്ക്കൊരു മാറ്റം നല്ലതുതന്നെ..എങ്കിലും, സാറിന്റെ പഴയ കഥാവതരണരീതി തന്നെയാണെനിക്കിഷ്ടം. കഥ വായിച്ച് എത്രകാലം കഴിഞ്ഞാലും കഥാപാത്രങ്ങളും,രംഗങ്ങളും മനസ്സില് നിറഞ്ഞുനില്‍ക്കും.\nSidheek Thozhiyoor 10/20/2010 01:57:00 AM\nസംഭാഷണ കഥ ..നല്ലൊരു ശൈലി ആയി റാംജി സാബ്,,മാലകിട്ടിയതില് ആശ്വാസം പവനോക്കെ ഇപ്പൊ എന്താ വില..!\nഅനില്‍കുമാര് . സി. പി. 10/20/2010 02:11:00 AM\n‘നമ്മള് ആഗ്രഹിക്കുന്ന ഉള്ളില് താലോലിക്കുന്ന സ്നേഹങ്ങള്‍ക്ക് മാറ്റം സംഭവിച്ചിരിക്കുന്നു എന്നുള്‍ക്കൊള്ളാന് അപ്പോഴും നമ്മള്‍ക്കാവില്ല. എന്നിട്ടും പഴയ സ്നേഹം തിരിച്ച് കിട്ടും എന്ന് പ്രതീക്ഷിച്ച് കാത്തിരിക്കും.‘\n- നമ്മള് പ്രവാ‍സികള്!!!\nഅലി 10/20/2010 02:15:00 AM\nകടുവയായാലും പുലിയായാലും പ്രൊഫൈൽ നാമത്തിനു പിന്നിലെ പച്ചജീവിതം ഇതൊക്കെതന്നെ. പലരും പറഞ്ഞുപഴകിയ വിഷയം പുതിയൊരാംഗിളിലൂടെ നോക്കികണ്ടത് വളരെ നന്നായി.\nശ്രീ 10/20/2010 07:05:00 AM\nപോസ്റ്റ് നന്നായി മാഷേ. പ്രവാസികളെ കുറിച്ച് ആരൊക്കെ എത്ര പറഞ്ഞാലും എത്രയൊക്കെ സംഭവങ്ങള് ആവര്‍ത്തിച്ചാലും ഈ കഥകള് തുടര്‍ന്നു കൊണ്ടേയിരിയ്ക്കുന്നു, അല്ലേ?\nFaisal Alimuth 10/20/2010 08:03:00 AM\nവീകെ 10/20/2010 11:21:00 PM\nഒന്നും പറയാനില്ല റാംജി...\nബാക്കി വരുന്നിടത്തു വച്ചു കാണാം...\nശ്രീനാഥന് 10/21/2010 02:54:00 AM\nമാല കിട്ടിയ സന്തോഷത്തിൽ പങ്കുചേരുന്നു. നന്നായി കഥ. ഇത് പ്രവാസിയുടെ മാത്രം പ്രശ്നമല്ല, എല്ലാ ശരാശരി മലയാളിയുടേതും. അഭിനന്ദനം, വായനാസുഖം വളരെയേറെ ഉണ്ടായിരുന്നു.\nSneha 10/21/2010 12:44:00 PM\nനാട്ടില് ഉള്ളവര് ഗമയില് പറയും അവന് അങ്ങ് ഗള്‍ഫിലാ ......പക്ഷെ അവനു മാത്രമേ അറിയൂ അവന്റെ സങ്കടങ്ങള്..!\nപുറത്തു കാണുന്നത് പോലെ ആവില്ല അകം..\nരാംജി..ഒരു പ്രവാസിയുടെ യദാര്‍ത്ഥ ചിത്രം ഇവിടെ കാണാന് കഴിഞ്ഞു ..\nമാല കിട്ടിയല്ലോ....ഭാഗ്യം....അതിന്റെ മുല്യം നിസരമാല്ലലോ ...!(not in the sense that it isagold chain)\nപട്ടേപ്പാടം റാംജി 10/21/2010 01:44:00 PM\nഅതെ. എല്ലാം അങ്ങിനെ ആയിരിക്കുന്നു.\nഹാപ്പി ബാച്ചിലേഴ്സ് ,\nഅജേഷ് ചന്ദ്രന് ബി സി,\nഎങ്ങിനെ ആയാലും പരിഹാസം മാത്രം ബാക്കി.\nവിശദമായ അഭിപ്രായത്തിന് നന്ദി.\nവി.എ || V.A ,\nSabu M H,\nMohamedkutty മുഹമ്മദുകുട്ടി ,\nപട്ടേപ്പാടം റാംജി 10/21/2010 02:00:00 PM\nകണ്ണൂരാന് / K@nnooraan,\nഅഭിപ്രായം എന്തായാലും പറയാം. നന്നായി എന്ന് മാത്രം അല്ലല്ലോ വേണ്ടത്. വായിക്കുമ്പോള് തോന്നുന്നത്.\nനന്ദി ജുവൈരിയ സലാം.\nവായിച്ച് വായിച്ച് ബോറടി ഒന്നോഴിവായെങ്കിലോ..\nപോട്ടിച്ചിയിലെ അഭിപ്രായങ്ങള് രണ്ടും കണ്ടിരുന്നു.\nവളരെ നന്ദി സ്വപ്നസഖി.\nഅന്ന്യൻ 10/21/2010 08:44:00 PM\nഅന്ന്യൻ 10/21/2010 08:45:00 PM\nവളരെ നല്ല പോസ്റ്റ്, ഞാനും സഗറിനെപ്പോലെ തുടക്കക്കാരനാണു. ഇന്നലെ എന്റെ മനസ്സിൽ തോന്നിയ ‘ഞാൻ എന്ന പ്രാവാസി‘യുടെ സങ്കടങ്ങൾ ഞാൻ എന്റെ ചേച്ചീനോട് പറഞ്ഞിരുന്നു, അവളാണ് ഈ ലിങ്ക് തന്നതു...\nkeraladasanunni 10/23/2010 04:30:00 PM\nസംഭാഷണ രൂപത്തില് വലിയൊരു യാഥാര്‍ത്ഥ്യമാണ് അവതരിപ്പിച്ചത്. മാല തിരിച്ചു കിട്ടിയ സന്തോഷത്തില്\nപട്ടേപ്പാടം റാംജി 10/23/2010 07:23:00 PM\nഅതേ നമ്മള് പ്രവാസികള്.\nമൂല്യം വളരെ വലുതാണ്...\nമാണിക്യം 10/23/2010 08:41:00 PM\nകടുവയുടെ വക്കുകള്‍ക്ക് ചുറ്റും ഞാന് കറങ്ങുകയായിരുന്നു.\n" അല്‍പം കൂടി ചുമതല ബാക്കിയുണ്ട്. അതു കൂടി തീര്‍കണം. എന്നിട്ട് പോകണം..."\nമുപത്തിയാറാമത്തെ കൊല്ലം ഒരു പ്രവാസിയുടെ ദീര്‍ഘ നിശ്വാസത്തൊടെയുള്ള പ്രഖ്യാപനം ഈയിടെ കേട്ടു....\nവായാടി പറഞ്ഞതാണ് ശരി "മൂന്നു തലമുറകളുടെ പ്രാരാബ്ധം പേറാന് വിധിക്കപ്പെട്ടവരാണ് പ്രവാസി.."\nഎന്നിട്ടോ ആരറിയാനാ? മറ്റാരുമറിയില്ലങ്കിലും റാംജീ ഈ എഴുതിയത് എല്ലാ പ്രവാസിക്കും മനസ്സിലാവും, നല്ല അവതരണം..\nപലതരം പ്രലോഭനങ്ങളെ അതിജീവിയ്ക്കുക എന്നതാണു ഇന്ന് ഈ ലോകത്തു ജീവിയ്ക്കുന്നവന് നേരിടുന്ന ഏറ്റവും വലിയ വെല്ലു വിളി.ഒരു തരത്തിലല്ലെങ്കിൽ മറ്റൊരു തരത്തിൽ മോഹത്തിന്റെ വലയിൽ കുരുങ്ങിയവരല്ലേ പ്രവാസി?.\nraadha 10/24/2010 05:47:00 PM\nതാങ്കള് പറഞ്ഞത് പോലെ പലപ്പോഴും അച്ഛന് അമ്മമാര്‍ക്ക് മക്കള് ATM ആകുന്നു അല്ലെ?\nഅയ്യപ്പന് ആദരാഞ്ജലികള് ഇട്ടതു ഉചിതമായി...\nജീവി കരിവെള്ളൂർ 10/24/2010 08:22:00 PM\nദുരഭിമാനം പ്രവാസികള്‍ക്കു മാത്രമുള്ള ഒരു ദൂഷ്യമായി കണക്കാക്കണോ .എല്ലാവരിലും ചെറിയ അളവിലെങ്കിലും ഇതുണ്ടെന്നാണ് തോന്നുന്നത് (ഇല്ലാത്തവര് ക്ഷമിക്കുക).\nദിവാരേട്ടന് പറഞ്ഞതിനോട് അനുഭാവം .ജീവിതത്തിന്റെ തുടക്കത്തിലുള്ള രക്തത്തിളപ്പു കൊണ്ടാണോ എന്നറിയില്ല. മിക്കവാറും എല്ലാ രക്ഷിതാക്കളും ആഗ്രഹിക്കുന്നതല്ലേ കടുവയും ആഗ്രഹിച്ചുള്ളൂ. നമ്മളുടെ ആഗ്രഹങ്ങളില് വര്‍ണ്ണങ്ങള് വിരിയിക്കാനായല്ലേ നമ്മള് നമ്മുടെ പിന്‍ഗാമികള്‍ക്ക് ജന്മം നല്‍കുന്നത് ,അല്ലാതെ മക്കള് ആവശ്യപ്പെട്ടിട്ടല്ലല്ലോ .പലതും നമ്മുടെ സ്വാര്‍ത്ഥസുഖങ്ങള്‍ക്കും സന്തോഷങ്ങള്‍ക്കും തന്നെ .പക്ഷേ ഇതില് പലതും പാഴ്ശ്രമങ്ങളാകുന്നെന്ന് തിരിച്ചറിയപ്പെടുന്നത് ജീവിത സായാഹ്നത്തിലാവും\n(ഇങ്ങനൊരഭിപ്രായം പറയാന് ഞാന് അനുഭവിച്ച ജീവിതത്തില് നിന്നല്ലാ, ചുറ്റിലും കാണുന്ന ജീവിതങ്ങളില് നിന്നുമാത്രം .അതുകൊണ്ട് അടിക്കാനോങ്ങിയ കൈ അടക്കിവച്ചാലും .ഇതീയുള്ളവന്റെ ചെറിയ വായില് നിന്നും അല്പം വലിയ കാര്യം പറയാന് ശ്രമിച്ചതാണേ )\nമാല തിരിച്ചു കിട്ടാന് പോകുന്ന സന്തോഷത്തില് ഞാനും പങ്കു ചേരുന്നു .പൊന്നില് തീര്‍ത്ത ബന്ധങ്ങളിലേതുപോലെ ...\nകുഞ്ഞൂസ് (Kunjuss) 10/26/2010 04:04:00 AM\nപ്രവാസ ജീവിതത്തിന്റെ ഉള്‍ത്തുടിപ്പുമായി റാംജീ വീണ്ടും മനസിന്റെ ലോലതന്ത്രികളില് തൊടുന്നു!\nസംഭാഷണ രീതിയില് ഉള്ള പോസ്റ്റ് വളരെ നന്നായി, സ്വാഭാവികമായി...\nപിന്നെ മാല തിരികെ കിട്ടിയതിന്റെ സന്തോഷത്തില് ഞാനും പങ്കുചേരുന്നു.\nVishnupriya.A.R 10/26/2010 10:07:00 AM\nsiya 10/26/2010 10:55:00 PM\nപോസ്റ്റ് നേരത്തെ വായിച്ചിരുന്നു ,നല്ല അവതരണം ഭായി .പ്രവാസികളുടെ മനസ്സില് നിന്നുള്ള സ്വരം കേള്‍ക്കുമ്പോള് ഒന്നും പറയാന് എനിക്ക് അറിയില്ല ,എന്‍റെ പ്രവാസ ജീവിതം എന്ന് തീരുമോ ആവോ ?\nPranavam Ravikumar 10/27/2010 05:37:00 AM\nപതിവുപോലെ നല്ലൊരു അവതരണം... ആശംസകള്\nGini 10/27/2010 06:15:00 AM\nകഥ ഇഷ്ടപ്പെട്ടു..നല്ലൊരു അവതരണം... ആശംസകള്\nthe man to walk with 10/27/2010 01:53:00 PM\nസംഭാഷണം ഇഷ്ടായി .\nമല കിട്ടിയതില് സന്തോഷം\nസുസ്മേഷ് ചന്ത്രോത്ത് 10/27/2010 02:39:00 PM\nപ്രിയ ശ്രീ റാംജി,\nപോസ്‌റ്റ് നന്നായി.ഹൃദ്യം.അഭിനന്ദനങ്ങള്.മറ്റുള്ളവയും വായിക്കാം.\nബിഗു 10/27/2010 03:52:00 PM\nവിണ്ടും ഒരു പ്രവാസ ദുരന്തം :( ... പുതിയ അവതരന്നം കൊള്ളം.\nമാല തിരികെ കിട്ടിയതിന്റെ സന്തോഷത്തില് ഞാനും പങ്കുചേരുന്നു :)\nപട്ടേപ്പാടം റാംജി 10/27/2010 06:26:00 PM\nഎല്ലാം അറിഞ്ഞിട്ടും അതനുസരിച്ച് ചലിക്കാന് കഴിയാത്ത ചുറ്റുപാടുകള്.\nഇതില് അടിയുടെ പ്രശ്നമൊന്നും ഇല്ല ജീവി. വായിക്കുമ്പോള് തോന്നുന്നത് എന്തായാലും എഴുതുക. അതാണ് ഞാന് ആഗ്രഹിക്കുന്നത്. നമ്മള് എഴുതുന്നതിനെ മറ്റുള്ളവര് എങ്ങിനെ കാണുന്നു എന്നാരിയുന്നതല്ലേ ശരി? നമ്മള് അറിയുന്ന കാര്യങ്ങളും അനുഭവത്തില് മാത്രമേ മനസ്സിലാക്കുന്നുള്ളൂ എന്ന് മാത്രം.\nഅതൊന്നും ആലോചിക്കണ്ട. ജീവിക്കുക.\nഎന്റെ ബ്ലോഗ് സന്ദര്ശിനത്തിനും അഭിപ്രായത്തിനും\nഎവിടെ ആയിരുന്നു കുറച്ച് കാലം?\nHAINA 10/28/2010 01:47:00 PM\nരണ്ട് മൂന്ന് തവണ വന്നു പുതിയ കഥ എവിടെ?\nWash'Allan JK | വഷളന് ജേക്കെ 11/02/2010 03:58:00 AM\nഇപ്പോള് വായിച്ചതേ ഉള്ളൂ.. എല്ലാരും പറഞ്ഞു കഴിഞ്ഞു... സംഭാഷണ രീതിയില് അവതരിച്ചത് ഇഷടപ്പെട്ടു. പുതുമയുണ്ട്.\nTPShukooR 11/05/2010 08:00:00 PM\nഗള്‍ഫ് കാരന്‍റെ തീക്ഷ്ണമായ ജീവിത യാഥാര്‍ത്ഥ്യം ആണ് താന്കള് അവതരിപ്പിചിരിക്കുന്നത്. വളരെ നന്ദി.\nറഷീദ് കോട്ടപ്പാടം 11/06/2010 06:01:00 PM\nശ്രദ്ധേയമായ അവതരണം. അഭിനന്ദനങ്ങള്!\nറശീദ് പുന്നശ്ശേരി 11/09/2010 11:10:00 PM\nഎന്നും ചോദിച്ചു കൊണ്ടിരിക്കുന്ന\nകുറെ ചോദ്യങ്ങളും, മറുപടിയും\nഇനിയും ചോദ്യങ്ങള് ബാക്കിയാണു\nഎന്താ പറയുക മാഷെ, പ്രവാസം ഒരത്ഭുത വാസം\nUnknown 1/20/2011 07:09:00 PM\nഒരു പാട് ഒരു പാട് ഇഷ്ടപ്പെട്ടു\n▼ ഒക്ടോ 18 (1)


Wednesday 14 June 2017 11:30 pm IST\nഭാരത സംസ്‌കാരവുമായി ജമ്മു-കശ്മീരിന് അഭേദ്യമായ ബന്ധമുണ്ട്. ഇന്നറിയുന്ന കശ്മീരില്‍നിന്ന് വേറിട്ട, അവിടെ ഐശ്വര്യവും സമ്പല് സമൃദ്ധിയും നിറഞ്ഞുനിന്നിരുന്ന കാലമുണ്ടായിരുന്നു. കശ്മിര് ജനതയ്ക്ക് ഇന്‍ഡസ്‌വാലി സംസ്‌കാരവുമായും ബന്ധമുണ്ടെന്ന് ചരിത്രകാരന്മാര് വിലയിരുത്തുന്നു. ശ്രീനഗറിലെ ബുര്‍സഹോം, തെക്കലകോട്ടൊ, നാഗാര്‍ജ്ജുന, പിക്ലിഹല് എന്നീ പ്രദേശങ്ങളില് താമസിച്ചിരുന്ന കശ്മീരിലെ ജനങ്ങള് ഇന്‍ഡസ്‌വാലി സംസ്‌കാരത്തിന്റെ തുടര്‍ച്ചക്കാരായി കണക്കാക്കുന്നു. വേദവ്യാസന് മഹാഭാരതത്തില് പറയുന്നതുപോലെ, പാണ്ഡവ കൗരവയുദ്ധം സമാധാനപരമായി ഒത്തുതീര്‍ക്കാന് ഭഗവാന് ശ്രീകൃഷ്ണന് കൗരവസഭയിലേക്ക് യാത്രയായി. ധൃതരാഷ്ട്രര് കൃഷ്ണന് സമ്മാനമായി നല്‍കിയത് പതിനായിരം കശ്മീരി വസ്ത്രങ്ങളായിരുന്നുവത്രെ. നാഗലോകത്തെപ്പറ്റി ഹൈന്ദവ പുരാണങ്ങളിലും, ഇതിഹാസങ്ങളിലും പരാമര്‍ശിക്കപ്പെടുന്നുണ്ട്. ഈ നാഗലോകം കശ്മീര് ആയിരുന്നുവത്രെ. സ്വര്‍ഗ്ഗം, ഭൂമി, പാതാളം എന്നീ മൂന്നുലോകങ്ങളില് പാതാളത്തിലാണ് നാഗലോകം. നാഗരാജാക്കന്മാര് നാഗകന്യകളോടൊത്ത് അവിടെ താമസിച്ചിരുന്നു. 'കശ്യപമഹര്‍ഷി' നാഗരാജാവിനെ യുദ്ധത്തില് തോല്‍പ്പിച്ച് കശ്മീരിനെ വീണ്ടെടുത്തു എന്ന് ഐതിഹ്യങ്ങളില് പറയുന്നു. അതുകൊണ്ട് ഈ സ്ഥലം 'കശ്യപ്മീര്' എന്ന നാമത്താല് അറിയപ്പെട്ടു. 'കശ്യപ്മീര്' ലോപിച്ച് കശ്മീര് ആയി. 'അനന്തനാഗ്', 'കൊക്കര് നാഗ്', 'വെറിനാഗ്', 'നീല് നാഗ്', 'വീച്ചാര് നാഗ്' എന്നിങ്ങനെ 'നാഗില്' അവസാനിക്കുന്ന ധാരാളം സ്ഥലപ്പേരുകള് കശ്മീരിലുണ്ട്. അവയൊക്കെ നാഗരാജാക്കന്മാരുടെ അധീനതയിലുള്ള പ്രദേശങ്ങളായിരുന്നുവത്രെ. ഭൂഗര്‍ഭ ശാസ്ത്രജ്ഞന്മാരുടെ പഠനങ്ങളില് കശ്മീര് വലിയ ജലാശയമായിരുന്നു എന്ന് രേഖപ്പെടുത്തിയിട്ടുണ്ട്. കശ്മീര് വനിതകളുടെ അഭൗമസൗന്ദര്യവും, ജലത്തിലെ നൗകകളില് വീടുണ്ടാക്കി താമസിക്കുവാനുള്ള അവരുടെ ജന്മവാസനയും ചേര്‍ത്തുവായിക്കുമ്പോള് ഇവര് പണ്ടത്തെ നാഗകന്യകമാരുടെ പിന്മുറക്കാര് അല്ലേ എന്ന് വിചാരിക്കുന്നതില് അതിശയോക്തിയില്ല. സരസ്വതി നദി ഒരു ചരിത്ര സത്യം ''എല്ലാ നദികളുടെയും മാതാവ്'' എന്ന് സരസ്വതി നദിയെ ഋഗ്വേദത്തില് പരാമര്‍ശിച്ചിട്ടുണ്ട്. ഈ നദി- ജമ്മു-കശ്മീരിന്റെ പ്രാന്തപ്രദേശങ്ങളിലൂടെ ഒഴുകിയിരുന്നുവത്രെ. മഹാഭാരതത്തിലും സരസ്വതി നദിയെപ്പറ്റി പറഞ്ഞിട്ടുണ്ട്. 'സരസ്വതി' എന്നാല് എല്ലായിടത്തും വ്യാപിക്കുന്നവള് എന്നാണ് അര്‍ത്ഥം. സരസ്വതിയെ പുണ്യനദിയായി വിശ്വസിച്ച് പൂജിക്കുന്നവരുണ്ട്. 1500 മുതല് 5000 വര്‍ഷം വരെ ഈ നദിക്ക് കാലപ്പഴക്കം പറയുന്നു. ''ദ ലോസ്റ്റ് റിവര്: ഓണ് ദ ട്രയല് ഓഫ് സരസ്വതി'' എന്ന പുസ്തകത്തില് ''മിഷേ ഡാനിനോ'' സരസ്വതി നദിയുടെ പ്രവാഹവും പ്രത്യേകതകളും വിലയിരുത്തുന്നുണ്ട്. അടിസ്ഥാനപരമായി ശാസ്ത്രീയ വിലയിരുത്തലുകളും അദ്ദേഹം നടത്തിയിട്ടുണ്ട്. സാറ്റലൈറ്റ് ചിത്രങ്ങള്, കാര്‍ബണ് ഡേറ്റിങ്ങ്, ഭൂനിരീക്ഷണം എന്നിവയിലൂടെ സരസ്വതി നദിയുടെ വിവിധ തെളിവുകള് നിരത്തുന്നുണ്ട്. നദികളെ നമസ്‌കരിക്കുന്ന സംസ്‌കാരം ഭാരതത്തില് ആദികാലം മുതല് തന്നെ ഉണ്ടായിരുന്നു. നദീ നമസ്‌കാര സ്തുതിയില് സരസ്വതി നദിയെപ്പറ്റി പരാമര്‍ശങ്ങള് ഉണ്ട്. ''ഗംഗേ, യമുനേ ചൈവ ഗോദാവരി, സരസ്വതി നര്‍മ്മദാ, സിന്ധു, കാവേരി തീര്‍ത്ഥേസ്മിന് സന്നിധംകുരു:'' വരണ്ടുപോയ 'ഖഗ്ഗാര്-ഹക്ര' നദിയാണ് സരസ്വതി എന്നും വിലയിരുത്തപ്പെടുന്നു. ഹാരപ്പന് കാലത്തെ സാംസ്‌കാരിക പശ്ചാത്തലങ്ങള് വിലയിരുത്തുന്നതും ഈ നദിയെ ആധാരമാക്കിയാണ്. ഹാരപ്പന് സംസ്‌കാര കാലത്ത് സരസ്വതി നദിയുടെ തീരത്ത് ചെറുതും വലുതുമായ 1700 നഗരങ്ങളുണ്ടായിരുന്നു. 100 ഹെക്ടറിലധികം വലിപ്പമുള്ളവയായിരുന്നു അവയില് പലതും. 5500 വര്‍ഷങ്ങളോളം അവ നിലനിന്നു. എഎസ്‌ഐ പല സ്ഥലങ്ങളിലും സരസ്വതി നദിയെ കണ്ടെത്താനുള്ള പര്യവേഷണങ്ങള് നടത്തിയിട്ടുണ്ട്. നൂറ്റിയമ്പതടി ഭൂഗര്‍ഭ ശാസ്ത്രജ്ഞനായ പ്രൊഫ. കെ. എസ്. വാല്‍ദിയയുടെ നേതൃത്വത്തിലുള്ള ഏഴംഗ സമിതി നദിയെപ്പറ്റിയുള്ള സമഗ്ര റിപ്പോര്‍ട്ട് സമര്‍പ്പിച്ചു കഴിഞ്ഞു. ഹിമാലയത്തില് നിന്നാരംഭിക്കുന്ന നദി ഹരിയാന, രാജസ്ഥാന്, വടക്കന് ഗുജറാത്ത് എന്നിവിടങ്ങളിലൂടെ ഒഴുകി അറബിക്കടലില് പതിക്കുന്നു. 4000 കിലോമീറ്റര് ദൈര്‍ഘ്യമുള്ള നദി ആയിരുന്നുവത്രെ സരസ്വതി. നദി ഒഴുകിയിരുന്ന പ്രദേശങ്ങളില് മിക്കയിടത്തും 30 അടിയിലേറെ ഉയരത്തില് മണല്‍ത്തിട്ടകള് ഇപ്പോഴുമുണ്ട്. നദിക്ക് അഞ്ച് കിലോമീറ്റര് വരെ വീതിയുണ്ടായിരുന്നു. എന്നും റിപ്പോര്‍ട്ടില് പറയുന്നു. കശ്മീരിന്റെ സാഹിത്യ സാംസ്‌കാരിക പൈതൃകം കശ്മീരിലെ ''അനന്തരാജാ''വിന്റെ സദസ്യനായി പതിനൊന്നാം നൂറ്റാണ്ടില് ജീവിച്ച കവിയും, നാടകകൃത്തും, ആലങ്കാരികനുമായിരുന്ന ''ക്ഷേമേന്ദ്ര വ്യാസദാസ''നാണ് ''കവികണ്ഠാഭരണ''ത്തിന്റെ കര്‍ത്താവ്. ''കവിശിക്ഷ'' എന്ന സാഹിത്യശാസ്ത്ര ശാഖയിലെ ഒരു പ്രധാന കൃതിയാണ് ''കവികണ്ഠാഭരണം.'' കവി ശിക്ഷയെന്നാല് കവി ആകുവാന് ഇച്ഛിക്കുന്നവര്‍ക്ക് നല്‍കുന്ന ശിക്ഷണമാണ്. അന്തരാത്മാവിന്റെ നിലീനവാസനയായ സാഹിത്യരചന വൈഭവത്തെ സ്വന്തം പരിശ്രമത്തിലൂടെ എങ്ങനെ വളര്‍ത്തിയെടുക്കാം എന്ന് ഉപദേശിക്കുന്ന ഇത്തരം കൃതികള് കവികളുടെ ആചാര്യസുഹൃത്തുക്കളാകുന്നു. പതിനൊന്നാം നൂറ്റാണ്ടില് കശ്മീര് ഭരിച്ചിരുന്ന അനന്ത രാജാവിന് അടിസ്ഥാന കവി സദസ്സ് ലഭിച്ചിരുന്നു എന്നത് കശ്മീരിന്റെ സാംസ്‌കാരിക സാഹിത്യപൈതൃകങ്ങളെ വിളിച്ചോതുന്നു. സാധാരണക്കാരെ കവികളായി വളര്‍ത്തിയെടുക്കുന്ന ഒരു ശിക്ഷണ പദ്ധതി രാജസദസ്സില് നടന്നിരുന്നു. സാഹിത്യ രചനകളെ പതിനൊന്നാം നൂറ്റാണ്ടില്‍ത്തന്നെ കശ്മീരില് മുക്തകണ്ഠം പ്രോത്സാഹിപ്പിച്ചിരുന്നു എന്നതിന് തെളിവാണത്. (കശ്മീര് ഭാരതത്തിന് സ്വന്തം എന്ന പേരില് പ്രസിദ്ധീകരിക്കാന് പോകുന്ന പുസ്തകത്തില്‍നിന്ന്: 9349394799)\nസരസ്വതി നദിയുടെ ഉദ്ഭവം കണ്ടെത്താന് സര്‍ക്കാരും\nകശ്മീരിലെ ഖീര്‍ഭവാനി ക്ഷേത്രം\nതുടര്‍ക്കഥയാവുന്ന പാക് പരാജയങ്ങള്


Home/science/നിരവധി ഗുണങ്ങളോടൊപ്പം, ഈ7പേർക്കും ദോഷം ചെയ്യും.\nകറ്റാർ വാഴ ആരോഗ്യത്തിനും ചർമ്മത്തിനും മുടിക്കും ഒരു വരദാനത്തിൽ കുറവല്ല, പക്ഷേ അതിന്റെ ദോഷങ്ങളുമുണ്ടെന്ന് നിങ്ങൾക്കറിയാമോ. കറ്റാർ വാഴയുടെ ഗുണങ്ങളെക്കുറിച്ച് ഇപ്പോൾ വരെ നിങ്ങൾ വളരെയധികം കേട്ടിട്ടുണ്ട്, എന്നാൽ ദോഷങ്ങളൊന്നും അറിയില്ല. ഇത് മുഖത്ത് പുരട്ടുന്നത് മുതൽ കറ്റാർ വാഴ ജ്യൂസ് കുടിക്കുന്നത് വരെ അതിന്റെ ഗുണങ്ങളും ദോഷങ്ങളുമുണ്ട്.\nഅതെ, നിങ്ങൾ അത് ശരിയായി വായിച്ചു. കറ്റാർ വാഴ ജെല്ലിന് ധാരാളം ദോഷങ്ങളുമുണ്ട്, ഇത് അതിന്റെ പോഷകസമ്പുഷ്ടമാണ്. കറ്റാർ വാഴയുടെ ഇല പാളിയിൽ ഇത് കാണപ്പെടുന്നു. പല ജ്യൂസുകളിലും ജെല്ലുകളിലും പോഷകസമ്പുഷ്ടമായ പാളി ഉണ്ട്, ഇതുമൂലം7തരം പ്രശ്നങ്ങൾ നേരിടാം.\nചർമ്മ അലർജി: കറ്റാർ വാഴ ജെൽ അമിതമായി ഉപയോഗിക്കുന്നതിലൂടെ ചർമ്മ തിണർപ്പ്, ചൊറിച്ചിൽ, ചുവപ്പ് എന്നിവ പലതവണ കാണാം. നിങ്ങൾക്ക് എപ്പോഴെങ്കിലും ഇത് അനുഭവപ്പെടുകയാണെങ്കിൽ, അത് ഉടനടി ഉപയോഗിക്കുന്നത് നിർത്തുക.\nഗർഭാവസ്ഥയിൽ ദോഷം: കറ്റാർ വാഴയിൽ അടങ്ങിയിരിക്കുന്ന പോഷകഗുണങ്ങൾ നിർജ്ജലീകരണത്തിന് കാരണമാകും, അതിനാൽ ഇത് ഗർഭിണികൾക്ക് ദോഷകരമാണ്. പ്രത്യേകിച്ച് അമ്മ കുഞ്ഞിന് മുലയൂട്ടുകയാണെങ്കിൽ.\nനിർജ്ജലീകരണം: ശരീരഭാരം കുറയ്ക്കുകയും ശരീരത്തെ ആരോഗ്യകരമാക്കുകയും ചെയ്യുമെന്ന് കരുതി പലരും രാവിലെ കറ്റാർ വാഴ ജെൽ കുടിക്കും. എല്ലാത്തരം കറ്റാർ വാഴ ജ്യൂസുകളും വിപണിയിൽ ലഭ്യമാണ്. ഈ ജ്യൂസ് നിർജ്ജലീകരണ പ്രശ്‌നങ്ങൾക്കും കാരണമാകുമെന്ന് ഞാൻ നിങ്ങളോട് പറയട്ടെ.\nക്ഷീണം: കറ്റാർ വാഴ ജ്യൂസ് സ്ഥിരമായി കഴിക്കുന്നത് ശരീരത്തിലെ പൊട്ടാസ്യത്തിന്റെ അളവ് കുറയ്ക്കുന്നു, ഇതുമൂലം ഹൃദയമിടിപ്പ് ക്രമരഹിതമാവുകയും ബലഹീനത സംഭവിക്കുകയും ചെയ്യുന്നു.\nവയറിളക്കം: നിങ്ങൾക്ക് മലബന്ധം അല്ലെങ്കിൽ വയറിളക്കം എന്നിവ പതിവായി ഉണ്ടെങ്കിൽ കറ്റാർ വാഴ കഴിക്കരുത്. കാരണം അതിൽ അടങ്ങിയിരിക്കുന്ന പോഷക ഗുണങ്ങൾ നിങ്ങളുടെ ഐ‌ബി‌എസ് പരാതി വർദ്ധിപ്പിക്കും. ഇതുകൂടാതെ, ഇത് വയറുവേദന, വയറിളക്കം, വയറിളക്കം എന്നിവ വർദ്ധിപ്പിക്കും.\nരക്തത്തിലെ പഞ്ചസാര: നിങ്ങൾ ദിവസവും കറ്റാർ വാഴ ജ്യൂസ് കഴിച്ചാൽ രക്തസമ്മർദ്ദം കുറയ്ക്കും. ഉയർന്ന ബിപി ബാധിച്ച ആളുകൾക്ക് ഇത് നല്ലതാണ്, പക്ഷേ കുറഞ്ഞ രക്തസമ്മർദ്ദമുള്ള രോഗികൾക്ക് ഇത് അസ്വസ്ഥത വർദ്ധിപ്പിക്കും.\nദുർബലമായ പേശികൾ: ഈ ജ്യൂസിന്റെ പോഷകഗുണവും പേശികളെ ദുർബലപ്പെടുത്തും. അതിനാൽ നിങ്ങൾ ഇത് വളരെക്കാലമായി ഉപയോഗിക്കുന്നു, നിങ്ങൾ ഈ പ്രശ്‌നങ്ങൾ നേരിടുന്നുണ്ടെങ്കിൽ ഉടൻ ഒരു ഡോക്ടറെ പരിശോധിക്കുക.\nREAD ലോകമെമ്പാടുമുള്ള കൊറോണ മൂലം 11.43 ലക്ഷത്തിലധികം ആളുകൾ മരിച്ചു, രോഗബാധിതരുടെ എണ്ണം 4.21 കോടി\nആദ്യമായി കരോണ വൈറസിന്റെ ചിത്രം ലോകത്തിന് മുന്നിൽ തുറന്നുകാട്ടി, ഇപ്പോൾ വാക്സിൻ കണ്ടെത്തൽ പൂർത്തിയാകും.\nനാസ ബഹിരാകാശത്ത് വിലയേറിയ ലോഹം കണ്ടെത്തി, ലോകം സമ്പന്നമാകും